
Introducere 


În cultura modernă, predomină convingerea ca 
întâlnirile sunt o loterie și că șansele sunt în 
favoarea oamenilor sociabili, comunicativi si 
care-și fac ușor prieteni, capabili să stabilească 
rapid legături cu potenţial romantic. Dacă ești 
introvertit, probabil te simţi dezavantajat în 
încercarea de a-ţi găsi perechea - căci tie iti 
place să-ţi petreci serile acasă, să-ţi dedici 
energia socială prietenilor apropiaţi și rudelor, 
să asculti mai mult decât să vorbesti si chiar te 
înspăimântă într-o oarecare măsură ideea de 
șuetă. 

Nu-i situaţia ideală pentru a-ţi găsi un 
partener, nu-i așa? Ei bine, am scris această 
carte ca să te asigur că societatea 
subestimează mult trăsăturile introvertitilor si 
îți voi demonstra cum poţi să-ți cultivi 
aptitudinile înnăscute ca să devină calități 
unice când vine vorba de întâlniri. Dacă până 
acum ţi s-a părut dificil să mergi la întâlniri, vei 
învăţa să ai mai multă încredere în tine și să te 
simţi în largul tău în momentele în care formezi 
legături cu ceilalți, în așa fel încât să 
construiesti relaţii semnificative — și, în plus, să 
te simţi bine în tot acest timp. Nu doar că vei 
înţelege știința și psihologia introversiunii, ci vei 
descoperi metode de a te simţi confortabil în 
situații sociale și la întâlniri, fără să fii nevoit să 
te prefaci. 


Înainte să continui, permite-mi să mă 
prezint. Sunt Courtney, terapeută de familie și 
cuplu, cu un cabinet privat în Decatur, Georgia. 
Sunt, de asemenea, terapeută specializată în 
terapie sexuală, acreditată de American 
Association of Sexuality Educators, Counselors, 
and Therapists, care crede că fiecare dintre noi 
are dreptul să trăiască așa cum își dorește. 
Când cineva intră în cabinetul meu, primul 
mesaj care-l întâmpină este „Bine ai venii! Fii 
cine esti“. Este o valoare personală, împărtășită 
de toţi cei care lucrează alături de mine. 

De mai bine de zece ani, sunt încântată să 
cunosc toate tipurile de clienţi, inclusiv oameni 
care sunt monogami tradiţionali, poligami sau 
au relaţii consensuale nonmonogame. Am avut 
clienţi LGBTQ și cissexuali (a căror identitate 
de gen este aceeași cu sexul atribuit la 
naștere). Chiar la începutul carierei mele, am 
lucrat cu refugiaţi din toată lumea și, pentru că 
Atlanta este o adevărată metropolă pestriță, au 
continuat să vină la mine la cabinet oameni din 
diferite medii și culturi. 

Dacă e să vorbim doar de întâlniri și relaţii, 
am lucrat desigur atât cu introvertiti, cât și cu 
extrovertiti. Am ajutat multi introvertiti să se 
descurce la întâlniri într-o lume modernă, 
mereu ocupată. Și asta fie că se implicau într-o 
legătură cu un alt introvertit, fie că alegeau ca 
partener un extrovertit. Le-am arătat și cum să- 
și folosească la maximum calităţile și cum să 
rezolve conflictele în relaţii. 

Cât despre mine, mărturisesc că sunt 
prietenă, parteneră, iubită, fiică, vecină și 
mămică de pisică. În plus, sunt ambivertă, ceea 


ce inseamna ca am trasaturi de personalitate 
specifice atat introvertitilor, cat si extrovertitilor. 
Desi multora le par sociabila si ma umple de 
energie relatia cu oamenii, in acelasi timp 
prefer conversatiile profunde si semnificative in 
locul flecărelii, îmi place să mă pierd în 
universul cărților și, uneori, mă simt secătuită 
de puteri după un contact îndelungat cu 
oamenii. Cred că experienţa mea de ambivertă 
mă ajută să înţeleg mai bine care sunt 
dificultăţile introvertitilor într-o lume care, din 
cand în cand, pare dominată de extrovertiti. 


Cum sa folosesti aceasta carte 


Volumul de fata este organizat in trei parti. in 
prima parte descriu ce este introversiunea si 
cum se desfășoară întâlnirile în cazul 
introvertitilor. Chiar dacă ai mers deja la diverse 
întâlniri, nu rata partea asta! Probabil unele 
lucruri iti sunt familiare, dar vei descoperi și 
unele noi și câteva exerciții grozave care-ţi vor 
fi de ajutor. Închei partea întâi cu sugestii 
despre cum să reușești să te accepti pe tine 
însuţi ca introvertit. 

În partea a doua vei folosi ce ai aflat despre 
sinele tău autentic pentru a-ţi identifica 
punctele forte. Pentru că multe culturi 
valorizează extroversiunea (trăim într-o lume cu 
ochelari de cal), introversiunea este adesea 
percepută ca o slăbiciune. În partea a doua, te 
voi ajuta să ai altă perspectivă fata de 
introversiune, să-i înţelegi vulnerabilitatile și să 
înveți sa le  depășești, dezvoltandu-ti 


numeroasele calitati. Vei afla trucuri, idei si 
exercitii pentru a-ti pune in aplicare potentialul. 

Partea a treia este cea in care vei descoperi 
cateva dintre cele mai intalnite scenarii pe care 
le poţi pune în practică în timpul întâlnirilor cu 
un posibil partener. Această parte a cărţii te va 
ajuta cu siguranță să găseşti modalităţi 
eficiente de a te descurca la întâlniri! Vom 
explora împreună câteva probleme comune ce 
pot apărea oricând, ca de exemplu cum să nu 
te epuizeze în cinci minute o întâlnire fata în 
fata și cum să te implici într-o conversaţie 
ușoară, ca un început pentru altele ulterioare, 
mai profunde. 

În cele din urmă, vreau să subliniez că 
această carte nu este o evaluare psihologică în 
vederea tratamentului sau un substitut pentru 
terapie. Are ca scop să ofere informații actuale 
despre  introversiune si trucuri pe care 
majoritatea oamenilor le pot folosi pentru a-și 
îmbunătăţi calitatea relaţiilor romantice. Este 
important de ţinut cont de faptul că unele 
persoane, introvertite sau extrovertite, pot avea 
și alte tulburări sau probleme mintale, iar datele 
din această carte nu au ca obiectiv punerea 
unui diagnostic sau combaterea unor 
diagnostice sau tratamente stabilite de un 
medic. 

Așadar, să pornim la drum pentru a te ajuta 
să creezi și să mentii relaţii sănătoase! 


Partea intai 


În căutarea iubirii 


Cunoașterea de sine este primul pas de făcut 
către găsirea iubirii. Aflu adesea cum clienţii mei 
încearcă să-i implice pe alții în viata lor, dar habar 
nu au cine sunt ei înșiși și ce-și doresc cu 
adevărat. În prima parte a cărții, voi analiza ce 
înseamnă  introversiunea, voi prezenta câteva 
studii recente și voi identifica trăsăturile comune 
ale introvertitilor. Apoi, voi discuta despre 
problemele cu care se confruntă aceștia, 
ajutându-te să găsești modalităţi de a reflecta 
asupra propriilor experiențe. Voi încheia 
îndemnându-te sa aprofundezi metodele prin care 
poţi să-ți accepti sinele autentic de introvertit. 


Capitolul 1 
Înțelegerea introversiunii 


Ce este mai exact introversiunea? Acest capitol iti 
va oferi răspunsurile la această întrebare și te va 
ajuta să înţelegi de ce sunt mai multe, și nu doar 
unul. Voi începe cu o scurtă trecere în revistă a 
cercetărilor care au condus la definirea 
introversiunii și voi prezenta diferenţele dintre 
introversiune și extroversiune. Voi demasca unele 


dintre cele mai întâlnite prejudecăţi despre 
introversiune si voi explora modul în care 
psihologia, biologia și cultura influențează 
experienţele de viata ale introvertitilor. Voi discuta 
mai puţin acum despre întâlniri romantice și mai 
mult despre principiile de bază ale cunoașterii de 
sine, fapt care îţi va fi de mare ajutor când vom 
ajunge și la tema întâlnirilor, în partea a doua a 
cărții. 


Definirea introversiunii 


Deşi descrieri ale introversiunii există din 
timpuri străvechi (încă de prin anul 300 î.H., 
filozofii si medicii greci au scris despre ea), 
cuvântul în sine a fost inventat cu un secol în 
urmă de psihologul Carl Jung. El susţinea că 
introvertitii sunt înclinați să acorde atenţie lumii 
lăuntrice — gândurilor și sentimentelor, în timp 
ce extrovertitii se concentrează asupra 
exteriorului - ceilalți oameni si diverse 
activităţi. 

De atunci, semnificaţia termenului a evoluat 
și, chiar dacă nu există o singură definiţie a 
acestuia, ideea lui Jung este împărtășită și de 
specialiștii din zilele noastre. (Voi prezenta mai 
în detaliu munca și cercetările lui Jung la 
pagina 19.) În general, există un consens în 
privinţa faptului că, înainte de toate, 
introversiunea are legătură cu energia, adică 
dacă cineva are mai multă energie după mai 
puţine sau după mai numeroase relaţii sociale. 
Gandeste-te la energie ca la un combustibil 
emoţional: așa cum benzina face motorul să 
meargă, energia afectivă susţine corpul uman. 


Unii oameni pierd combustibil cand participa la 
adunări sociale animate si îndelungate, în timp 
ce alţii se încarcă cu energie în astfel de 
situații. 

Introversiunea și extroversiunea sunt două 
poluri ale unui continuum. Foarte puţine 
persoane sunt sută la sută introvertite sau pur 
extrovertite. Multe sunt ambiverte, ceea ce 
înseamnă că au trăsături combinate. Mai mult, 
doi introvertiti nu sunt exact la fel, așa cum 
doua zebre nu au niciodata dungi identice. 

Acestea fiind spuse, în general, introvertitii 
tind să fie: 


e retrași și discreti, 
e meditativi și autoreflexivi, 


e oameni care se gândesc temeinic înainte să 
acţioneze, 


e înclinați să aprecieze singurătatea, 

e plini de imaginaţie și creativi, 

e capabili să se autocunoască foarte bine, 
e empatici, 

e buni ascultători. 


Introvertitilor le place să se implice în 
activități precum: 


e lectura, 

e întâlnirea individuală cu membrii familiei sau 
cu prietenii, 

e voluntariatul, 

e drumetiile alături de un partener, 

e învăţarea unei abilităţi noi, 

vizionarea de filme documentare, 


e maratoanele de spectacole sau de filme, 
e jocurile, mai ales cele de strategie sau 
puzzle-uri. 


Personalitatea este, de asemenea, 
influenţată de factori externi. De exemplu, 
medicamentele sau substanţele psihoactive 
recreative afectează reacţiile chimice din 
organism și determină apariţia anumitor 
comportamente. Dacă o persoană încetează să 
le ia, acţiunile sale se pot schimba din nou. 
Terapia sau modelarea comportamentală 
poate modifica felul în care acţionează cineva. 
Experiențele avute într-un anumit mediu 
cauzează comportamente specifice, care pot 
părea caracteristice pentru un introvertit. De 
pildă, un copil care a fost învăţat „să fie văzut, 
dar nu auzit“ se poate retrage în lumea sa 
interioară sau petrece mult timp făcând singur 
diverse activităţi. Este un comportament 
învăţat, pe care îl va perpetua probabil tot restul 
vieţii. 


Psihologia introversiunii 


Există numeroase teorii moderne despre 
introversiune si extroversiune, cum ar fi cele ale 
lui Carl Jung și Hans Eysenck și ale unor 
cercetători contemporani, precum Jonathan 
Cheek și Jennifer Grimes. În această carte, nu 
voi analiza amănunţit fiecare teorie, însă voi 
trece în revistă pe scurt conceptele-cheie ale 
celor mai cunoscute teorii despre introversiune. 


Carl Jung 


Asa cum am menţionat deja, Jung a răspândit 
conceptul de introversiune prin intermediul 
studiilor sale despre personalitatea si 
comportamentul oamenilor. Jung a susţinut că 
o persoană se naște având una dintre 
următoarele înclinații dominante: 


e își directioneaza energia spre interior, fiind 
retrasă sau timidă, 

e își directioneaza energia spre exterior, fiind 
agitată, jovială, sociabilă sau conflictuală. 


O consecinţă a teoriei lui Jung este aceea 
că un om ar fi ori pur introvertit, ori pur 
extrovertit. Dar Jung a susţinut și că 
personalitatea se dezvoltă de-a lungul întregii 
vieţi. 


Hans Eysenck 


Câteva decenii mai târziu, la finalul anilor 1940, 
psihologul german Hans Eysenck a dezvoltat o 
teorie despre modul în care cineva 
reacţionează fata de lume. Eysenck a susținut 
că ne naștem cu un sistem nervos care este 
predispus să răspundă la stimulii externi într-un 
anumit fel. Așadar, conform concluziilor lui, 
extrovertitii au un sistem nervos activ și caută 
stimularea pentru a atinge niveluri optime de 
funcţionare, în timp ce introvertitii sunt deja 
hiperactivi si evită agitația și stimulările. În 
urma cercetărilor sale, Eysenck a elaborat un 
test de personalitate, denumit acum Inventarul 
de Personalitate Eysenck. 


Katharine Briggs si Isabel Briggs Myers 


Probabil ai auzit de Testul de Personalitate 
Myers-Briggs, cu ajutorul căruia afli ce tip de 
personalitate ai. O mama, Katharine Briggs, 
împreună cu fiica ei, Isabel Briggs Myers, au 
colaborat pentru a crea un instrument util 
pentru oricine dorește să-și cunoască tipul de 
personalitate și să-și folosească la maximum 
calităţile. 

Testul de Personalitate Myers-Briggs se 
bazează pe studiile lui Jung si împarte 
personalităţile în „tipuri“ în funcţie de anumite 
trăsături, două dintre ele fiind introversiunea și 
extroversiunea. În acest context, introvertitii 
sunt oameni care-si trag energia din propriile 
idei si reactii, preferand sa faca diverse lucruri 
singuri sau într-un grup mic în care se simt 
confortabil și dorind să știe foarte clar cum vor 
acţiona atunci când vor decide asta. Deși s-a 
constatat ca introvertitii pot, uneori, să fie 
visatori sau retrași,  introversiunea nu 
presupune neapărat timiditate sau izolare, iar 
oamenii pot avea trăsături ce ţin atât de 
introversiune, cât și de extroversiune. 

Deși Testul de Personalitate Myers-Briggs 
este adesea folosit de angajatori și de unii 
specialiști în domeniul sănătăţii mintale, are 
unele lipsuri care nu-i permit să fie un bun 
instrument de diagnostic. Există cercetări 
serioase care arată că punctajul la acest test 
se poate schimba în timp. Totuși, poate fi 
utilizat pentru cunoașterea de sine și pentru a 
te înţelege mai bine comparandu-ti trăsăturile 
de personalitate cu cele ale altor tipuri. 


Jonathan Cheek 


De curând, un cercetător în domeniul 
personalităţii, Jonathan Cheek, a continuat 
studiile lui Jung și ale altora, însă s-a 
concentrat doar asupra introversiunii, fără să o 
abordeze în relație cu  extroversiunea. 
Majoritatea oamenilor nu sunt introvertiti in 
toate situaţiile, susține Cheek. Împreună cu 
masteranda Jennifer Grimes si cercetatoarele 
Courtney Brown si Julie Norem, a identificat 
patru aspecte specifice introversiunii. Este 
vorba despre tipuri de introvertiţi: Social, 


Gânditor, Anxios sau Retinutl. Ei afirma ca, 
atunci cand vrem sa cunoastem un introvertit, 
trebuie sa tinem cont de mai multe lucruri si sa 
analizăm ce tip de introvertit este — poate este 
un introvertit Social, sau poate unul Anxios. 

Daca vrei sa te evaluezi cu aceste 
instrumente, citeste sectiunea de Resurse (vezi 
pagina 180), unde găsești linkuri către cele trei 
inventare de personalitate. Dacă vei ști mai 
multe despre ce te caracterizează, vei putea 
profita la maximum de informaţiile din 
următoarele parti ale cărții. 


Creierul introvertit 


Introvertitii trăiesc uneori o stare de 
„mahmureală“, o oboseală provocată de 
consumul excesiv de energie emoţională. Nu 
este vorba despre vreo slăbiciune. Gândește-te 
la momentele in care iti suprasoliciti fizic 
corpul, de exemplu alergi prea mult. Dacă tragi 
de tine, după un timp vei începe să ai diverse 


simptome precum greață, senzaţie de 
sfârșeală, dureri de mușchi sau chiar de cap. 
Același lucru se poate întâmpla atunci când 
consumi prea multă energie emoţională, de 
pildă dacă petreci prea multă vreme într-o 
situaţie socială. Sistemul tau nervos 
reacţionează la expunerea prelungită la stres. 

Deşi introversiunea este un indicator al 
nivelului de energie, unele studii recente au 
demonstrat faptul că creierii persoanelor 
predominant introvertite si cei ale celor 
predominat extrovertite funcționează diferit, 
mai ales în privința producerii 
neurotransmitatorului denumit dopamină. 

Dopamina este responsabilă de reglarea 
modului in care simtim plăcerea si ne ajută sa 
ne concentrăm si să fim motivaţi. Specialista în 
introversiune Susan Cain afirmă că creierul 
extrovertit caută mai multă plăcere si 
recompense, în timp ce creierul introvertit nu 
are nevoie de fiorul sau de intensitatea trăirilor 
asociate cu plăcerea. În plus, procesează diferit 
plăcerea şi răsplata. Creierul extrovertit 
eliberează dopamina brusc în cantități mari, pe 
când cel introvertit o produce lent, de-a lungul 
întregii zile. Ca să afli mai multe informații 
despre dopamină şi despre felul în care 
funcţionează creierul introvertit si cel 
extrovertit, poţi consulta secţiunea de Resurse 
(vezi pagina 180). 


Cultura extroversiunii 


Din păcate, a existat dintotdeauna tendința de a 
considera introversiunea un deficit al unor 


trăsături de personalitate foarte apreciate. 
Cheek conchide foarte bine: „Introversiunea a 
fost definită adesea prin referire la ceea ce nu 
este: extroversiune.” Ceea ce ne transmite 
lumea este că, dacă nu ești sociabil și aseriiv, 
atunci ești timid și tăcut. Astfel, e de înţeles de 
ce un introvertit are o stimă de sine scăzută 
sau își subestimează valoarea trăsăturilor de 
personalitate înnăscute. 

Gândește-te la un moment când erai la 
serviciu sau la școală și nu ai răspuns imediat 
la o întrebare. Cum a reacţionat șeful sau 
profesorul? Probabil ai auzit des remarci 
precum „nu participă la clasă“ sau „nu se 
implică și nu lucrează bine cu ceilalţi“. Pentru a 
reuși, a trebuit să te schimbi ca să te 
„potrivești“ într-un anumit mediu. 

Cum a devenit extroversiunea Făt-Frumos și 
introversiunea ratusca cea urata? 
Extroversiunea este idealizata tn multe culturi, 
deoarece trăsăturile specifice ei sunt de cele 
mai multe ori preferate în societate. O 
persoană extroveriită este văzută ca având 
iniţiativă, fiind asertivă, puternică, cu un limbaj 
carismatic, rapidă în reacţii, prietenoasă, 
îndrăzneață, dornică de distracţie. În schimb, 
introvertitul este considerat necomunicativ, 
tăcut, discret, cu un limbaj neatractiv, pasiv, 
reţinut și chiar lipsit de putere. În realitate, 
niciuna dintre trăsăturile enumerate nu este 
bună sau rea. Totuși, mediile sociale în care 
trăim le împart adesea după acest criteriu. Prin 
urmare, dacă nu ești „bun“ (adică extrovertit), 
atunci ești „rău“ (deci introvertit). Și nimeni nu- 
și dorește să fie etichetat ca fiind „rău“! 


De cand au fost studiate si etichetate 
personalităţile, cei care au ceea ce numim în 
prezent trăsături ale introversiunii au fost 
nevoiţi să se străduiască din greu și să facă 
mari eforturi pentru a se adapta. Așa cum știi 
acum, nivelul de energie este cel care defineste 
un introvertit si toate aceste stradanii necesita 
multă energie. Nu e de mirare că un introvertit 
preferă să se uite la un film pe Netflix, în 
pijama, după ce a petrecut opt ore, sau mai 
multe, încercând să se descurce la serviciu. 
Cine ar mai vrea să aibă o întâlnire seara la un 
club sau la un bar, unde ar fi nevoit să consume 
și mai multă energie pentru a relationa si sa 
facă asta într-un mediu gălăgios, luminos, cu o 
grămadă de stimuli în jur? 

Situaţia descrisă îmi aduce aminte de o 
clientă de-a mea, Fiona, care se referea adesea 
la ea însăși ca fiind extrovertită. Mi-a povestii 
că a făcut tot felul de teste care au plasat-o în 
această categorie. Totuși, cu cât o cunoșteam 
mai bine pe Fiona, cu atât mi se părea că are 
mai multe trăsături de introvertită. De pildă, îi 
plăcea să petreacă timp cu prietenii și să se 
ducă la petreceri, dar apoi avea nevoie de o zi 
întreagă ca să-și revină. Era încântată să 
participe la evenimente sociale, dar de obicei 
se simţea epuizată doar la gândul că va 
interactiona cu alti oameni după orele de 
serviciu. Mi-a spus cat de mult îi place sa 
citească și să se piardă în ceea ce ea numea 
„lumi ale fanteziei“ și să facă excursii de una 
singură pentru a descoperi un alt oraș sau un 
loc interesant. 


Se pricepea de minune să comunice cu 
străinii și să-i determine pe ceilalţi să se simtă 
ca și cum ar fi cunoștințe vechi. În plus, Fiona 
prefera conversațiile profunde, nu cele banale. 
La un moment dat mi-a zis: „Pot să stau la o 
sueta si sunt destul de bună la asta, dar în 
același timp mă simi bine să stau în tăcere 
lângă un necunoscut până când am avea ceva 
semnificativ să ne spunem.“ Îmi mărturisea 
adesea cât de greu îi era să se mobilizeze 
dimineaţa și că uneori chiar se întreba dacă nu 
cumva e depresivă, deoarece avea nevoie să 
stea un timp în pat înainte să-și înceapă 
activitățile zilnice. De asemenea, era frustrată 
de ideea de a avea diverse întâlniri, în principal 
pentru că trebuia să piardă timpul cu 
conversații banale înainte să ajungă la teme 
mai importante. 

l-am propus Fionei să ia în considerare 
ideea de introversiune și a acceptat să își facă 
testul STAR (vezi secțiunea de Resurse de la 
pagina 180). A descoperit că era o introvertita 
Socială/Gânditoare/Reţinută, fapt care i-a 
schimbat perspectiva asupra propriei persoane 
și asupra trăsăturilor ei de personalitate. Pentru 
că lumea crede că toți oamenii sociabili sunt 
extrovertiti, Fiona era convinsă că este 
extrovertită deoarece îi plăcea compania altora. 
Nu și-a dat seama niciodată cât de multă 
energie consuma în aceste situatii și nu tinea 
cont de nevoia ei de a-și umple bateriile ulterior. 
Faptul că a obţinut un punctaj mare la 
secțiunea ce ţine de aspectul „gândirii“ a 
determinat-o să înțeleagă sursa lumilor 
fanteziei, în care se abandonase de când era 


mica, si dorinta ei de a avea conversatii cu 
miez. lar nevoia ei de a sta un timp in pat 
dimineaţa a identificat-o ca fiind parte din 
personalitatea ei, nicidecum un indiciu al 
depresiei. 

Exemplul Fionei este doar unul dintre multe 
altele care ne arată cum introvertitii sunt nevoiţi 
să se adapteze într-o lume a extroversiunii. Hai 
să analizăm si alte mituri legate de introvertiti 
și să vedem cât de aproape sau de departe 
sunt de realitate. 


Mitul 1: Introvertitii sunt narcisiști 


Ti s-a spus vreodată: ,Esti un narcisist. Te 
gândești mereu doar la tine!“? Da, introvertitii 
tind să fie autoreflexivi și introspectivi, iar 
înclinația asta este total opusă narcisismului. 
American Psychiatric Association definește 
tulburarea de personalitate narcisistă drept „un 
tipar al nevoii de admiraţie si o lipsă de empatie 
pentru ceilalți. O persoană ce suferă de 
tulburare de personalitate narcisistă are un 
puternic sentiment al propriei valori, senzaţia 
că i se cuvine tot, că poate să profite de ceilalţi 
și este lipsită de empatie“. 

După tot ce am discutat până acum, ţi se 
pare că o astfel de persoană este introvertita? 
Sincer, pare mai degrabă o descriere a unor 
extrovertiti pe care-i cunosc. Dar nu spun că 
introvertitii nu pot suferi de tulburare de 
personalitate narcisistă, ceea ce spun este că 
narcisismul nu are nicio legătură cu definirea 
introversiunii. Nu uita ca introvertitii sunt în 
mod firesc înclinați să asculte înainte să 


vorbeasca, fapt ce le permite sa fie mai 
empatici cu gandurile si sentimentele celorlalti. 
Mai mult, de obicei, preferă să stea în culise 
decât sa fie în centrul atenţiei, exact 
comportamentul opus fata de al narcisistului 
care caută mereu să fie lăudat și admirat. 


Mitul 2: Introvertitii sunt lupi singuratici 


Mulţi cred ca introvertitilor le place să fie 
singuri... să petreacă mult timp izolaţi. Nu e 
chiar în totalitate adevărat. Da, introvertitii au 
nevoie de mai mult timp să-și încarce bateriile 
după ce au interactionat cu alti oameni sau s- 
au confruntat cu o situaţie în care au consumat 
multă energie emoţională, dar multora dintre ei 
le place compania semenilor. Totuși, 
introvertitii tind să petreacă mai putin timp 
făcând activităţi împreună cu alții, să aleagă 
interacţiunea cu un grup mai mic sau să 
participe mai rar la evenimente sociale. 


Mitul 3: Introvertitii sunt tocilari2 


Imaginea unora despre un introvertit se învârte 
în jurul unui stereotip — în mintea lor, el este un 
tocilar neîndemânatic, cu ochelari cu rame 
negre și cu haine demodate. Chiar și Oxford 
English Dictionary definește geek ca fiind „o 
persoană inabilă din punct de vedere social și 
demodată“, o descriere deloc flatantă. În plus, 
termenul este asociat cu cineva obsedat de 
computere și neinteresat de alte lucruri în afară 
de tehnologie sau teme academice. 


Introvertitii au si ei interese si hobbyuri, pe 
care si le urmeaza fie in activitati in echipa, fie 
singuri. Daca e sa ma gandesc doar la prietenii 
sau colegii mei introvertiti, majoritatea au 
hobbyuri fascinante. Unul dintre amicii mei 
merge la un atelier de sudură si altul 
organizeaza campanii de Dungeons & Dragons. 

in limba engleza, un sinonim modern pentru 
geek este nerd. Însă, dacă nerd devine verb, 
precum nerd out, semnificatia lui se schimba 
complet. Tot Oxford English Dictionary contine 
și definiţia pentru nerd out — „a fi sau a deveni 
extrem de emoţionat sau entuziasmat în 
privinţa unui subiect“, o descriere mai flatantă 
și mai putin negativă. Multi oameni, introvertiti 
și extrovertiti deopotrivă, sunt încântați de 
anumite lucruri și acordă muli timp unui hobby 
sau unei activități. 

Deși unii introvertiti pot fi descriși conform 
stereotipului de tocilar în termenii înfățișării, ai 
preferințelor pentru haine sau ai hobbyurilor 
legate de computere, alti introvertiti pot fi 
descriși conform altor stereotipuri, precum 
„Suporterul înfocat“, „prinţesa“ sau 
»petrecaretul". 


Mitul 4: Introvertitilor nu le place sa participe 
la conversatii 


Nu este vorba despre faptul ca introvertitilor le- 
ar displacea conversatiile; unii dintre ei prefera 
însă un alt tip de dialog și interacţiune. in 
comunicare, multi dintre ei isi doresc discuții 
semnificative, în locul șuetelor sau al flecărelii. 
Conversatiile necesită energie emoţională si, 


uneori, fizică. Asa cum am precizat deja, 
introvertitii pierd energie în timpul 
interacțiunilor umane. De aceea, de ce și-ar 
risipi energia pălăvrăgind, când ar putea să o 
folosească făcând ceva valoros? Adesea, chiar 
și eu pur și simplu sar peste saluturile cordiale 
când mă întâlnesc cu prieteni apropiaţi și trec 
la subiect ca și când „bună“ și „ce mai faci“ au 
fost deja rostite. 

Într-adevăr, mulți introvertiti apreciază 
tăcerea mai mult decât extrovertitii, nu-i 
deranjează deloc liniștea si chiar se lasă purtaţi 
pe aripile propriilor gânduri și inchipuiri. 
Gândește-te: când stai tăcut, asta nu înseamnă 
că te simţi inconfortabil, că ignori pe cineva sau 
că il dispretuiesti. Dimpotrivă! Lipsa de 
comunicare nu te stanjeneste și ești foarte 
mulțumit. De ce să conduci și să consumi 
benzină, când poţi să oprești motorul, să cobori 
geamurile, să te bucuri de briză și să 
economisești combustibil? 


Mitul 5: Introvertitii nu pot fi lideri 


F 


Introvertitii sunt cât se poate de capabili sa 
preia controlul într-o situație. De fapt, ei pot fi 
lideri deosebiți, deoarece tind să reflecteze si 
să analizeze lucrurile înainte de a acționa. În 
societatea de azi, cineva indraznet, zgomotos 
si agitat este perceput ca lider pentru ca se 
face vazut si auzit, dar risca sa treaca la fapte 
în mod imprudent si să ignore ideile bune ale 
celorlalți. 

În ultimii câţiva ani, m-am întâlnit lunar la 
brunch cu prietenul meu foarte introvertit 


Gordon. Rolul meu este să fac o rezervare 
printr-o aplicaţie ca să avem asigurată o masă 
când sosim. Într-o zi, Gordon a ajuns înaintea 
mea. L-am salutat și, împinsă de tendinţa mea 
„de a prelua controlul“, am vrut să anunţ gazda 
că am sosit. Însă Gordon m-a oprit și mi-a zis 
că deja a făcut asta. M-a surprins plăcut că mi- 
a luat-o înainte; mi s-a părut grozav că a luat 
frâiele în mână. 


Mitul 6: Introvertitii sunt timizi și suferă de 
anxietate socială 


Oamenii presupun că introvertitii sunt timizi, 
pentru că mulţi dintre ei, mai ales tipul Social, 
preferă să stea singuri. Însă timiditatea este o 
reacţie bazată pe teamă, care poate conduce la 
anxietate, si poate fi trăită atât de introvertiti, 
cat si de extrovertiti. De cele mai multe ori, 
timiditatea apare din cauza experientelor sau a 
mesajelor de genul „Nu vorbi cu necunoscutii, 
riști să fii răpit“, pe care unii părinţi le transmit 
copiilor. Unii clienţi au devenit timizi după o 
experienţă negativă în public și, prin urmare, 
încearcă să evite situaţiile care se pot solda cu 
același rezultat. 

Clientul meu Ben se considera introvertit si 
a venit la terapie pentru că avea atacuri de 
panică în cluburi. Era anxios și avea simptome 
de teamă, precum palme transpirate și 
palpitatii, și simţea nevoia să evite locurile unde 
trebuia să interacţioneze cu alti oameni. Stările 
de panică îl determinau pe Ben să plece 
devreme de la evenimentele sociale sau să nu 
se ducă deloc. Sursa panicii lui era anxietatea 


socială, în niciun caz introversiunea; din 
aceeași cauză Ben nu se putea implica nici în 
relaţii romantice. 

Pe de altă parte, clienta mea Jan a avut 
punctaje medii la majoritatea aspectelor legate 
de introversiune, având cel mai mare punctaj la 
categoria Anxios. Deși era foarte anxioasă în 
anumite momente ale vieţii, nu era deloc 
timidă. Era membră a comunităţii kink? și 
conducea un club privat local. Poziţia ei implica 
întâlniri cu multi membri în fiecare seară, 
inclusiv training cu grupuri mici. Însă după 
fiecare seară de lucru, avea nevoie de o zi ca 
să-și încarce bateriile. 


Teme de gandire 


in ce fel am fost perceput gresit in trecut? 
in societate, a-i judeca pe ceilalti este o 
atitudine des întâlnită. Face parte din 
natura umană. Mai mult, este și un 
mecanism de supravieţuire moștenit de la 
strămoșii noștri pentru ca noi sâ nu fim 
răniţi de alti oameni; trebuie să ne dam 
seama rapid în cine putem avea încredere 
și cu cine suntem în siguranță. Avem 
nevoie în continuare de această abilitate 
pentru a supravieţui, deși nu în aceeași 
măsură ca strămoșii noștri. 

În lumea contemporană, oamenii sunt 
adesea judecaţi în funcţie de modul în 
care reușesc să vină în întâmpinarea 
așteptărilor semenilor. Așa cum am spus, 
extroversiunea este consideratâ de cele 
mai multe ori standardul pentru 
personalitate și comportament. După ce 
vei citi acest capitol, gândește-te la 
următoarele întrebări: 


e Cum definesc introversiunea? Ce calităţi 
personale am și sunt caracteristice 
introversiunii? 


Cum mi-au influenţat viata așteptările 
celorlalţi legate de extroversiune, inclusiv 
în privința muncii, familiei, prietenilor si 
relaţiilor? Aș percepe diferit existenţa și 
interacţiunile mele cu alții dacă mi-aș 
respecta sinele introvertit? 

Când îi întreb pe ceilalţi care sunt 
trâsâturile și calităţile mele, ce spun? 
Descrierile lor sunt mai degrabă pozitive 
sau negative? Dacă tind sâ fie negative, 


A fi introvertit: avantaje si dezavantaje 


Asa cum probabil stii deja, a fi introvertit nu 
este un lucru rau! Numeroase calitati grozave si 
deosebite ale introvertitilor pot intrece oricand 
firea nervoasa si impulsiva a extrovertitilor. Pe 
de alta parte, a fi introvertit prezintă câteva 
dezavantaje din cauza idealizării extrovertitilor 
în societate. 

Această parte a capitolului va explora 
avantajele și dezavantajele sau punctele tari și 
dificultăţile introvertitilor. Nu este vorba despre 
o listă completă, ci doar despre câteva lucruri 
de care trebuie tinut cont și care, desigur, nu 
sunt valabile pentru toată lumea; ele îi 
reprezintă totuși pe majoritatea introvertitilor. la 
în considerare faptul că o parte dintre acestea 
eu le-am notat ca avantaje, însă pot fi 
dezavantaje pentru tine, și invers. 


Avantaje 


În privinţa punctelor tari ale unui introvertit, cel 
mai probabil va avea numai beneficii ca urmare 
a tendinței sale de a: 


e reflecta profund - gândirea pătrunzătoare îi 
poate fi de mare folos, căci vine la pachet cu 
abilitatea de a rezolva probleme și de a 
întreţine conversații captivante; 

e fi un lider dezinvolt - obiceiul de a gândi 
înainte de a acţiona sau de a lua decizii îl 
poate ajuta să devină un conducător 
apreciat; 


e fi prevăzător - faptul că își acordă timp 
pentru a lua hotărâri îl ajută să-i cunoască 
mai bine pe cei din jur, să formeze relaţii de 
afaceri mai solide și să cântărească bine 
riscurile și avantajele unei decizii; 

e fi creativ - având o imaginaţie bogată, el 
poate avea idei creative atât în proiectele de 
la job, cât și în relaţiile romantice; 

e fi un bun observator - deoarece de obicei 
stă pe margine și analizează cu atenţie 
mediul sau contextul, el va remarca detalii pe 
care extrovertitii impulsivi le ratează; 

e fi informat - cel mai probabil îi place să 
înveţe; cu cât învaţă mai mult, cu atât știe 
mai multe, fapt ce va conduce la dialoguri cu 
multi oameni și la dezvoltarea abilității de a-i 
învăţa pe alţii; de aceea, este si un bun 
coechipier la jocurile de cunoștințe! 

e căuta conexiuni valoroase - pentru că 
preferă calitatea în defavoarea cantităţii 
când vine vorba de interacțiuni și relaţii, el 
are răbdare să-i cunoască pe ceilalţi, fie că e 
un asociat în afaceri, fie că este un partener 
de cuplu. 


Dezavantaje 


În privința punctelor slabe ale unui introvertit, 
cel mai probabil va avea numai probleme ca 
urmare a tendinței sale de a: 


e se stradui sa se adapteze - deoarece cei din 
jur se așteaptă ca el să se comporte după 
normele unei lumi extrovertite, introvertitul va 
face eforturi nepotrivite pentru a-și găsi 


locul; de exemplu, se va implica tn dialoguri 
si va vorbi prea mult, nu va asculta, iar 
experienta va fi neplacuta pentru toti; 

e se simți foarte repede copleșit - 
suprastimularea îi oboseste sistemul nervos; 
consecinţele sunt distragerea atenţiei sau 
incapacitatea de a se concentra - nu cea 
mai bună trăsătură când încerci să cunosti 
pe cineva; 

¢ fi mai lent în comunicare - simte nevoia de 
a-şi acorda timp pentru a procesa 
informaţiile înainte de a răspunde; 

e fi precaut - o calitate, dar uneori si un 
dezavantaj, dacă se gândește prea mult la o 
relație sau la o decizie, poate pierde ocazia 
de a acţiona; 

e a trece neobservat — înclină să se retragă din 
mulţime, în loc să se implice în ceea ce se 
întâmplă; asta poate funcţiona într-o clasă 
de elevi, când încerci să te eschivezi și să nu 
fii chemat la tablă, însă nu e deloc un lucru 
bun când vizezi o promovare la job sau vrei 
să-ţi găsești un partener de cuplu; 

e nu fi invitat la evenimente - deoarece nu are 
nevoie să petreacă prea mult timp împreună 
cu alții, prietenii sau rudele pot pur și simplu 
să uite să-l invite la întâlnirile lor spontane; 

e fi perceput ca imperfect - pentru că 
societatea se aşteaptă ca și introvertitul sa 
se adapteze într-o lume extrovertita, este 
considerat „defect“, iar unii chiar încearcă să- 
| „repare“, în loc să-l accepte așa cum este. 


Cât privește găsirea unui partener de cuplu, 
cunoașterea şi gestionarea problemelor 


specifice introversiunii îţi oferă capacitatea de 
a te concentra asupra punctelor tale tari, de a 
acţiona conform sinelui tău autentic și de a te 
bucura de călătorie. 


Capitolul 2 


Introvertitul ca partener 
în cuplu 


După ce am explicat ce înseamnă introversiunea, 
să analizăm cum se manifestă când este vorba 
de întălniri romantice. Vom explora în acest 
capitol dificultăţile și avantajele de a avea un 
partener introvertit. Însă, înainte de asta, să 
abordăm pentru început noţiunile de „singur“ sau 
„necăsătorit“ și ce înseamnă un astfel de statut 
social pentru un introvertit. 


Ce-ti dorești de la o întâlnire? 


Odată ca niciodată, întâlnirile unui cuplu se 
petreceau în perioada de curtare, precursoare 
mariajului și întemeierii unei familii și, uneori, 
erau o modalitate de a stabili alianţe între 
familii. Lucrurile s-au schimbat mult, deși 
întâlnirile sunt în continuare considerate o 
metodă de a-ţi găsi un sot. Însă, în societatea 
contemporană, distracţia, plăcerea si 
petrecerile joacă un rol important în formarea 
relaţiilor de cuplu, fie că iti cauţi sau nu un 
partener pentru toată viaţa. 


În timp ce citeşti aceasta carte, gandeste-te 
la motivele pentru care te duci la intalniri. 


e Vrei să ajungi să construiesti o relaţie? 

e Ce anume vrei să obţii dintr-o relaţie? 

e Ai nevoie doar de companie, cum ar fi un 
partener de călătorii, deci ești pregătit să-ţi 
împărtășești cu cineva experienţele de viata, 
fără a te lega prin mariaj? 

e Cauti pe cineva cu trăsături de personalitate 
similare cu ale tale, care apreciază timpul 
petrecut în solitudine, căruia îi este de ajuns 
să te vadă de câteva ori pe săptămână sau 
pe lună? 

e iti dorești un partener care să aibă aceleași 
valori și scopuri ca si tine? 


Daca-ti cunosti propriile nevoi și dorinţe iti 
va fi mai ușor să stabilești limite și să știi ce fel 
de partener cauţi. Din fericire, introvertitii au un 
avantaj  înnăscut cand vine vorba de 
autocunoaștere și de dorinţele personale (pe 
care-l vom explora mai în detaliu în capitolul 4). 


Dificultăţile introvertitului de 
a-și gâsi un partener de cuplu 


Unul dintre lucrurile pe care le au în comun 
clienţii (și prietenii) mei singuri este frustrarea 
legată de întâlnirile romantice. „De ce este atât 
de dificil?“ întreabă ei. Atât introvertitii, cât și 
extrovertitii se confruntă cu multe probleme în 
căutarea unui partener de cuplu. Televiziunea, 
filmele, reclamele și reţelele de socializare 
promovează ideea iubirii la prima vedere și 


relaţia „perfectă“. În consecinţă, mulţi sunt 
dezamagiti de realitate, care le cere să 
întâlnească multi oameni diferiţi și să-și acorde 
timp pentru a-i cunoaște cu scopul de a-și da 
seama dacă sunt potriviti pentru ei sau nu. 

În anumite privinţe, întâlnirile online le-au 
făcut sarcina mai ușoară mai ales introvertitilor, 
pentru că pot vorbi cu alţii din confortul casei 
lor și îi pot cunoaște înainte de a-i întâlni în 
persoană. În plus, în felul acesta, se extinde 
mult grupul de selecție a partenerilor dincolo 
de propriile cercuri sociale, pentru a include 
oameni din diferite medii, cu variate experienţe 
și din alte comunităţi. Însă, în același timp, 
mediul virtual aduce cu el noi probleme 
complexe, în special pentru introvertiti. Printre 
acestea se numără pierderea de energie în 
urma interacțiunii cu mai multe persoane, 
presiunea de a fi prietenos pentru a te face 
plăcut de ceilalți și nevoia de a identifica 
modalităţi de a-ţi proteja valorile și sinele 
autentic în cadrul relaţiilor. 


Reducerea energiei provocată de formarea 
unor relaţii noi 


Știi prea bine cum participarea la un eveniment 
de socializare sau la o petrecere te secătuiește 
de puteri după 30 de minute, în timp ce alţii par 
să reziste foarte bine chiar și după două ore. 
Știi că ai nevoie de o zi să te odihnești după o 
întâlnire reușită, însă partenerul tău deja 
pregătește revederea voastră la brunch. Asa 
cum am menţionat, ceea ce îi diferențiază în 
principal pe introvertiti de restul lumii este 


modul in care își folosesc energia și își 
reîncarcă bateriile. 

Relationarea îndelungată cu alţii, chiar si 
doar cu o persoană, poate fi epuizantă pentru 
un introvertit. Gândește-te: ești, într-adevăr, la 
întâlnire cu un partener, însă în jurul tău - la 
bar, cafenea, restaurant sau în orice loc public 
- mișună o grămadă de necunoscuţi. Tot 
trebuie să interactionezi cu ceilalţi, chiar daca 
poate numai cu barmanul sau cu chelnerul. 
Poate ești nevoit să comunici și cu colegul de 
cameră al partenerului tău, sau cu rudele sale, 
dacă te duci să-l iei de acasă. O întâlnire la 
masa de prânz de o oră și jumătate o resimti ca 
una de trei ore sau mai mult, în funcţie de câtă 
energie consumi. 

lar epuizarea resurselor tale depinde nu 
doar de numărul oamenilor cu care relationezi 
sau de cât timp petreci cu partenerul tău. Ea 
depinde și de cantitatea de energie la care 
apelezi pentru a te adapta în lumea extrovertita 
a întâlnirilor romantice. 


Presiunea de a fi prietenos 


Pentru a te adapta în lumea socială a 
extrovertitilor si pentru a-i arăta partenerului 
tău că ești dornic de implicare, s-ar putea să 
supracompensezi prin încercarea de a fi mai 
deschis si mai vorbaret decât esti în realitate. 
Unul dintre clienţii mei nu reușea deloc să aibă 
o a doua întâlnire. După ce am analizat 
împreună ce s-a întâmplat la cele mai recente 
întâlniri ale lui, ne-am dat seama că-și lăsa 
partenera să conducă toată conversaţia și el 
doar îi răspundea. l-am sugerat să se implice 


mai mult, adică să iniţieze el dialogul sau să-i 
împărtășească gândurile referitoare la ce se 
discută. Când s-a dus la următoarea întâlnire, a 
încercat să conducă el conversaţia. Dar când 
mi-a povestit cum au decurs lucrurile, a părut 
că și-a bombardat partenera cu întrebări, în loc 
să permită discuţiei să curgă în mod natural de 
la o întrebare la alta sau de la un gând 
împărtășit la altul. 

Fie că folosesc aplicaţii matrimoniale, fie că 
invită direct pe cineva la o întâlnire, le 
reamintesc clienţilor mei că este în regulă să 
pună câte o întrebare pe rând și să-i permită 
celeilalte persoane să se exprime, în loc să dea 
curs nevoii de a o asalta cu întrebări la foc 
automat. 


Tendinţa de a se îndrăgosti (prea mult) 


Introvertitii tind să valorizeze conexiunile 
profunde si intimitatea. Nu-i asa ca nu prea te 
dezvalui celorlalti pana nu simti ca ai format cu 
ei o legătură autentică? Esti înclinat să refuzi sa 
mergi la întâlniri cu mai multe persoane din 
cauză că vei consuma multă energie cu 
necunoscutii si din cauză ca-ti dorești sa 
construiesti relaţii profunde, nu doar să mergi 
la niște întâlniri de convenienta? Dacă răspunzi 
„da“ la aceste întrebări, sunt convinsă că ai 
tendinţa mai degrabă să te concentrezi asupra 
fiecărui partener în parte, ca să explorezi 
posibilitatea de a avea cu el o conexiune 
profundă. 

De ce ar fi asta o problemă, vei întreba, din 
moment ce totul pare cât se poate de 
realizabil? Ei bine, dacă preferi să creezi o 


legătură solidă cu fiecare partener pe rând, nu 
vei înțelege prea bine dacă vreunul dintre ei va 
dori să menţină, cel puţin la începui, relaţia la 
un nivel superficial. Pentru  introvertiti, o 
abordare de acest fel și legăturile romantice 
ocazionale sunt pierdere de timp și de energie 
prețioasă. Așadar, atunci când se îndrăgostesc 
de cineva, fiind atrași atât fizic, cât și emoţional 
de acea persoană, se întâmplă rapid și profund. 

Adesea, clienţii mei introvertiti nu își dau 
seama deloc când partenerii lor îi înșală sau se 
întâlnesc cu alţii deoarece pentru ei relaţia nu 
merge în direcţia dorită. Probabil introvertitii au 
făcut multe mărturisiri în cadrul întâlnirilor și au 
spus lucruri foarte personale, pe care 
extrovertitii le-au considerat informații 
obişnuite. Introvertitii simt că se formează o 
conexiune profundă, însă e bine să nu uite că 
partenerii lor pot avea o perspectivă diferită, 
mai ales la începutul relației. 

Introvertitii presupun, de asemenea, că 
partenerii lor nu se văd și cu alţii. E bine însă sa 
nu uite că, dacă nu au discutat deschis despre 
vreo relație exclusivă, atunci ei sunt liberi să 
meargă si la alte întâlniri. Desigur, nu este deloc 
în regulă dacă cineva îi induce intenționat in 
eroare sau îi minte în legătură cu acest lucru. 
Dar nu trebuie să uite că așteptările variază 
mult de la un om la altul la începutul unei relaţii. 


Ignorarea propriilor limite 


Din cauza dificultăţilor tale de a relationa cu un 
partener, probabil vei avea tendinţa de a-ţi 
potrivi comportamentul conform așteptărilor 
pe care crezi că le are acesta. Pentru că îţi 


dorești să păstrezi conexiunea cu el, sfarsesti 
prin a-ţi ignora propriile nevoi și limite. De pildă, 
poate vei fi de acord să vă întâlniți și în timpul 
săptămânii, deși tu ai avea nevoie să-ţi încarci 
bateriile acasă. Sau poate accepti să-i cunosti 
toţi amicii la începutul relaţiei, când tu ai 
prefera să-i întâlnești unul câte unul. Ori poate 
ai vrea să-ţi protejezi intimitatea, dar te simţi 
incoltit să te dezvălui rapid, chiar dacă relaţia 
nu este suficient de bine închegată. 

Așa cum nu trebuie să fii cea mai 
prietenoasă persoană din lume pentru a ști să 
porţi o conversaţie, tot așa poţi rămâne fidel 
felului tău de a fi fără să te îngrijorezi că-i vei 
îndepărta pe ceilalţi de tine. Nu-i nicio rușine să 
spui cuiva că ai nevoie de spaţiu sau că nu ești 
pregătit să mergi la vreo petrecere aniversară a 
unor prieteni de-ai săi. Si este in regulă să-ţi 
acorzi timp pentru a lăsa pe altcineva să te 
cunoască îndeaproape. Stabilirea unor limite 
clare, nu contează cât de mari sau cât de mici, 
te va ajuta sa eviti relaţiile nesănătoase, în care 
doar una dintre părţi se implică cu adevărat. 


Teme de gandire 


Cand mi-a influentat firea mea introvertita 
relatiile romantice? 


Pentru a produce o schimbare, inclusiv 
aceea care presupune a avea o viata de 
cuplu mai satisfăcătoare, trebuie mai întâi 
să reflectezi asupra lucrurilor care-ţi 
provoacă neplăceri. Este momentul ideal 
să te gândești la asta sau să scrii într-un 
jurnal câteva idei. 


+ Sunt valabile și în cazul meu problemele 
descrise până acum? Dacă da, ele apar în 
relația cu anumite persoane sau în situaţii 
specifice? 

e Există aici probleme cu care nu m-am 
confruntat? Dacă nu, de ce? 

+ Am unele probleme care n-au fost 
prezentate aici? Care sunt și când se 
petrec? Ce aș putea face diferit în așa fel 
încât ele să fie mai rare? 


Care este problema ta specifică? 


După ce am adus în discuţie câteva 
dificultăţi generale cu care se confruntă 
introvertitii în relațiile romantice, hai să 
abordăm și unele specifice, care se referă, 
de exemplu, la gen sau la identitatea 
sexuală. 


DACĂ TE IDENTIFICI CA FIIND FEMEIE 

Ca introvertită, e posibil să simţi că unii 
oameni nu te iau în serios, că se consideră 
mai buni decât tine sau că tot ce se 
aşteaptă de la tine este să adopti un rol 
tipic feminin. Prin tradiţie, de la femei se 


Dificultatea de a renunta 


Un alt obstacol pentru introvertiti este 
dificultatea de a renunta la relatiile care nu 
evolueaza sau chiar s-au incheiat. O mai spun o 
dată -  introvertitii tind să-și dezvăluie 
vulnerabilitatile doar oamenilor cu care se simt 
conectaţi la nivel profund. Acest fapt îi 
determină să se atașeze puternic, încă de la 
primele întâlniri, de potenţialii parteneri. Deși 
este de admirat, această calitate le provoacă 
dezamăgiri intense atunci când lucrurile nu 
merg, îi împiedică să renunţe și să continue să 
caute pe altcineva. 

Trebuie să ţii cont de faptul că tu, ca 
introvertit, consumi multă energie pentru a 
construi relaţii autentice, iar în momentul în 
care nimic nu funcţionează cum ai sperat, simţi 
că ai eșuat sau că ţi-ai irosit timpul. Nu este 
adevărat! Da, formarea unor relaţii cere energie 
multă, dar rezultatele pot fi uimitoare. 

Gândește-te la prieteniile solide pe care le-ai 
consolidat de-a lungul timpului și cât de 
semnificative sunt ele pentru tine. Nu uita! Nu 
ai devenit prieten cu orice om pe care l-ai 
întâlnit. În cazul relaţiilor romantice se întâmplă 
la fel. Nu vei reuși să ai legături profunde cu 
oricine și doar câţiva dintre cei cu care te vei 
întâlni vor simţi o conexiune puternică cu tine. 
E nevoie să-ți reamintesti constant că este în 
regulă, și să-ţi satisfaci nevoile atunci cand 
interactionezi cu alţii. 


Avantajele de a merge la întâlniri ca 
introvertit 


Deși a merge la întâlniri ca persoană 
introvertită vine la pachet cu o serie de 
probleme, există și numeroase avantaje. lată 
care sunt doar câteva dintre calităţile mai puţin 
cunoscute ale introvertitilor în relațiile 
romantice. 


Ești, în mod firesc, selectiv 


Am discutat deja despre faptul că un introvertit 
nu prea este dornic nici să se întâlnească în 
același timp cu mai mulţi parteneri, nici să 
meargă la evenimente la care participă multe 
persoane. Acest fapt are și dezavantaje, și 
avantaje. Tine cont de faptul că introvertitii tind 
să-și acorde timp pentru luarea deciziilor și nu 
se grăbesc să acţioneze. Această calitate este 
foarte bună pentru un cuplu. 

Fiind o terapeută care tratează multe 
cupluri, oamenii îmi spun adesea că s-au 
aruncat cu capul înainte într-o relaţie înainte de 
a discuta suficient de mult despre scopurile lor 
și despre ce-și doresc de la acea relaţie. Se pot 
chiar îndrăgosti și, pentru că se înţeleg bine cu 
partenerul, ei nu mai sunt capabili să vadă că 
nu se potrivesc. Sfarsesc prin a avea relații 
serioase — se mută împreună, se căsătoresc, 


fac copii sau se asociază în afaceri - si 
descoperă pe parcurs că, de fapt, nu sunt 
compatibili. 


Tu, dragă prietene introvertit, tinzi să fii mai 
selectiv, datorită abilității tale de a analiza pe 


îndelete lucrurile. Îţi vei da seama că poate iti 
place o persoană, că vă intelegeti bine, dar iti 
vei da seama și că trebuie să o cunosti mai 
mult înainte de a decide dacă devine partenerul 
tău de viață. În plus, nevoia ta de spaţiu 
personal nu lasă lucrurile să se precipite. Desi 
îți dorești să te întâlneşti des cu el, trebuie să-ţi 
respecţi nevoia de a-ţi încărca bateriile, fapt 
care creează o anumită distanţă. lar asta iti 
permite să gândești limpede și să chibzuiești 
orice hotărâre. 


Nu ai timp să stai la taclale 


Deși o șuetă poate fi de ajutor în relaţii, poate fi 
și o distragere de la cunoașterea în profunzime 
a unei persoane. Un introvertit nu-și pierde 
timpul stând la taclale, ci preferă să atingă 
subiecte importante și să aibă o conversaţie 
autentică. Am putea spune că seamănă cu 
extrovertitul, care este mereu direct, însă, în 
mod ciudat, introvertitul este perceput ca fiind 
neobișnuit de către unii (pentru mine, asta chiar 
nu are niciun sens, dar poate am eu 
prejudecăţi). Această abilitate îi ajută pe 
introvertiti să ia decizii mai bune în privinţa unui 
potenţial partener și să-și dea seama dacă se 
potrivesc, deoarece discuţiile autentice îi ajută 
pe oameni să se cunoască reciproc în detaliu. 
Nu uita că a aborda subiecte esenţiale este 
în regulă, însă iti sugerez să devii conștient de 
modul în care celălalt percepe întregul proces. 
Încearcă metoda următoare. Roagă un prieten 
bun să joace un joc de rol cu tine. Cere-i să 
înceapă o discuţie așa cum o faci tu. Fii atent și 
vei descoperi cam ce simt ceilalţi când vorbesc 


cu tine. Astfel, vei sti ce trebuie sa modifici la 
stilul tau de comunicare. Poti sa faci exercitiul 
si de unul singur. 


Planifici activitati creative si distractive 


Multi introvertiti, mai ales cei care sunt 
Gânditori (vezi pagina 20), se pricep de minune 
să organizeze activităţi distractive și au idei 
creative. Cercetătorii Cheek și Grimes au 
descoperit că pe introvertitii Gânditori îi atrag 
lumile nascocite din cărți și au o viata 
interioară bogată și complexă. 

Creativitatea poate fi un avantaj foarte mare 
atunci când mergi la întâlniri, mai ales dacă 
trăiești într-o regiune în care nu prea ai variante 
de petrecere a timpului liber. Le este de folos și 
introvertitilor care preferă să socializeze în 
confortul propriului cămin. În acest caz, a fi 
creativ înseamnă că poţi transforma o mică 
petrecere la cină sau o întâlnire în jurul unui 
grătar în nişte activităţi distractive și 
interesante. 

Mulţi introvertiti sunt, de asemenea, 
organizatori desavarsiti. Desi  introvertiţii 
Retinuti nu-și pot pune rotitele în mișcare la 
primele ore ale dimineţii, sunt foarte buni în a 
face un pas în spate și în a chibzui bine 
lucrurile. Dacă ești unul dintre ei, atunci pariez 
că ești cunoscut în anturajul tău apropiat ca un 
foarte bun organizator. Dacă se întâmplă să ai 
ca partener un introvertit Retinut, cu siguranţă 
va excela în a planifica diverse activităţi sau în 
a găsi mereu ceva de făcut. 


Nu tragi concluzii pripite dupa certuri 


Asa cum am mai zis, una dintre diferentele 
dintre introvertiti si extrovertiti este aceea ca 
primii au tendinta de a reflecta mai mult inainte 
de a reacţiona sau de a lua decizii. După ce am 
cunoscut numeroși  introveriiţi în timpul 
terapiei, am tras concluzia că mulţi dintre ei fac 
la fel si în privinţa problemelor cu care se 
confruntă în cadrul relaţiilor. Asta nu înseamnă 
că introvertitii nu sunt preocupaţi de conflicte 
sau că ar fi ușor de influenţat. Mai degrabă, ei 
sunt adesea capabili să-și asculte atent 
partenerii și să identifice modalităţi de a 
rezolva disputele. Asta nu înseamnă nici că 
stresul cronic dintr-o relaţie nu-i supără pe 
introvertiti. Înseamnă doar că sunt bine 
echipați pentru a-i face fata. 


Superputerea ta este abilitatea de a asculta 


Introvertitii sunt, în mod natural, buni 
ascultători. Au tendinţa de a fi, ca fire, persoane 
tăcute, ceea ce le permite să nu intervină în 
timp ce alţii spun ceva si să fie atenți la 
interlocutorii lor. Spre deosebire de extrovertiti, 
care în general domină conversațiile sau îi 
întrerup pe ceilalţi când vorbesc, introvertitii le 
oferă ocazia celorlalți să termine ce au de zis. 
În acest fel, vorbitorii se simt în largul lor să se 
exprime, iar introvertitii au timpul necesar sa 
înţeleagă pe deplin ce li se comunică. lar acest 
fapt nu numai că ajută la crearea unor 
interacțiuni temeinice în timpul întâlnirilor, ci 
susţine și o atmosferă relaxată. 


Teme de gandire 


Ce avantaje am ca introvertit? 


încă de la începutul capitolului, ai 
descoperit modul în care introversiunea 
poate fi un obstacol în viata ta amoroasă 
și ai reflectat la diverse metode de a 
depăși problema. Acum a sosit momentul 
să ţii cont de beneficiile introversiunii în 
relaţiile de iubire și, în general, în viata. 


Care dintre avantajele pomenite în acest 
capitol m-au determinat să spun: „Da! 
Ăsta-s eu!“ Cand mi s-a întâmplat asta în 
viața mea amoroasă? (Fă o listă cu tot ce- 
ti trece prin minte.) 

Există avantaje pe care, iniţial, eu le 
consideram dezavantaje? Am reușit să 
înțeleg de ce sunt avantaje? 


Am și avantaje care nu au fost aduse în 
discuţie? Care sunt acestea și cum m-au 
ajutat în cadrul relaţiilor de iubire? 


Capitolul 3 


Acceptarea sinelui 
autentic 


Acest capitol este despre tine! Tocmai te-ai simtit 
stanjenit sa citesti asta? Nu-ti face griji, nu vei fi 
nevoit să fii în centrul atenţiei; doar vei învăţa 
câteva tehnici de a fi tu însuţi când mergi la 
întâlniri. Mai întâi, vom analiza barierele care te 
împiedică să te bucuri în astfel de situaţii si să ai 
relaţii de lungă durată și modalităţile prin care 
poţi dobândi controlul și poţi schimba lucrurile. 
Așadar, vom cerceta în profunzime pentru a 
înţelege sistemul tău unic de valori. 


Nu te autosabota 


Întâlnirile cu diverși parteneri nu sunt floare la 
ureche, iar credinţele iale limitative, pe care ca 
introvertit probabil le-ai dobândit, nu îţi vor face 
viata mai ușoară. O credinţă limitativă este o 
credinţă falsă sau negativă în privinţa propriei 
persoane. Ea te împiedică să evoluezi în 
relaţiile de iubire și în viaţă. 

Unele dintre credințele  limitative se 
formează în urma experienţelor din copilăria 
timpurie. De pildă, sfatul „Nu vorbi cu oameni 
străini“ îi ajută pe copii să înţeleagă graniţele 
interpersonale și ce înseamnă siguranţa. Ce se 
întâmplă însă dacă el devine „Dacă vorbesc cu 
oameni străini, voi suporta consecinţe 
neplăcute“? La maturitate, această credinţă te 
va împiedica să  discuţi cu persoane 
necunoscute, fapt care se va solda cu evitarea 
formării unor noi relaţii. 

Unii copii se aleg cu credinţe limitative de 
genul: „Sunt prost. Nu voi face niciodată ceva 
bine“ sau „Nu sunt suficient de istet. Nimeni nu 
mă va plăcea“. Pot fi mesaje din partea unui 


adult sau din partea altui copil. De exemplu, 
dacă un copil greseste, altul intervine si îi 
spune: „Nu! Nu așa se face! Nu pot să cred că 
nu știi deja cum să te descurci cu asta.“ Cel 
care primeşte acest mesaj îl poate interioriza și 
îl poate purta cu sine în viaţa adultă. 

Credintele limitative se pot forma si la 
maturitate, în urma unor experienţe si relaţii. 
Vestea bună este că, dacă le identificăm, 
suntem capabili să le contracarăm și să le 
depășim. Prezint mai departe căteva exemple 
de credinţe limitative care pot influenţa relaţiile 
amoroase. 

„Îmi place solitudinea, deci voi fi mereu singur.“ 
Această credinţă limitativă confundă preferința 
pentru singurătate cu statusul relational. 
Fiecare om are nevoie de solitudine sau de 
timp în care să-și poarte de grijă, chiar și atunci 
cănd are partener de cuplu. 

„Nu-mi plac locurile aglomerate sau puternic 
luminate, deci nu mă voi distra niciodată la întâlniri.“ 
Este o credinţă care se raportează la intalnirile 
romantice dintr-o perspectivă strict 
extrovertita. 

„Voi deveni anxios când voi încerca să încep o 
conversație și fie voi fi ignorat, fie se va râde de 
mine.“ Nu uita, nu doar introvertitii devin anxiosi 
cănd trebuie să iniţieze un dialog; extrovertitii 
se pot simţi la fel. În plus, bâlbâiala, înroșirea 
sau alte semne de nervozitate îi arată uneori 
unui potenţial partener că ești interesat de el. 

„Tac mâlc cand vine vorba să discut cu 
necunoscuți si ei cred că sunt ciudat.“ Această 
credinţă presupune că alţii te judecă pentru 
faptul că nu ești un foarte bun interlocutor, 


când, de fapt, ei s-ar putea să te aprecieze 
pentru că gândești mai mult înainte să 
răspunzi. 

„Îmi place să stau acasă și să mă dedic 
hobbyurilor mele. Ele nu sunt de interes pentru un 
partener.“ Această credinţă porneşte de la 
premisa că nimeni nu împărtășește cu tine 
aceleași interese. Dacă le ascunzi, pierzi șansa 
de a te conecta cu cineva care are aceleași 
pasiuni. 

„Nu voi găsi niciodată pe cineva care să mă 
înțeleagă“ Credinţa asta te împiedică să 
relationezi cu alti oameni și să le dai ocazia să 
te cunoască. 

„Urăsc respingerile.“ Este o credinţă care nu 
te lasă nici măcar să încerci să-ţi găseşti 
partener, pentru că vrei să eviti cu orice pret 
respingerile. Totuși, ele suni parte a relațiilor, 
deoarece nu te poţi conecta cu orice persoană 
pe care o întâlnești. Mai mult, fiecare om care-ţi 
iese în cale își asumă același risc. 


Teme de gandire 


Care sunt credintele mele limitative? 
Scrie-ti propriile credinte limitative intr-un 
jurnal sau pe o foaie de hârtie. Apoi, 
întreabâ-te în ce fel ţi-a fost sau nu de 
folos fiecare credinţă în parte. După aceea, 
gandeste-te la experienţe trecute care au 
contribuit la formarea acestor credinţe. Ti 
s-a întâmplat ceva în copilărie? Cineva le 
avea și a fost un model pentru tine? S-au 
născut din vreo experiență trăită la 
maturitate? La final,  contracarează 
gândurile negative prin identificarea unora 
opuse, pozitive. 

Ca să te ajut să începi, iată un exemplu. 
Credinţă limitativă: Voi deveni anxios când 
voi încerca să încep o conversaţie și fie voi 
fi ignorat, fie se va râde de mine. 


Mi-a fost în vreun fel de folos această 
credință? Nu, de fapt mă împiedică să 
creez legături cu alti oameni și să mă simt 
bine. 


Sursa credinței: Când eram copil, 
profesorii se supărau că-mi ia prea mult 
timp să le răspund. 

Gand opus, pozitiv: Sunt capabil să initiez 
conversații și nu e nimic rău în a te gândi 
mai mult înainte să vorbești. E modul meu 
de a-mi organiza gândurile. 


Cand e vorba de intalniri romantice, toti 
avem temeri 


Prin urmare, credintele limitative se nasc din 
anxietate si frică. Acestea nu sunt specifice 
unor anumite tipuri de oameni. La un moment 
dat în viata noastră, toţi le putem simţi. 

Frica și anxietatea sunt reacţii normale care 
au ca scop supraviețuirea individului și ţinerea 
lui în siguranţă. Gândește-te, de exemplu, la o 
plimbare prin pădure, când ai auzit un zgomot 
în tufișuri. Cel mai probabil, ai devenii mai ateni 
la ce se întâmplă în jurul tău, ai încetinit sau te- 
ai oprit, încercând să auzi și să vezi mai bine și 
chiar să simţi mirosuri pe care, până în acel 
moment, le-ai ignorat. in plus, corpul ti s-a 
încordat, inima a început să-ţi bată mai repede 
și ti-au trecut prin minte gânduri automate 
legate de locul și sursa zgomotului. Aceste 
reacţii sunt instinctuale. Deci, dacă citești 
acum cartea mea, presupun că zgomotul auzit 
de tine s-a dovedit a fi unul făcut de un alt 
excursionisi sau de o veverita si că ţi-ai 
continuat liniștit drumul. Căci creierul tău a 
conchis: „Sunt în siguranţă și nu mă va ataca 
niciun urs." 

Ce legătură are acest fapt cu întâlnirile 
romantice? Uneori, creierul are dificultăţi în a 
distinge între un posibil atac al unui urs și o 
întâlnire pe nevăzute. Așa cum ai trăit teama în 
timpul plimbării în pădure, la fel se va declanșa 
și înainte de a întâlni pe cineva pentru prima 
dată. Tot ce identifică creierul este emoția, nu 
contextul. 


lar ceea ce ai simtit, teama sau anxietate, 
se poate transforma in panică - o stare care te 
blocheaza. Unii incremenesc sau au impresia 
că au paralizat, adică se confruntă cu 
încercarea organismului de a-i păzi de pericol, 
însă nu e cea mai bună soluţie atunci când vrei 
să te bucuri de o halba de bere si să stai la 
taclale cu cineva. 

Nu uita că teama și anxietatea sunt cât se 
poate de normale. Scopul tău nu trebuie să fie 
eliminarea lor, ci doar să înveţi cum să distingi 
între o ameninţare reală și una falsă. În plus, 
dorești să afli metode de a-ţi gestiona 
anxietatea în așa fel încât să nu o lași să devină 
o stare debilitantă de panică. Înainte să 
identifici care sunt fricile tale legate de relația 
cu un nou partener și cum să le gestionezi, sa 
analizăm mai întâi câteva exemple comune 
legate de modul in care teama și anxietatea își 
fac apariţia în timpul întâlnirilor. 


Teama de respingere 


Dacă te uiţi în dicţionar, vei găsi respingerea 
definită ca „îndepărtarea sau refuzul unei 
propuneri sau indiferența fata de afecțiunea 
unei persoane“. Câteva sinonime: 
„neacceptare“, „abandon“, „excluziune“ şi 
„ignorare“. Ups! Nu e de mirare că nu ne place 
respingerea. 

Când clientii îmi spun că nu le place 
respingerea, insist si îi întreb: „Ce nu-ți place 
mai exact?“ În cazul unora, respingerea 
activează frica de abandon, fapt care-i 
împiedică sa-si dea seama că altă persoană 
doar stabileşte nişte granițe. Dacă ai dificultăți 


in a accepta anumite limite, le vei avea si atunci 
cand este nevoie sa le fixezi. Dacă este o 
situație ce-ţi este familiară, acestea sunt 
probleme profunde, pe care o carte de 
dezvoltare personală nu le poate rezolva; au 
nevoie să fie explorate pe parcursul unui proces 
terapeutic. 

Voi încheia secțiunea reamintindu-ti că 
multi dintre noi sunt respinși in numeroase 
momente ale vieții noastre, indiferent despre ce 
este vorba: o promovare ratată la serviciu, o 
poziție într-o organizație de elevi dorită cu 
ardoare sau o casa in cazul căreia vânzătorul 
nu a acceptat oferta. Respingerea nu-ți reflectă 
valoarea ca persoană; este doar o parte dintr-o 
negociere între tine si altcineva. Este o decizie 
de a nu continua un plan sau o întelegere. 
Uneori, este unilaterală. Nu este niciodată ușor, 
dar face parte din viață. 


Părăsirea zonei tale de confort 


Introvertitii se pot bloca într-o rutină 
confortabilă, care-i împiedică să aibă 
experienţe noi. Pot să pariez că oamenii care-ţi 
cer să ieși din zona ta de confort iti sugerează 
lucruri care sună a tortură, precum o „mică“ 
petrecere sau un eveniment social unde ai 
întâlni persoane necunoscute. Probabil simţi 
cum te cuprinde panica numai gândindu-te la 
asta! De obicei sunt idei de-ale extrovertitilor, 
deoarece ei cred că îi vor ajuta pe introvertiti 
să-și depășească anxietatea și să se simtă mai 
bine când cunosc alti oameni. Dar Summer 
Turner, psihologă specializată în introversiune, 
sugerează ca introvertiţii se schimbă mai 


degraba in interiorul propriei zone de confort 
decat incercand sa se adapteze in zona de 
confort a altora. 

A face aceste eforturi in interiorul zonei tale 
de confort înseamnă, în primul rând, să-ţi 
cunosti bine zona de confort și, apoi, să 
descoperi modalităţi de a face diferit un lucru 
mărunt, fără a fi nevoit să te îndepărtezi de 
cercul tău de siguranţă. De exemplu, în loc să te 
duci la acea „mică“ petrecere, găsește o 
cafenea nouă care oferă servicii similare celei 
la care mergi de obicei. Te vei simţi bine în timp 
ce încerci ceva nou. Identificarea unei cafenele 
noi înainte să te duci la o întâlnire îţi va permite 
să-ţi extinzi zona de confort fără să trebuiască 
să te vezi cu cineva necunoscut într-un loc 
străin. Pe parcursul acestei cărţi, vei găsi 
sfaturi și trucuri despre cum să capeţi 
încredere în diverse situaţii sociale și la 
întâlnirile romantice. 


Dar dacă voi suferi? 


Imagineaza-ti că, în loc să citesti cartea asta, te 
uiţi la mine ţinând un discurs TED Talk. Suntem 
într-o sală întunecată, iar eu sunt pe o scenă. 
Tu te afli în auditoriu, așteptând ca eu să-ţi 
spun cum să nu fii rănit în relaţii. Și declar: 
„Suferinta este parte integrantă a vieții.“ 

Și probabil tu gândești „Poftim, ce-a zis?", în 
timp ce repeti lent afirmaţia mea cu o mica 
pauză între cuvinte: ,Suferinta. Este. Parte. 
integrantă. A. Vieţii." 

Mulţi dintre clienţii mei îmi mărturisesc că 
se tem să fie răniţi „dacă mă expun în lume“. Eu 
le răspund tocmai ce am afirmat. Suferinta 


poate veni in multe forme, inclusiv vatamare 
fizică precum un brat rupt sau o zgârietură, ori 
durere emoţională determinată de dezamăgire 
sau chiar de respingere. O suferinţă afectivă îţi 
poate influența stima de sine și nivelul de 
încredere. Dacă iti dorești să nu fii rănit deloc, 
atunci va trebui să trăieşti în izolare, pentru ca 
alti oameni să nu interacţioneze cu tine. Însă 
mai bine ai găsi metode de a-ţi gestiona 
suferința. 

Ce faci atunci când ai o rană fizică, precum 
o zgârietură? Cauti o trusă de prim ajutor si te 
ocupi de rană. Dar în momentele in care iti sunt 
rănite sentimentele? Unii dintre noi își cumpără 
inghetata preferată, sau revista favorită, sau 
discută cu un prieten, sau merg la terapeut. Alţii 
se închid în ei înșiși, ignorând suferința, fapt 
care însă nu o face să dispară. Cea mai bună 
cale de a gestiona și de a elimina durerea, fie 
ea fizică sau emoţională, este aceea de a o 
recunoașie, de a o îngriji și de a-i permite să se 
vindece. În acest fel, nu numai că ai grijă de 
tine în cel mai eficient mod cu putinţă, ci îţi 
construiești si rezilienta, care va conduce la o 
stimă de sine mai bună și la întărirea încrederii 
în sine. 


Dar dacă lucrurile nu merg bine? 


A 


Aceasta este o teamă des întâlnită și îi 
împiedică pe mulţi dintre clienţii mei să facă 
primii pași in viata romantica, adică fie să-și 
creeze un cont pe o aplicaţie de întâlniri, fie să 
caute modalităţi de a-și face noi cunoștințe. 
Dar am descoperit că adevărata frică nu este 


legata de faptul ca relatia nu ar merge, ci de o 
problema mult mai profunda. 

De obicei, este vorba despre o credinta 
limitativa sau o distorsiune cognitivă (o forma 
obișnuită de gândire negativă și inexactă). De 
cele mai multe ori, ei reacţionează la un gând 
înfricoșător sau la o credință despre sine 
negativă pentru a evita un sentiment sau o 
emoție neplăcută sau ceva ce este perceput ca 
fiind un rezultat inevitabil negativ. 

Psihologii Scott Waltman și Erin Murphy au 
elaborat o tehnică des folosită, denumită 
„Joacă scenariul până la final“, pentru a 
gestiona astfel de gânduri. O folosesc și eu cu 
clienţii mei pentru a-i ajuta să descopere ce-i 
împiedică să acţioneze. Încep prin a-i întreba ce 
le vine în minte când se gândesc la faptul că o 
nouă relaţie nu va funcţiona. De exemplu: 


Client: „Ne vom separa.“ 

Eu: „Ce se va întâmpla dacă vă separați?” 
Client: „Păi, voi rămâne singur.” 

Eu: „Ce se va întâmpla dacă rămâi singur?“ 
Client: „Atunci voi fi însingurat.“ 


Eu: „Aha, deci frica de însingurare te împiedică să 
relationezi cu alţii ca să nu mai fii singur.“ 


Pentru acest client, teama că „lucrurile nu 
vor merge“ era, de fapt, o teamă mai adâncă, 
aceea de a rămâne singur, care-l împiedica să 
acţioneze în așa fel încât să prevină 
solitudinea! Dar le spun mereu clienţilor că, într- 
adevăr, lucrurile nu se vor desfășura bine 
întotdeauna. Analizăm momente când totul a 


decurs bine si altele in care nu, pentru a le 
compara consecințele. Sunt surprinși sa 
descopere că, în ambele cazuri, rezultatele 
sunt, de obicei, foarte similare și că nu există 
consecinţe extreme — plăcute sau neplăcute. 


Teme de gandire 


Cum se manifesta fricile mele in viata 
amoroasa? 


Asa cum am discutat deja, creierul trimite 
semnale organismului tău atunci când 
sesizează o ameninţare. Dacă te simţi în 
pericol tot timpul, anxietatea poate deveni 
cronică și se manifestă prin diverse 
simptome, precum dureri musculare sau 
în alte parti ale corpului, oboseală 
inexplicabilă, migrene, senzația de 
slăbiciune fizică, tulburări sau dureri 
gastrointestinale. 


Gandeste-te la momente în care ai fost 
anxios. Notează toate simptomele pe care 
iti amintesti că le-ai trăit și s-au manifestat 
prin intermediul trupului. Apoi, 
imagineaza-ti că esti la o întâlnire. 
Simptomele dispar sau se agravează? Ai 
mai multe simptome deodată? 

Primul pas în gestionarea anxietatii este 
să o recunoști când apare și sub forma 
căror simptome. Următorul pas este să 
înveţi și să practici zilnic abilități de 
management al anxietatii. Acestea includ 
exercitii de respiratie, meditatia, 
contracararea gândurilor negative şi 
respectarea scenariului până la final. 
Despre toate acestea poţi afla mai multe 
la secţiunea de Resurse de la finalul cărții 
(vezi pagina 180) sau poţi apela la un 
terapeut pentru a te ajuta să-ţi gestionezi 
mai bine anxietatea. 

Scopul tău nu trebuie să fie eliminarea 
oricărei temeri sau anxietati din viata ta, ci 
de a înţelege rolul emoţiilor și de a nu le 


Cel mai bun sine este sinele tau 
autentic 


Probabil ai auzit la un moment dat si tu o 
versiune a afirmației „Fii tu însuţi“. Dar ce 
înseamnă asta cu adevărat? O perspectivă este 
aceea de a o considera o încurajare de a te 
manifesta firesc, așa cum te cunosc prietenii și 
familia. Nu uita că nu este deloc indicat să te 
prefaci ca ești extrovertit. Desigur, poate ai 
păcăli lumea o dată sau de două ori, dar, până 
la urmă, sinele tău autentic va ieși la iveală. lar 
atunci când se va întâmpla, cei din jur vor fi 
confuzi sau chiar se vor simţi trași pe sfoară. 

Nu există niciun motiv pentru care să ascunzi 
faptul că ești introvertit. Nu ar trebui să 
abordezi doar subiecte „sigure“ și să te retii în 
a-ţi exprima opiniile. De fapt, oamenii tind să fie 
atrași de cei care se simt în largul lor fiind ei 
înșiși. Dacă te manifești sincer, vei crea relaţii 
cu persoane care te vor aprecia pentru cine esti 
în realitate. Nu te vor plăcea toţi, dar asta nu-i 
nicio problemă. 

Când te comporti autentic, descoperi ca 
încrederea în sine vine firesc, dinăuntrul tău, și 
nu te vei baza pe ceilalţi pentru a confirma cine 
ești. Asta înseamnă că te poţi aventura în viata 
romantică pornind de la o temelie solidă de la 
care să construiești o relaţie sănătoasă și 
reciprocă, în cadrul căreia să fii fericit fără să-ţi 
ascunzi sinele autentic. 


Traieste conform valorilor tale 


O prietenă m-a oprit în mijlocul unei tirade 
despre o „întâlnire ratată“ pentru a-mi spune: 
„Courtney, îmi tot zici ce nu vrei, dar, de fapt, ce 
vrei?" Cu gura cascata și redusă la tăcere, mi- 
am lăsat discursul neterminat. Avea dreptate: 
tăiam de pe listă oameni și trăsături pe care nu 
le doream, în loc să caut ceea ce îmi doream. 
Trebuia să aflu ce-mi doream și care valori erau 
negociabile, și care nu. 

lată câteva valori esenţiale pe care de cele 
mai multe ori le considerăm importante în 
relaţii. Nu este o listă exhaustivă și probabil nu 
te vei regăsi în unele dintre ele. Însă este 
crucial sa îţi dai seama care sunt cele mai 
importante pentru tine. 


e Familie: Timpul petrecut cu familia este 
prioritate zero. În acest caz, persoana 
respectivă își va alege un job care-i permite 
să ajungă zilnic la cină și își va limita 
participarea la evenimente sociale pentru a 
petrece timp cu membrii familiei. 

e Copii: Ca și în cazul familiei, această 
persoană va acorda atenţie maximă copiilor 
săi și va pleca de la serviciu mai devreme 
pentru a ajunge la o piesă de teatru de la 
școală sau își va da întâlnire doar cu cineva 
care-și dorește copii. 

e Autonomie/individualitate: Aici este vorba 
despre abilitatea de a face alegeri pentru 
sine fără teama de a fi judecat de ceilalți. 
Aşadar, această persoană nu va merge la 
gratarul de duminică dacă simte nevoia să-și 


încarce bateriile, fără să fie îngrijorată că 
prietenii se vor supăra. 

Traditie: Înseamnă a acţiona asa cum cineva 
a învăţat că au fost făcute lucrurile 
dintotdeauna, preferând vechile obisnuinte în 
locul celor noi - de la lucruri mărunte 
precum obiceiul de a oferi și a primi cadouri 
în zile de sărbătoare, până la rolurile 
tradiţionale în relaţii. 
Credinţă/religie/spiritualitate: Presupune a 
dedica timp credinţei, de exemplu prin 
participarea regulată la slujbele religioase 
sau alte evenimente, și  prioritizarea 
activităţilor de acest gen. 

Cadru  social/comunitate: Este vorba de 
petrecerea timpului în principal în comunitate 
și mai puţin în alte contexte. O astfel de 
persoană îi va spune șefului că nu poate 
lucra după program deoarece a promis că va 
participa la un eveniment social. 

Justiție: Este o valoare etică, incluzând 
cinstea, acţiunile corecte și echitatea. 

A fi de încredere: Conform acestei valori, 
vorbim despre o persoană care este demnă 
de încredere atât în relația cu alţii, cât și în 
relația cu sine. 


Carieră/muncă: În acest caz, se pune cariera, 
sau scopurile ei, pe primul loc în detrimentul 
altor arii ale vieţii. Această persoană va lucra 
peste orele de program sau în weekenduri 
pentru a le arăta șefilor cât este de dedicată 
muncii și va lipsi de la alte evenimente. 

Siguranţă financiară: E o valoare care acordă 
importanţă câștigării banilor pentru a obţine 


siguranta pe termen lung. Aceasta persoana 
traieste in graba, munceste peste program si 
are mai multe servicii ca să-și atingă 
obiectivele financiare. 


lată o listă a altor valori des întâlnite, care ar 
putea (sau nu) să-ţi fie familiare. 


A fi împreună Disciplină Precizie 
Acceptare Echilibru Respect 
Autenticitate Empatie Responsabilitate 
Bunatate Fericire Sanatate 
Calitate Generozitate Smerenie 
Compasiune Hotarare Solitudine 


Conștientizare Independenţă Stabilitate 


Cunoaștere Integritate Structură 
Curaj lubire Succes 

? Încredere în ` 
Decenta i Transparenta 

sine 
Dedicare Logica 
Dezvoltare J 
A Muncă grea 

personală 


Identificarea valorilor esenţiale pentru 
tine 


Folosind un jurnal, fă o listă cu valorile 
importante pentru tine. Când ai terminat, 


gandeste-te la fiecare si intreaba-te, evaluand 
pe o scala de la 1 la 5, cat de importanta este 
acea valoare pentru tine. Pe aceasta scala, 1 
înseamnă deloc important, iar 5, extrem de 
important. Valorile cărora le acorzi 5 sunt, cel 
mai probabil, cele în privinţa cărora nu ești 
dispus să negociezi, pe cand, în cazul 
celorlalte, este posibil să fii mai flexibil sau 
chiar să accepti anumite compromisuri. 

Apoi, gândește-te la relaţiile tale trecute sau 
la niște experienţe avute în timpul întâlnirilor 
romantice. Ai ținut cont de valorile notate cu 5 
sau le-ai acordat prioritate altor valori, mai 
putin importante? Cum crezi ca ar fi decurs 
aceste relaţii sau experienţe dacă ai fi ţinut 
cont de valorile pe care le-ai evaluat cu 5, nu de 
cele notate cu 1? 

Nu uita că fiecare om are valori diferite și că 
nu există răspunsuri corecte sau greșite. Acest 
exerciţiu reprezintă doar o modalitate de a-ţi 
identifica propriile valori și de a începe să le 
prioritizezi. Mulţi dintre clienţii mei care se 
plâng de anxietate puternică sau de conflicte în 
relaţii nu trăiesc în baza principiilor și valorilor 
personale. Adesea, se judecă pe ei înșiși când 
alţii au valori diferite de ale lor, în loc să se 
accepte pe sine și pe alţii așa cum sunt. 

În cadrul relaţiilor, oamenii încearcă adesea 
să trăiască după valorile partenerilor, în loc să 
caute alti parteneri cu care să împărtășească 
aceleași valori. Odată ce acceptă că au propriul 
sistem de valori și găsesc parteneri cu un 
sistem asemănător, anxietatea privind 
întâlnirile romantice și relaţiile scade și declară 


ca sunt mult mai satisfacuti de sine (si de 
viata). 

Trebuie sa te intelegi pe tine, sa-ti cunosti 
personalitatea unica si valorile pentru a afla 
cum sa-ti folosesti punctele forte atunci cand 
interactionezi cu alti oameni cu care vrei sa ai 
relaţii de lungă durată. Dacă ţi-a fost utilă 
această secţiune a cărții și vrei să continui să-ţi 
explorezi propriul sistem de valori, în afară de 
exerciţiul propus de mine, iti recomand sa 
folosești un instrument denumit Franklin Covey 
Mission Statement and Values Builder, care se 
găsește pe site-ul lui Franklin Covey (vezi 
capitolul de Resurse). Ține cont de faptul că, pe 
măsură ce ne dezvoltăm și ne schimbăm, și 
valorile noastre se pot modifica. Îi încurajez pe 
toţi să perceapă valorile ca fiind fluide, nu fixe. 


Partea a doua 


Valorificarea punctelor 
tale forte 


Acum, ca ai aflat mai multe lucruri despre 
introversiune, a sosit momentul să discutăm 
despre cum iti poţi pune în valoare calitățile 
naturale pentru a avea succes în lumea întâlnirilor 
romantice. Așa cum știi, în societatea noastră, 
introversiunea este adesea subevaluată sau 
percepută ca fiind inferioară extroversiunii. 
Probabil ţi s-a cerut aproape întotdeauna să te 
adaptezi ca să fii altcineva decât ești (un 
extrovertit). Însă introversiunea chiar te poate 
ajuta in viata amoroasa, iar aceasta parte a cartii 
îți va dezvălui șase calităţi des întâlnite ale 
introversiunii care-ţi vor oferi anumite avantaje 
atunci când te întâlnești cu un potenţial partener. 
Vom analiza și modul în care aceste calităţi te pot 
dezavantaja și cum să te asiguri că nu se va 
întâmpla asta. 


Capitolul 4 
Cunoașterea de sine 


Desi faptul ca esti introvertit nu te face automat 
mai constient de sine, tendinta ta naturala spre 
introspectie sj autocunoastere te ajută să-ți 
accesezi mai usor sinele autentic. Cand stii foarte 
bine cine esti, iti este mult mai clar ce vrei, ce ai 
nevoie si ce doresti, nu doar in viata, ci si de la un 
jubit. 

Pe de alta parte, cand nu te cunosti suficient, 
vei sfarsi avand parteneri care au valori diferite de 
ale tale, fapt care va impiedica chiar de la inceput 
apariţia scănteii romantismului si va provoca 
tensiuni în relaţie pe parcursul ei. 


Scena 1: Spune-mi ce-ţi dorești 


Paul mi-a povestit sincer în terapie despre 
problemele cu care se confrunta în viata 
romantică. Avea un profil online și fusese la 
multe întâlniri, dar posibilii parteneri păreau mai 
degrabă interesaţi să aibă legături ocazionale 
și îi transmiteau adesea mesaje neclare în 
privinţa interesului de a fi împreună. Chiar și 
așa, nu se despartea de ei si continua relaţia un 
timp, în ciuda faptului că se simţea neimplinit. 
După una dintre aceste întâlniri, mi-a spus că 
tot revedea iar și iar în minte ce s-a întâmplat și 
se întreba dacă tipul îl va suna sau îi va trimite 
vreun mesaj. „Uneori, mi-e greu să-mi fac 
treaba deoarece mă copleșesc gândurile și n- 
am nicio veste de la el." 

L-am întrebat: „Poţi să-mi spui mai multe 
despre acești bărbaţi? Cum le-ai descrie 
personalitatea?“ 

„Ei bine, par foarte deschiși și sociabili, dar 
nu pot zice dacă sunt interesaţi de o relaţie de 


prietenie sau ceva mai serios.“ Apoi Paul mi-a 
povestit despre unul dintre partenerii lui 
anteriori, care prefera legăturile temporare. Nu-l 
contacta după o întâlnire, dar „apărea brusc 
după câteva zile ca si când totul era în regula”. 

Paul nu-mi părea deloc genul ăsta de 
partener, așa că l-am întrebat: ,Ce-ti place la 
el?“ 

„Este amuzant și interesant“, a răspuns el, 
fără a reuși să fie convingător. 

„Înainte să continuăm discuția, dă-mi mai 
multe detalii: ce anume cauţi tu la un partener?“ 

Paul a deschis gura ca să vorbească, dar n- 
a scos niciun sunet, ca și când brusc și-ar fi 
pierdut toate cuvintele. S-a uitat la mine ceva 
timp, până când, în cele din urmă, i-am spus: 
„Mă întreb dacă nu cumva problema este că te 
întâlnești cu bărbaţi pentru a descoperi dacă ei 
îți satisfac nevoile, în loc să te vezi cu unii 
despre care știi deja că ti-ar satisface nevoile. 
Primul lucru pe care trebuie să-l facem este să 
aflăm ce vrea și ce are nevoie Paul într-o 
relaţie.“ 


Sub lupă 


Paul își dorea o relaţie, dar nu era conștient de 
ceea ce avea nevoie și de ce-și dorea cu 
adevărat de la un partener. Prin urmare, 
interactiona cu oricine i se părea interesant. 
Dacă întâlnirile romantice și relaţiile ar fi 
excursii, Paul știa destinaţia, dar nu avea niciun 
plan să ajungă acolo. În loc să-și plănuiască 
itinerarul, se urca în mașină și conducea în 
speranța ca va găsi destinația. Cand 
descoperea un loc ce părea atractiv, parca pe 


marginea drumului si se caza la un hotel pentru 
un sejur prelungit. 

Așadar, îi era dificil să știe când o persoană 
era sau nu potrivită pentru el. De aceea, se 
alegea cu parteneri inadecvati si cu întâlniri 
nereușite și frustrante. Mai mult, pentru că nu 
avea un set de valori clare, Paul îi lăsa pe 
ceilalți să-i testeze limitele, căci îl părăseau 
când doreau și reapăreau când le convenea. 

Paul era genul de om căruia îi plăcea să stea 
singur si avea tendinţa de a se lăsa purtat pe 
aripile propriilor gânduri. Din păcate, acest fapt 
însemna că-și rumina anxietatile, în loc să 
arunce o privire serioasă asupra problemelor 
care-i afectau viaţa. Așadar, în următoarele 
ședințe, am început să explorăm împreună ce 
valori și preferinţe avea. Am apelat la exerciţiile 
din capitolul 3 (vezi pagina 58) pentru a 
identifica tot ce era important pentru el. În 
acest fel i-a devenit clar ce-și dorea atunci când 
își căuta un partener: conversații semnificative, 
conexiune profundă, valori comune și un om 
care „să rămână pe-aproape și zilele 
următoare“. 

După stabilirea acestor lucruri, Paul a fost 
capabil să renunţe la gândurile sâcâitoare 
despre cât de mult l-a plăcut pe el cel cu care s- 
a întâlnit (și dacă o să-i răspundă sau nu la 
mesaje) și, în schimb, să se întrebe dacă 
persoana respectivă era ce căuta și să-și 
concentreze energiile în altă direcţie dacă 
răspunsul era „nu“. 


PUNE ÎN PRACTICA 


Dacă ai tot mers la o grămadă de întâlniri 
romantice si reusesti să ai doar relații 
ocazionale, fiind probabil incapabil să 
descifrezi mesajele contradictorii ale 
partenerilor, este important sa te apleci asupra 
ta si sa clarifici ce cauţi. 


Traiesti in baza valorilor personale? Reflecteaza 
asupra valorilor pe care le-ai identificat dupa 
exerciţiul din capitolul 3. Poate ai ales 
„acceptare“, „stabilitate“ și „comunitate“. Acum, 
pune aceste valori în propoziţii care să arate 
cum le aplici efectiv în viata de zi cu zi. Pentru 
„acceptare“: 


„Manifest acceptare atunci când eu 


“n 


Exemplu: „Manifest acceptare atunci când nu- 
i judec pe ceilalți pentru că sunt diferiți.“ 


Această parte a exerciţiului te ajută să-ți dai 
seama când nu-ti urmezi propriile valori. 


Ce crezi despre cei care acționează în baza 
acestor valori? Pentru a-ţi fi mai clar, scrie o 
afirmaţie despre altă persoană care se 
ghidează după aceleași valori ca tine. Ai putea 
nota: 


„Știu că alti oameni mă acceptă atunci cand 
ei oo 


Exemplu: ,Stiu ca alti oameni ma accepta 
atunci cand nu ma obliga sa fiu altcineva decat 
sunt.“ 


Probabil știi definiţia acceptării, dar s-ar 
putea să nu știi cum tu și ceilalți o demonstrati 
prin cuvinte și fapte. Această parte a 
exerciţiului ţine cont de valorile identificate de 
tine și conturează o viziune concretă a modului 
în care să le identifici în acţiunile altora - si te 
ajută să-ţi dai seama când ele lipsesc. 


E momentul acum să devii conștient de conexiunea 
dintre valori și starea ta afectivă. Așa cum ai făcut 
și la primul pas al exerciţiului, completează 
propoziția cu cel putin o emoție sau un 
sentiment. De exemplu: 


„Când nu manifest acceptare, mă simt 


n 


Exemplu: „Când nu manifest acceptare, mi-e 
ruşine si mă simt vinovat.“ 


„Când manifest acceptare, mă simt 


n 


Exemplu: „Când manifest acceptare, mă simt 
valoros si apreciat.“ 


Apoi completează afirmațiile respective 
pentru o altă persoană, care are (sau nu) 
aceleași valori ca tine. 


„Când alții nu manifestă acceptare, mă simt 


n 


Exemplu: „Când alţii nu manifestă acceptare, 
mă simt judecat.“ 


„Când alţii manifestă acceptare, mă simt 


n 


Exemplu: „Când alţii manifestă acceptare, mă 
simt iubit și valoros.“ 


Această parte a exerciţiului te ajută să 
conectezi acţiunile cu emoţiile atunci când este 
vorba atât despre faptele tale, cât și despre ale 
altora. 


Adu-ti aminte să te conectezi cu tine însuți. Desi 
sunt, de obicei, foarte conștienți de ce se 
întâmplă cu cei din jurul lor, introvertitii uită 
adesea să fie atenţi la lumea lor interioară. 
Acest exerciţiu te ajută să înţelegi mai bine 
cum trăieşti (sau nu) în funcţie de propriile 
valori, dar și să observi daca alti oameni se 
ghidează după aceleași valori sau, măcar, dacă 
le respectă pe ale tale. În plus, te sprijină pentru 
a deveni mai conștient de modul în care starea 
ta afectivă este influenţată de aceste lucruri, 
fapt care te va conduce pe drumul clarificării 
propriilor așteptări legate de o întâlnire 
romantică. 


Scena 2: Lasă-l să plece 


Am mai discutat despre Fiona în capitolul 1. 
Înainte să vină la mine, avea adesea relații cu 
bărbaţi care-i ignorau nevoile și nu-i 
împărtășeau valorile. Chiar de la primele 
întâlniri, avea tendinţa de a-și pune propriile 
valori pe locul al doilea. Fiind introvertită, foarte 
multe dintre întrebările de genul „și daca?" erau 
extrem de stresante pentru ea: „Și daca nu voi 
sti ce să spun? Și dacă va crede că sunt prea 
reținută? Și dacă lucrurile se petrec prea 
repede?“ 


Se simţea în largul ei să-și dea întâlniri la o 
cafenea în timpul zilei, fiindu-i mai ușor să aibă 
conversații într-un cadru relaxat. Însă accepta 
adesea să se ducă în baruri zgomotoase, deși îi 
era clar mai greu să stabilească acolo vreo 
conexiune cu partenerii, dintre care unii 
deveneau chiar nepoliticosi după câteva 
pahare. 

După ce am lucrat cu ea, Fiona și-a clarificat 
valorile și nevoile și le-a pus în practică. Apoi, a 
început să se înțeleagă mai bine pe sine și să 
stabilească graniţe precise pentru întâlniri. Într- 
o zi, a venit și s-a așezat având pe chip un 
zâmbet larg. „Vei fi extrem de mândră de mine!“ 
a exclamat. „Discuţia noastră despre cum să 
trasez niște limite clare ca să mă simt mai în 
largul meu a dat roade! Când mi-am dat seama 
că am nevoie să mă simt confortabil când 
întâlnesc un străin, totul a căpătat sens. Așa că 
am făcut ce mi-ai sugerat și am elaborat o listă 
cu locurile unde m-aș simţi bine în timpul unei 
întâlniri.“ 

„Și, cum au decurs lucrurile până acum?“ 
am întrebat-o. 

„Grozav! Am găsit câțiva tipi care au fost de 
acord cu locurile sugerate de mine și am 
renunţat la alţii care nu au părut interesaţi să se 
adapteze cerinţelor mele, ca să mă simt 
confortabil.“ 

„Și te-ai gândit mult la acei bărbaţi pe care, 
în acest fel, nu i-ai mai cunoscut?“ 

„Nu“, a răspuns ea mult mai încrezătoare. 
„Să se ducă în plata Domnului. Eu m-am 
concentrat la tipii care au fost în stare să-mi 
satisfacă pentru început această nevoie.“ 


Mi-a povestit despre un bărbat care a 
acceptat cerinta ei, dar in interactiunea directa 
cu el nu s-a simţit bine. „Era medic si călătorea 
mult. Părea incapabil să vorbească despre 
altceva decât munca lui și cât de stresantă 
este. Când am încercat să strecor în discuţie 
călătoria mea în Hawaii, după o replică scurtă, 
s-a întors la munca lui, părând că nici măcar nu 
mă ascultase.“ 

„Deci, nu-i genul tău, așa-i?“ am zis zâmbind 
empatic. 

„Nu, dar să știi că m-am gândit să-i dau 
cartea ta de vizită!” mi-a mărturisit râzând. 
„Serios“, a continuat, „merit pe cineva care să 
bea cafeaua cu mine și să fie interesat de cine 
sunt cu adevărat“. 


Sub lupă 


Precum majoritatea introvertitilor, Fiona prefera 
să aibă câteva momente liniștite în timpul 
săptămânii, doar ea cu gândurile ei. Totuși, asta 
nu însemna că reușea să fie în contact cu 
propriile emoţii. Între ședințele de terapie, a 
început să folosească acest timp cu ea însăși 
pentru a reflecta la emoţiile și nevoile ei, în loc 
să despice firul în patru în privinţa bărbaţilor cu 
care se întâlnea. 

A făcut același lucru ca Paul, identificând ce 
avea nevoie pentru a se simţi confortabil pe 
parcursul întâlnirilor. Fiona era o introvertită 
căreia îi plăcea socializarea, dar prefera să aibă 
conversații profunde în localuri mici și liniștite. | 
se părea mult mai ușor să se vadă cu oameni 
noi dacă știa locul unde mergeau, prin urmare a 
alcătuit o listă cu spaţii de întâlnire cu noi 


posibili parteneri pe care li le sugera barbatilor 
interesati de ea. Daca ei refuzau, Fiona s-a 
descurcat foarte bine sa se respecte pe sine si 
sa se concentreze asupra celor care acceptau. 

Fiona a devenit din ce in ce mai buna in a 
descoperi cand o persoana nu se potrivea cu 
ea. De exemplu, nevoia unui barbat de a vorbi 
despre serviciu in timpul liber se ciocnea de 
nevoia ei de a avea un partener care sa 
echilibreze munca cu momentele de relaxare si 
reîncărcare. În plus, a fost capabilă să treacă 
prin această experiență fără să devină 
anxioasă; pur și simplu, a recunoscut că tipul 
nu era potrivit pentru ea. 


PUNE IN PRACTICA 


Introspectia îndelungată îi poate duce la 
disperare pe extrovertiti. Ei cauta distrageri in 
petreceri si socializare. Pe de alta parte, pentru 
introvertiti, ea înseamnă adesea calm și 
relaxare. Dezavantajul (așa cum am văzut în 
cazul lui Paul și al Fionei) este acela că prea 
multă contemplare poate conduce la îngrijorări 
și ruminatii contraproductive. 


Data viitoare cand esti singur cu gândurile 
tale, în loc să derulezi în minte scenele unor 
întâlniri trecute sau să-ţi faci griji despre unele 
viitoare, încearcă să-ţi redirectionezi atenţia 
spre descoperirea propriilor valori, a situaţiilor 
în care te simţi confortabil și a limitelor de care 
ai nevoie. 


Următoarele întrebări sunt un bun punct de 
pornire. 


e Unde mă simt cel mai bine când întâlnesc 
oameni? Dacă primele întâlniri ti se par 
stresante, încearcă să alcatuiesti o lista cu 
spatii de intalnire cu noi posibili parteneri, 
unde te-ai simti in largul tau. 

e Ce nu-mi convine deloc sa se întâmple în 
timpul întâlnirilor? Cineva vorbește peste 
tine? O persoană nu te ascultă și doar 
povestește despre sine? Lucrurile se petrec 
prea repede? Învață să recunosti indiciile 
care-ţi arată că un partener nu e potrivit 
pentru tine. 


e Când renunţ la cineva? Trimiti mesaje clare 
după întâlnire si nu primesti niciun răspuns? 
Posibilul partener îţi transmite lucruri 
contradictorii? Fii sincer cu tine însuţi în 
privința lucrurilor pe care ești dispus să le 
accepti sau nu. Daca-ti dai seama că situaţia 
nu e ceea ce-ţi dorești, da-ti permisiunea sa 
renunti. 

e Ce caut? Poate părea evident, dar acorda-ti 
timp să te întrebi ce cauţi cu adevărat și fii 
consecvent. Daca tu te straduiesti să creezi 
o conexiune profundă pentru a pune bazele 
unei relaţii serioase, iar posibilul partener 
pare mai interesat de Netflix și relaxare, 
probabil este momentul să cauţi în altă 
parte. 


lată alt exerciţiu pe care îl poţi încerca, pe care 
l-am denumit „Privind oamenii din afară în 
interior“. Când te uiţi la alţii într-un loc public, 


precum un aeroport sau un mall, observi ce fac 
ei si poate creezi in minte o poveste despre 
acestia, bazata pe detalii cum ar fi hainele pe 
care le poartă sau modul în care 
interacționează cu cei din jur. În cazul acestui 
exerciţiu, în loc să-i privești pe ceilalţi, te vei 
analiza pe tine însuţi. 

Mai întâi, gândește-te la o întâlnire recentă. 
Scrie o poveste despre ea ca și când ai fi fost 
un spectator al situaţiei, aflat la o altă masă, 
sau proverbiala muscă de pe perete. Notează 
tot ce-ţi aduci aminte, de la cum stătea așezată 
fiecare persoană, până la tonul vocii sau 
expresiile faciale. Când ai terminat, citește 
rezultatul ca și când ai fi un observator, nu un 
personaj care joacă un rol în propria istorisire. 


e Ce remarci întâmplându-se între cele două 
personaje? 

e Observi ceva anume în comportamentul 
unuia dintre personaje? Mai important, ce 
vezi că face personajul tău? 

e Ai fi vrut să actionezi diferit în vreun 
moment? 


Teme de gandire 


În acest capitol, ai aflat că a fi un 
introvertit care se bucură de timpul 
petrecut cu sine însuţi nu înseamnă 
automat ca-ti sunt clare propriile emotii, 
valori și limite. Pentru a îmbunătăţi 
lucrurile, găndește-te cum ai putea folosi 
acest timp în avantajul tău deslușind ce 
este important pentru tine atât la nivel 
personal, cât și legat de ceea ce iti dorești 
de la un partener. În acest proces, 
reflectează la următoarele întrebări, scriind 
răspunsurile, dacă vrei. 


+ Care-mi sunt valorile esenţiale si cum am 
nevoie ca ele să fie respectate? 

e Cum mă simt când un potential partener 
mi le împărtășește? 

e Cum devin conștient de faptul că o 
persoană nu imi satisface nevoile? 

+ Pot sa stabilesc limite într-un mod diferit? 


+ Cum îmi pot schimba aceste acţiuni 
experienţele atât la întâlnirile ocazionale, 
cât și în cadrul relaţiilor pe termen lung? 


Capitolul 5 


A fi selectiv este o 
virtute 


Introvertitii au tendinţa de a-și acorda timp 
suficient înainte de a lua o decizie. De obicei, ei 
sunt buni observatori, evaluând cu atenţie un 
scenariu și remarcând cele mai neînsemnate 
detalii, pe care extrovertitii, mai impulsivi, le trec 
cu vederea. Când este vorba despre întâlniri 
romantice, abilitatea de a o lua mai ușor și de a 
lua hotărâri chibzuite este o superputere a 
introvertitilor. Așa cum vei afla in acest capitol, 
trucul este să te asiguri că iei decizii bazate pe 
motive întemeiate. 


Scena 1: Nu te grăbi 


Ne întoarcem la Fiona. După ce și-a clarificat 
valorile și și-a stabilit mai bine limitele, Fiona a 
început să se simtă în largul ei când își dădea 
întâlniri. Se vedea cu bărbaţi care erau mult mai 
potriviti pentru ea, dar nu reușea să trăiască 
acea chimie specială în relaţia cu cineva. „Nu 
mă înţelege greșit“, mi-a zis într-o zi. „Chiar am 
cunoscut niște tipi grozavi și mă distrez cu ei. 
Dar nu am dat încă peste cel care să trezească 
în mine acea scânteie aparte pe care mi-o 
doresc." 

Am întrebat-o: „Simţi vreo presiune să ai o 
relaţie?“ 

„Bănuiesc ca da“, mi-a mărturisit, „suni 
singură de aproape un an și, uneori, am 
impresia că nu voi întâlni niciodată persoana 
potrivită. E amuzant că prietenii îmi spuneau 
până de curând să renunţ cât mai repede când 
eram nemulțumită de o relaţie, în loc să-mi dau 
din nou întâlnire cu un tip. Dar săptămâna asta 


mi-au zis ca poate am devenit prea 
pretențioasă." 

„Poate e mai bine să-ţi acorzi timp să 
găsești partenerul potrivit, în loc să ai o 
aventură sentimentală cu cine nu trebuie“, am 
sugerat eu. 

„Adevărat. Cred că n-ar trebui să fiu atât de 
dură cu mine insami." 

Am continuat să discutăm despre 
reîncadrarea într-o manieră sănătoasă a lui 
„pretențioasă“ (o trăsătură negativă) în 
„selectivă“ în procesul de a găsi pe cineva care 
să-i impartaseasca valorile si să-i satisfacă 
nevoile. Aducandu-si aminte de perioadele în 
care a sfârșit având relații cu bărbați total 
nepotriviti pentru ea, Fiona s-a liniștit în privința 
faptului că trebuia să-și acorde timp pentru a 
întâlni partenerul ideal. 


Sub lupă 


Asa cum zice proverbul, prostii se reped acolo 
unde îngerii se tem să calce. Cu alte cuvinte, 
deciziile nechibzuite sunt rar eficiente. Odată 
cu maturizarea, am învățat să mă gândesc bine 
înainte să iau o hotărâre majoră, cum ar fi să 
cumpăr ceva scump sau să fac ceva care să-mi 
schimbe semnificativ viața, precum un job nou 
sau o mutare. 

Adesea, deciziile nechibzuite sunt luate de 
acea parte a creierului nostru pe care ne bazăm 
pentru a supraviețui. În situatiile de viata si de 
moarte trebuie să luăm decizii rapide, însă, în 
cazul întâlnirilor romantice, Slavă Cerului, nu e 
cazul de așa ceva. Putem să o luăm încet si să 


ne gandim la alegerile noastre. Secretul este sa 
luăm hotărâri bazate pe motive justificate. 

Pentru Fiona, asta a însemnat să evalueze 
lucrurile în funcţie de propriile valori și nevoi. 
Când oamenii se grăbesc să se implice într-o 
relaţie, de obicei acţionează așa din pricina 
fricii. Probabil este vorba despre teama de 
singurătate sau că „nu mai este timp“ (mai ales 
dacă prietenii tăi au toți pereche) sau despre 
îngrijorarea că, daca te desparti de actualul 
partener, nu vei găsi pe cineva mai bun. 

Totuși, când acorzi atenţie valorilor și 
nevoilor tale, devii capabil să o iei mai ușor și 
să-ți foloseşti superputerea de a lua decizii 
pentru a evalua cu precizie contextele în care te 
întâlnești cu un potenţial partener. În acest fel, 
poţi alege conștient să ieși cu o persoană, 
deoarece vă potriviti. iti garantez ca experienta 
va fi mult mai plăcută decât în cazul în care 
accepti un partener din frică! 


PUNE ÎN PRACTICĂ 


Introvertitii sunt selectivi, nu pretentiosi. A fi 
pretentios inseamna a judeca; a fi selectiv 
presupune grijă si asertivitate. Cuvintele sunt 
unelte eficiente. 


Dacă i se spune cuiva încă din copilărie că 
este prea pretentios și greu de mulţumit, atunci 
va căpăta o credinţă limitativă conform căreia 
nu merită să aibă ceea ce-și dorește cu 
adevărat, inclusiv în cazul găsirii unui partener. 


Totusi, daca incurajezi un copil sa fie selectiv, el 
o va lua ușor si își va acorda timp (sau va apela 
la superputerea sa de introvertit înnăscut) 
pentru a lua decizii bine întemeiate. În plus, va 
avea încredere în hotărârile sale, cum ar fi să se 
întâlnească cu o singură persoană, și nu cu mai 
multe în același timp, sau să nu se arunce cu 
capul înainte într-o relaţie pentru a-și satisface 
o nevoie sau pentru a-și îndepărta teama. 


Acum vreau să te gândești la limbajul pe 
care-l folosești pentru a te descrie pe tine 
însuţi. 


e Este limitativ în vreun fel? Dacă da, cum mai 
exact? 


e Te zugrăvește într-o lumină nefavorabilă? 


e Cuvântul „pretenţios“ (sau altul similar) iti 
trezește emoţii negative? 


Dacă răspunzi „da“ la oricare dintre aceste 
întrebări, reformulează termenii la care apelezi 
pentru a te descrie pe tine însuţi. De exemplu: 


e Esti asertiv, nu-ţi dai aere de șef. 
e Esti precaut, nu anxios. 

e Esti rabdator, nu lent. 

e Esti chibzuit, nu timid. 

e Esti inteligent, nu tocilar. 

e Esti sincer, nu impertinent. 


Poti folosi doar unele dintre reformulări, sau 
toate, sau poţi adăuga tu altele. Când ai 
terminat lista, citește fiecare afirmaţie cu voce 
tare. De pildă, „Sunt chibzuit, nu timid”. 
Apelează la aceste reformulări atunci când, în 


viata de zi cu zi, constati ca iti aplici etichete 
negative. Fa asta zilnic pana cand noul limbaj 
devine o parte esentiala a credintelor tale. 


Scena 2: Stiu ce stiu 


Caryn era frustrata de ce se intampla pe scena 
vieţii ei amoroase. „Pur si simplu, nu mai este 
nimeni disponibil în ultima vreme“, mi-a zis cu o 
expresie de resemnare pe chip. Pe măsură ce 
discutam, îmi dădeam seama că ea vorbea cu 
o mulţime de oameni online, iar acele conexiuni 
se disipau rapid, în loc să se termine cu o primă 
întâlnire. Caryn a sugerat că mai degrabă ar fi 
bine „să rămână singură și să se concentreze 
asupra scopurilor din viaţa ei“ decât să mai 
încerce să-și găsească un partener. 

Când am întrebat-o de ce credea că 
discuţiile iniţiale nu se concretizau în întâlniri 
fata în fata, a spus simplu „Nu eram interesată“ 
sau „Nu erau genul meu". 

„Și care este genul tău?“ am întrebat-o. 

„Voi ști când voi ști“, mi-a replicat ea. 

Alt client, Joaquin, mi-a povestit că iesise cu 
mai multe femei și că se simţea grozav. Mi-a 
mărturisit că după fiecare întâlnire de-abia 
aștepta să-și revadă partenera. Avusese cu 
fiecare conversații între întâlniri, dar, după 
câteva săptămâni sau o lună, femeia, de obicei, 
rupea relaţia. li spuneau adesea: „Ne-am grăbit 
sau devine mai serios decât îmi doresc.“ 

„De ce crezi că ele credeau asta?“ l-am 
întrebat. 

Joaquin mi-a zis că le vedea pe fiecare ca 
pe o potenţială viitoare parteneră și începea să- 


și închipuie unde s-ar duce în vacanţă sau cum 
și-ar petrece concediile împreună. Pe măsură 
ce vorbea, am observat că această viziune era 
unilaterală. Joaquin se comporta ca si cand 
exista o legătură serioasă, in vreme ce femeile 
cu care ieșea nu căutau angajamente de durată 
și doreau să ia lucrurile mai pe-ndelete, pentru 
a exista timp să se cunoască firesc unul pe 
celălalt. 


Sub lupă 


Intuitia le permite multor introvertiti să fie 
extrem de conștienți de sine si de ceea ce-și 
doresc fără să se gândească intenţionat la acel 
ceva sau să-l descrie în cuvinte. Adesea, 
introvertitii pur și simplu știu dacă o persoană 
este potrivită pentru ei — sau nepotrivită — dupa 
o singură conversaţie. 

Caryn știa sau simţea ce căuta, fără să 
poată să descrie exact. Încrederea în propria 
intuiţie o determina să nu le dea nicio șansă 
bărbaţilor întâlniți, dacă nu păreau că întrunesc 
trăsăturile partenerului ideal. Cu alte cuvinte, 
Caryn evalua cărțile după coperte si nu citea 
nicio pagină înainte de a decide să le pună 
deoparte. 

Pe de altă parte, Joaquin se lăsa pradă 
propriei perspective asupra partenerei, în loc să 
observe fiecare femeie și fiecare situaţie așa 
cum erau. Jenn Granneman scrie în cartea The 
Secret Lives of Introverts că imaginația 
introvertitilor poate idealiza rapid o persoană 
întâlnită de curând și, apoi, ei o văd doar prin 
lentilele îndreptate spre ei înșiși. Așadar, 
tendinţa de a avea o viaţă interioară intensă 


poate conduce la romantizarea unei potentiale 
legaturi amoroase, fara sa se mai tina cont de 
realitate. 

Cand întâlneşti o persoană nouă si te 
îndrăgostești, activezi o parte a creierului care 
nu este raţională. Dacă mai si esti un introvertit 
tipic cu o viaţă interioară activă, chiar că nu vei 
mai percepe lucrurile limpede! lar atunci când 
nu reușești să vezi cu adevărat persoana din 
faţa ta, pentru ea poate fi o mare dezamăgire. 


PUNE ÎN PRACTICĂ 


Deși abilitatea de a fi selectiv poate fi o 
superputere, ea poate să ducă și la apariţia 
unor obstacole și la inimi frânte. Hai să 
descoperi modalități sigure de a fi doar un 
avantaj, nu o piedică. 


e Fii dispus să mergi măcar la o primă 
întâlnire. Mereu le spun clienţilor care nu-s 
siguri că se potrivesc cu cineva: „Doar du-te 
la întâlnire. Dacă nu iese nimic, măcar vei 
avea companie și iti vei exersa abilităţile 
sociale.“ 

e Nu te fixa asupra unei singure persoane. 
Dacă nu e dificil pentru tine, poate ar fi bine 
să te întâlneşti cu mai mulţi potenţiali 
parteneri într-o perioadă. Asta te va ajuta să- 
ti reglezi imaginaţia superactivă, deoarece te 
vei gândi la mai multe persoane și energia ta 
va fi împărţită între ele. 


e Fii realist. Unui introvertit îi poate cădea cu 
tronc cineva prea puţin cunoscut pe nepusă 
masă. Prin urmare, va crea o relaţie 
idealizată în lumea sa interioară. Scrie 
despre întâlnirea ta și, în ziua următoare, 
citește relatarea; asta te va ajuta să vezi 
lucrurile dintr-o perspectivă diferită. Percepi 
ce s-a întâmplat la fel ca ieri? 

e Ascultă-ţi prietenii (sau terapeutul) - 
probabil au dreptate. Când suntem orbiti de 
dragoste, vedem lumea prin niște lentile ale 
fanteziei. Totuși, alti oameni din viata ta pot 
fi capabili să-ţi ofere o viziune mai realistă. 
Dacă mai mulţi amici îţi zic același lucru, fă 
un pas înapoi și detașează-te un pic de 
persoana de care te-ai îndrăgostit. După un 
timp, lentilele cu care vezi realitatea se vor 
regla și vei analiza situaţia cu mai multă 
luciditate. 

e la-o încet. Toate sugestiile de aici te ajută sa 
o iei mai ușor. În plus, dacă te dedici 
hobbyurilor sau altor interese, sau te 
întâlneşti cu amici de-ai tăi, vei putea să o iei 
mai încet. 


Teme de gandire 


Abilitatea de a fi selectiv este extrem de 
utilă în luarea deciziilor în orice arie a 
vieţii. Ca introvertit, îți poţi dezvolta 
înclinația naturală de a fi mai precaut și de 
a delibera pentru a lua cele mai bune 
hotărâri în privința posibililor parteneri. 
Totuși, lăsată de capul ei, aceastâ tendinţă 
iti poate pune piedici în cazul in care devii 
prea selectiv sau nu ţi-e foarte clar ce 
cauţi. 

Găndește-te la modul în care ești 
selectiv în viaţa ta amoroasâ. 


+ În cel fel m-a ajutat faptul că sunt 
selectiv? 

e În ce fel m-a ţinut pe loc sau m-a blocat? 

+ Ce-ar fi dacă mi-aş schimba percepţia 
despre mine ca fiind ,pretentios” si as 
alege să fiu „selectiv“ în mod intenţionat? 

e Pot apela la un prieten sau la un confident 
de încredere pentru un feedback fâră 
prejudecăţi? Bazându-mă pe el, consider 
că abilitatea de a fi selectiv a adus 
beneficii în viata mea? 


Capitolul 6 
Arta de a asculta 


Probabil ti s-a spus de mai multe ori ca esti un 
bun ascultător. Asta spre deosebire de 
extrovertitii din viata ta, care tind să fie genul de 
oameni care își iau energia de la cei din jur și care 
nu ţin pentru ei niciun gând ce le trece prin minte. 
Dacă tu te concentrezi mai mult asupra lumii tale 
interioare, nu simţi nevoia să „gândești cu voce 
tare“ când esti în preajma altora. Acest fapt te 
face să fii în mod firesc un ascultător mai bun. 
Asa cum vei descoperi în capitolul de fata, ai 
astfel un avantaj când vine vorba de întâlniri 
romantice și relaţii, atâta vreme cât știi să te 
folosești de el. 


Scena 1: A sta tăcut 


A fi tăcut nu înseamnă că nu acorzi atenţie. 
Adesea le spun celorlalţi: „Dacă nu vrei să-mi 
aduc aminte ceva, atunci nu mi-o spune.“ Sunt 
bine-cunoscută pentru capacitatea de a-mi 
aminti tot ce aud, chiar dacă nu mi s-a zis mie 
direct. Am pierdut numărul datilor în care i-am 
surprins pe cei din jurul meu cu o amintire 
detaliată a unei conversații avute cu multi ani în 
urmă. Tăcerea și memoria mă ajută să fiu o 
bună ierapeută și am devenit destul de 
priceputa în a-i cunoaște pe oameni în contexte 
sociale precum întâlnirile dintre potenţiali 
parteneri amoroși. 

Când sunt în preajma unui extrovertit, de 
obicei stau liniștită și ascult cu interes, în timp 
ce interlocutorul meu entuziasmat imi 
împărtășește ceva. Răspund doar după ce a 
terminat. Probabil îi povestesc o experienţă 
similară sau reflectez la ce a zis și la ce am 


A 


înţeles eu. Ca o introvertită cu o lume interioară 
activă, a sta și a-mi asculta partenerul spunând 
diverse povești este o stare firească pentru 
mine și îmi face plăcere. În loc să citesc o 
carte, e ca și când cartea îmi este citită de 
însuși unul dintre personaje. 

Dacă am ca interlocutor un introvertit, scena 
este foarte diferită. Uneori, durează niţel până 
demarăm o conversaţie, căci trebuie să ne dăm 
seama care dintre noi va vorbi primul. Când mă 
întâlnesc cu introvertiti, există mai multe 
momente de tăcere și discuțiile sunt mai puţin 
animate. Nu simţim nevoia să exagerăm în a ne 
face intelesi sau în a ne conecta reciproc. Mai 
mult, înclinația noastră spre calm și tăcere ne 
permite să stăm împreună fără să ne vorbim, 
nefiind necesar ca orice moment să fie saturat 
de conversaţie. 


Sub lupă 


Adam McHugh, scriitor și colaborator al 
Introveri, Dear (o comunitate online a 
introvertitilor), descrie capacitatea naturală a 
introveriitului de a asculta ca fiind abilitatea de 
a fi ospitalier cu gândurile și sentimentele 
altcuiva. Când discuti online, sau fata în fata, cu 
un potenţial partener romantic ieși din lumea ta 
interioară și întâmpini cu braţele deschise 
experienţa de a afla mai multe despre altcineva 
și aceea de a te conecta cu acea persoană. 

Ca introvertit, înclinația ta firească este, de 
obicei, să absorbi informaţiile în lumea ta și să 
le retii pentru a ti le aminti mai târziu. În fluxul 
conversatiei, asta înseamnă adesea că creierul 
tău introvertit nu face eforturi suplimentare de 


a elabora următorul răspuns sau intervenţie 
legată de propriile tale gânduri, așa cum 
funcționează cel mai adesea creierul unui 
extrovertit. În schimb, tu distribui informaţiile 
care ti se furnizează în minte, în timp ce-ţi 
asculti activ interlocutorul. Cei care discută cu 
tine sunt încântați că nu sunt intrerupti, asa 
cum o face adesea orice extrovertit. Ca un 
ascultător natural, transmiti un mesaj nerostit 
conform căruia: „Sunt interesat de ceea ce spui 
și sunt suficient de răbdător ca să aștept să 
termini pentru a-ți împărtăși propriile mele 
gânduri despre subiect.“ 


PUNE ÎN PRACTICĂ 


A asculta este o artă. Deși ești un ascultător 
înnăscut și asta te ajută să creezi conexiuni 
interumane pentru că transmiti mesaje 
conform cărora ești interesat de altă persoană, 
prea multă ascultare fără replici reciproce 
poate fi interpretată ca exact opusul - lipsă de 
interes. 


Steven R. Covey, autorul cărţii The Seven 


Habits of Highly Effective People4, vorbeste 
despre abilitatea de a asculta pentru a intelege 
si despre abilitatea de a asculta pentru a 
raspunde. Ascultarea pentru a intelege este 
abilitatea de a absorbi informatii fara sa te 
gandesti in mod activ la ce vei raspunde tu. 
Este vorba despre înţelegerea experienţei 
interlocutorului și oferirea de validări pentru 


ceea ce împărtășește. Ascultarea pentru a 
raspunde este arta de a absorbi noi informatii 
in timp ce-ti formulezi propriile pareri in raport 
cu ceea ce iti spune celălali. 


Introvertitii tind să fie buni la ascultarea 
pentru a înţelege, dar nu la fel de buni la 
ascultarea pentru a răspunde. lată câteva 
tehnici utile pentru a te ajuta atât să înţelegi, 
cât și să răspunzi. 


Practică limbajul corporal nonverbal. Când am 
început să fac videouri pentru podcasturile 
mele, am observat că limbajul meu corporal nu 
se potrivea cu entuziasmul sau curiozitatea pe 
care știam că le trăiesc în acele momente. Am 
exersat trăsăturile faciale caracteristice 
emoţiilor mele și m-am străduit din răsputeri să 
le arăt în timpul filmărilor. De exemplu: 


e Un zâmbet larg poate indica entuziasm sau 
plăcere. 

e Sprâncenele ridicate pot arăta interes pentru 
ceva sau surpriză. 

e Gura deschisă poate desemna o stare de 
soc, de încântare sau surpriză. 


Trebuie să fii atent și la semnele limbajului 
corporal care pot transmite mesaje eronate, 
precum: 


e Agitatia sau mișcarea exagerată poate 
însemna nervozitate sau disconfort. 

e Privirea în gol poate arăta dezinteres sau 
ignorare. 


e A te uita in altă direcţie poate fi un semn 
pentru dezinteres. 


Echilibrează ascultarea cu vorbirea. Cand începi 
să cunoști pe cineva, este important să 
echilibrezi vorbirea cu ascultarea. Tăcerea este 
un indiciu foarte bun că ești atent și că-i permiti 
partenerului să-și împărtășească gândurile. 
Totuși, prea multă tăcere poate transmite 
mesajul că nu eşti interesat. Arata-i 
partenerului ca esti interesat punându-i 
întrebări despre experienţele sale, povestindu-i 
experiențe de-ale tale similare cu ale lui și 
rămânând concentrat asupra lui, nelăsându-te 
distras de telefon sau de alti oameni din jur. 
Dacă nu te interesează subiectul de discuţie, 
încearcă să-l schimbi cu unul care are mai mult 
sens și semnificaţii profunde pentru tine. 


Du-te pregătit pentru conversaţie. Deși probabil 
nu-ți place să stai la taclale și să palavragesti 
(vom vorbi mai mult despre asta în capitolul 7), 
faptul că te duci la o întâlnire pregătit cu câteva 
teme de discutat te va ajuta să te simţi în largul 
tău în timp ce formezi o legătură cu cel din fata 
ta. Dacă vrei, poţi alcătui o listă cu niște 
subiecte și mai multe puncte de interes în 
legătură cu fiecare dintre ele. Poate ai observat 
că aveţi interese sau hobbyuri comune pe 
profilurile online sau poate discutati despre 
ultimele voastre călătorii. Asigură-te că sunt 
subiecte despre care vei vorbi deschis, să nu fie 
o simplă listă de întrebări pe care să i le pui 
celui cu care te întâlnești. 


Scena 2: Ce inseamna sa asculti? 


Priya, care se identifica drept extrovertita, si 
Gabriella, care se identifica drept introvertita, au 
venit la terapie relationala pentru a-și rezolva 
dificultăţile de comunicare. Deși erau împreună 
de un timp, problema începuse încă de la primii 
pași ai relaţiei lor. Ca mulţi alţii, au crezut că se 
va rezolva de la sine, fapt care se întâmplă rar. 
Au ajuns la un punct în care luau în considerare 
despărţirea și au căzut de acord să vadă dacă 
terapia le va ajuta în vreun fel. 

„Pur și simplu cred că ea nu mă ascultă“, a 
declarat categoric Priya în timp ce-și încrucișa 
braţele și îi arunca priviri piezișe Gabriellei. 

„O ascult“, a spus calm Gabriella, fără să 
exprime vreo emoție în voce și fără să 
transmită ceva prin intermediul limbajului 
corporal. 

N-a fost nevoie ca Priya să-mi zică ceva 
pentru a înțelege mesajul ce se citea pe chipul 
ei, adică acela că nu credea o iotă. „Poţi să-mi 
dai un exemplu de moment în care Gabriella nu 
te-a ascultat?“ am rugat-o eu. 

„Desigur. Chiar de la primele întâlniri, eu îi 
spun diverse lucruri, iar ea aproape că nu se 
deranjează să se întrerupă din ce face în acel 
moment. Nicio emoție, nicio expresie facială, 
nicio vorbă. Nimic!“ Priya devenea din ce în ce 
mai exasperată și mai frustrată pe măsură ce-și 
aducea aminte numeroasele situații în care 
partenera ei introvertita nu-i raspunsese. 

„Poftim? Vrei să se aprindă un indicator cu 
neon imediat după ce-mi zici orice chestie?“ a 


intrebat-o Gabriella, exteriorizandu-si 
frustrarea. 

„Staţi un pic“, am intervenit eu înainte ca 
lucrurile să scape de sub control. „Aș vrea să 
aflu mai multe despre experienţele voastre 
conversationale, inclusiv despre așteptările 
voastre legate de vorbire și ascultare.“ 

M-am întâlnit cu fiecare separat, pentru a le 
permite să se exprime liber, fără să se creeze 
alte motive de tensiune între ele. Am descoperit 
că, așa cum spunea Gabriella, partenera ei 
extrovertită „tinde să bată câmpii și să 
pălăvrăgească mult. Uneori parcă vorbește 
doar de dragul de a vorbi și nu se adresează 
cuiva în mod special. E greu să-mi dau seama 
dacă trebuie să o ascult. Sincer, nu prea am 
nevoie să spun multe ca să înţeleg ce-mi zice 
altcineva. Fac la fel cu toţi, dar ea pare că o ia 
personal. Și culmea e că eu mereu îi răspund 
când îmi pune întrebări și îi pot repeta tot ce mi- 
a zis." 

Când a venit Priya la ședință, a vorbit despre 
încercarea de a se conecta cu partenera ei 
introvertită prin intermediul conversatiilor, 
împărtășindu-i ce a făcut de-a lungul unei zile 
sau ce a învăţat interesant. „E pur și simplu 
modul meu de a mă conecta cu oamenii, nu par 
să am probleme cu alţii din jurul meu." 


Sub lupă 


După ce am discutat cu Priya și cu Gabriella 
împreună si separat, am început să înţeleg ce 
se întâmpla. Era un exemplu clasic de relaţie în 
care un partener este extrovertit, iar celălalt, 
introvertit. Priya și Gabriella nu aveau probleme 


de comunicare; pur si simplu, comunicau intre 
ele, dar fiecare in modul propriu. 

Priya aborda interacţiunea cu Gabriella ca o 
extrovertita, iar Gabriella relationa cu Priya ca o 
introvertită. Desi Gabriella nu  întrerupea 
discuţiile cu interjectii, asta nu însemna că nu 
asculta. Era implicată, dar tăcută, și răspundea 
sau comenta atunci când credea că este 
necesar. Asa cum subliniase și Gabriella, 
reacţiona prompt la cererile Pryei, chiar dacă 
aparent nu asta intenţiona să facă. Priya 
interpreta însă aceasta atitudine ca fiind 
ignorare. 

Așa cum poate iti amintesti din capitolul 3, 
cand o persoana este anxioasa sau stresata, 
creierul ei comuta pe „programul“ responsabil 
de supravieţuire, fapt care o poate împiedica sa 
observe detalii din mediu, precum reacţiile 
partenerului. Anxietatea puternică a Pryei, 
legată de problemele relationale, o determina 
să treacă cu vederea momentele în care 
Gabriella chiar răspundea la subiectele aduse 
de ea în discuţie. Practic, Priya omitea să 
remarce că Gabriella chiar o asculta. 

Când le-am primit din nou împreună la 
terapie, le-am împărtășit ideile și observaţiile 
mele referitoare la modul în care comunicau și 
la așteptările lor în privinţa comunicării. Am 
subliniat că Priya se aștepta ca interlocutorii ei 
să se implice activ în conversații și să-și 
declare direct intenţiile, pe când Gabriella nu 
simţea nevoia să folosească multe cuvinte, nici 
măcar expresii nonverbale, pentru a confirma 
că a înţeles informaţiile și nu dorea să-și 
împărtășească planurile. Pe măsură ce 


vorbeam, amândouă dădeau din cap afirmativ 
și au început să se relaxeze. În sfârșit, își 
înțelegeau reciproc stilurile de comunicare total 
diferite. 


PUNE ÎN PRACTICĂ 


Ascultarea activă este o tehnică simplă care 
ajută cuplurile cu stiluri de comunicare diferite 
și nu presupune ca vreuna dintre persoanele în 
cauză să-și schimbe dramatic modul în care 
face lucrurile. Ea implică apelarea la ascultarea 
conștientă și la contactul vizual direct pentru a 
arăta că cineva ascultă, precum și folosirea 
unor comentarii sau parafrazări clarificatoare 
legate de ceea ce s-a transmis pentru ca 
interlocutorii să fie siguri că mesajele au fost 
percepute corect. 


Le-am încurajat pe Priya și pe Gabriella să 
practice ascultarea activă folosind următoarele 
strategii. 


e Timp fără distrageri. Există momente în care 
este în regulă să ai o conversaţie în timp ce 
faci mai multe lucruri deodată, precum 
împăturirea rufelor spălate, gătitul sau 
condusul mașinii. Dar există și situaţii în care 
partenerul tău dorește să-i acorzi atenţie 
maximă. Încurajează-l să-și exprime această 
nevoie prin afirmaţii precum: „Am nevoie să 
vorbesc cu tine despre ______ . Cand ai un 
moment în care să nu fii ocupat?“ Apoi 


stabilește când îi poţi acorda partenerului tau 
timp fără distrageri. 

e Atenţie. Desi poate ești ocupat sau încerci să 
rezolvi unele lucruri, asigura-ti partenerul ca 
se bucură de toată atenţia ta. Îi poţi arăta 
asta: 

e menţinând contactul vizual direct cu el pe 
parcursul conversatiei, 

e lăsând alte activităţi deoparte pentru 
moment, 

e asigurându-l verbal că îl asculti în mod 
activ. 

e Clarificări și parafrazări. Pentru a fi sigur că 
esti pe aceeași lungime de undă cu 
partenerul tău, e bine să-i repeti ce ai auzit. 
Astfel vei evita conflictele nedorite, când unul 
dintre voi interpretează diferit unele lucruri. 
De exemplu: 

e „Ce pare ca ainevoieeste Žž . 

e „Te pot ajuta eu cu——— ~ . Voi pune asta 
pe lista mea de lucruri de făcut pentru 
mâine.” 


“ 


Teme de gandire 


inclinatia naturala a majoritatii 
introvertitilor este aceea de a asculta mai 
degrabâ decât aceea de a vorbi. Este un 
avantaj atunci cand ai nevoie să cunosti 
pe cineva și este un fapt cu care 
extrovertitii nu se pot lăuda. Totuși, cănd 
asculti fără să reactionezi defel in 
conversații, sau nu-ţi arăţi deloc 
entuziasmul ori interesul prin indicii 
verbale sau nonverbale, s-ar putea ca 
atitudinea ta să fie percepută eronat de 
către ceilalţi. Gândește-te la modul în care 
îi asculti acum pe cei cu care te întâlnești. 


e Tind să ascult pentru a reţine informații 
sau pentru a răspunde? 

+ Când funcţionează mai bine pentru mine 
ascultarea pentru a răspunde? Dar 
ascultarea pentru a reţine informaţii? 


Când vei merge la urmâtoarele întâlniri, 
fii atent la felul în care îi asculti pe 
interlocutori și la ce abilitati de ascultare 
apelezi. Revino la tehnicile prezentate 
pentru a-ţi îmbunătăţi abilităţile de 
ascultare și cele de răspuns. Întreabă-te: 


e Ce abilităţi folosesc în prezent într-o 
manieră eficientă? 


+ Pe care le-as putea dezvolta mai mult? 


Capitolul 7 


Nu simula conversatii 
marunte 


Conversatia este temelia conexiunilor dintre 
parteneri. Ca un adevărat introvertit, care nu 
agreează deloc pălăvrăgelile fără sens, probabil 
găsești acest lucru extrem de dificil. Așa cum vei 
afla în capitolul de faţă, trucul pentru a naviga în 
discuţiile din timpul întâlnirilor romantice este 
acela de a nu cădea pradă tentatiei de a te 
preface că ești extrovertit, încercând să fii 
sociabil, vorbind despre orice și punând un milion 
de întrebări. În schimb, îţi poţi exploata tendința 
înnăscută de a avea conversații semnificative 
pentru a-i atrage pe oamenii de care ești interesat 
și a te conecta cu ei. 


Scena 1: Bărbatul scump la vorbă 


Tyler a venit la mine după o relaţie de lungă 
durată care se terminase. El începuse să iasă 
din nou la întâlniri. Nu o făcuse de mai bine de 
zece ani și era nesigur în privinţa modului în 
care să abordeze lucrurile acum că era singur. 
Tyler era scump la vorbă, așa cum am 
constatat si eu ședință după ședință. Adesea, 
trecea direct la subiect chiar când intra în 
cabinet și apoi îmi răspundea cât mai pe scurt 
și mai simplu la întrebări. Am discutat despre 
cum ar putea să înceapă să întâlnească femei 


si cum să-și descopere propriile nevoi într-o 
relaţie. Într-o zi, a sosit la terapie arătând foarte 
confuz și frustrat. 

„Ce te frământă?“ l-am întrebat direct, știind 
deja că nu-i place să-l iau pe ocolite. 

„Chestia asta cu întâlnirile nu merită efortul, 
prea multe frustrări! Se pare că nu reușesc să 
determin pe nimeni să-mi răspundă la mesaje! 
Adică, de ce se înscriu oamenii pe aplicaţii 
matrimoniale dacă nu sunt dispuși să poarte o 
conversaţie?!“ 

„Spune-mi mai multe despre aceste 
interacțiuni. De pildă, ce tipuri de mesaje le 
trimiti femeilor?“ l-am întrebat. 

„Știi tu, de genul «Hei, ce mai faci?» sau «Ce 
planuri ai în weekend?»". 

„Astea-mi par invitaţii la taclale“, am replicat 
eu,  înclinându-mi capul și ridicandu-mi 
sprâncenele pentru a-mi arăta uimirea. l-am 
acordat câteva clipe să se gândească înainte 
de a-i spune: „Deși ne cunoaștem de puţin timp, 
știu bine că nu ești tipul care stă la taclale. Tu 
preferi să intri direct în subiect și să nu te pierzi 
în detalii. Greșesc cumva?“ 

„Mda, cam ai dreptate. Eu doar am 
presupus că așa ar trebui să încep o 
conversaţie cu alţii...“ A lăsat fraza suspendată 
- nici afirmaţie, nici întrebare. 

„E desigur una dintre modalităţile de a 
începe o discuţie. Dar ai putea să initiezi una 
abordând un subiect de interes comun sau 
întrebând despre o fotografie postată. Ai putea, 
de asemenea, să spui ceva despre tine, ceva ce 
nu ai scris în descrierea din profil.“ 


Confuzia si frustrarea lui Tyler s-au redus, 
însă tot nu părea convins ca propriul stil de 
comunicare chiar ar putea să-l ajute să 
cunoască femei. Am continuat: „În loc să tot 
încerci să faci la fel ca alţii, te-ai gândit cum să- 
ti folosești dorinţa de a dialoga pe anumite 
teme pentru a ieși în evidenţă si pentru a obţine 
mai multe răspunsuri?“ 


Sub lupă 


Înainte să prezint exerciţiul făcut de mine cu 
Tyler, să analizăm un pic ce s-a întâmplat când 
el a început să-și caute parteneră online. Tyler a 
căzut în capcană și a încercat să se adapteze 
în lumea extrovertitilor, în loc să utilizeze în 
avantajul propriu abilitatea de a se angaja în 
conversații profunde. Ca introvertit, știi foarte 
bine că extrovertitii se așteaptă să comunici in 
stilul lor. Precum Tyler, și tu ai învăţat să porți 
conversații mărunte pentru a te integra, dar 
asta nu te ajută să te faci remarcat, mai ales 
dacă ceilalți primesc mesaje de același fel. 
Dacă o persoană este introveriită, asa ca tine, 
atunci pentru ea pari doar un alt extrovertit, iar 
ea își dorește probabil să aibă o comunicare 
profundă și sinceră încă de la început. 

Tyler nu-și folosea abilitatea de a initia 
conversații semnificative, aducând în discuţie 
în schimb mărunţișuri. Rezultatul? Femeile nu-i 
răspundeau la mesaje, fapt care se întâmplă pe 
aplicaţiile matrimoniale dacă cineva nu iese în 
evidenţă faţă de ceilalți. Deși Tyler putea să 
aibă conversații semnificative, așa ca în 
ședințele noastre, pe scena întâlnirilor 
romantice se bloca, deoarece nu era autentic, 


fapt care-i provoca frustrări legate de proces în 
sine. De aceea, pierdea posibilitatea de a crea 
conexiuni cu cei care cautau pe cineva cu un 
stil conversational mai profund. 


PUNE ÎN PRACTICĂ 


Acum voi descrie exerciţiul făcut cu Tyler. Îţi 
poate fi de folos dacă te vei confrunta vreodată 
cu o situaţie similară în mediul online. 


Identifică subiecte pentru o conversație 
semnificativă. Găsește o persoană care te 
interesează, analizează-i profilul și identifică 
acele lucruri unice care te atrag în cazul ei. 
Pentru Tyler, s-a întâmplat să fie o femeie pe 
nume Sonya, care posta poze din călătoriile ei 
și care era foarte activă; susţinea că îi plac 
jocurile, drumetiile,  picnicurile si că 
experimenta golful; în plus, era interesată să 
aibă o relaţie de lungă durată. 

Acum, imagineaza-ti că o cunosti deja pe 
persoana din aplicație. Cum ai începe o 
conversaţie, știind toate aceste lucruri despre 
ea? De pildă, are o ocupaţie preferată despre 
care știi și tu câte ceva? Poate niște fotografii 
dintr-un loc unde ai fost sau unde vrei să te 
duci? Sau imagineaza-ti ca ar fi vorba de 
profilul tau. Ce mesaj ai dori să-ţi trimită 
această persoană? 


Găndește-te la alternative pentru conversațiile 
mărunte. Odată ce ai identificat subiecte de 


discuţie, încearcă să formulezi un mesaj pe 
care să-l transmiti si care să evite banalitatile 
obișnuite. Tyler a văzut că Sonya era o 
excursionistă entuziastă care iubea călătoriile 
și plimbările la fel ca el. După ce am discutat 
împreună, l-am ajutat pe Tyler să pună în 
cuvinte ce dorea să-i zică și iată mesajul 
rezultat: 


‘a N 


Bună, Sonya! Fotografiile tale din 
timpul călătoriilor sunt grozave. Pe 
unde te-ai mai plimbat? Eu am 
vizitat de curănd pădurea națională 
din Carolina de Nord într-o 
escapadă de weekend. 


N A 


impartaseste-ti interesele cu ceilalți. Desigur, 
conversatia este o stradă cu două benzi, deci 
asigură-te că adaugi suficiente informații 
despre tine în cadrul profilului tău pentru a trezi 
interesul altora. Pot fi date despre domeniul tău 
de activitate, despre hobbyuri, despre ce-ţi 
place să inveti si scrie si câteva detalii mai 
neînsemnate despre tine — dar care te prezintă 
ca o persoană cu care se poate relationa si 
comunica ușor, nu doar ca pe o alta figură din 
mulțime. Căci, cine știe, poate vei vorbi chiar cu 
un alt introvertit! 


Mă bucur să pot spune că Sonya i-a răspuns 
lui Tyler la mesaj, că au continuat să vorbească 
si, apoi, chiar s-au întâlnit de câteva ori. Desi 


probabil exercitiul acesta nu va conduce de 
fiecare dată la obţinerea unui răspuns, te va 
ajuta să ieși în evidenţă și să-ţi foloseşti 
abilitatea de a avea conversații semnificative si 
pertinente cu scopul de a-ţi găsi un partener 
potrivit. 


Scena 2: Bombardat! 


Khalid primea adesea feedback de la 
persoanele cu care se întâlnea privitor la faptul 
ca, în conversații, le ,bombarda cu întrebări“. 
Oamenii spuneau că le era greu sa sustina o 
discuție cu Khalid. În consecință, el se simțea 
și mai anxios în contexte sociale, 
nemaiajungând să aibă a doua sau a treia 
întâlnire cu cineva. 

Aveam nevoie să aflu exact ce făcea Khalid, 
dar nu-i puteam cere să-și înregistreze 
întâlnirile si nu-l puteam urmări pe unde se 
ducea. Aşa că l-am întrebat dacă avea nişte 
conversatii scrise ca sa văd ce îi raspundeau 
ceilalţi. Khalid mi-a arătat un schimb de mesaje 
avut după o primă întâlnire. 


Ma 10:03 

Khalid: Hei!! Ma bucur ca am avut ocazia 
sa ne cunoastem! M-am simtit foarte 
bine! Mi se pare cool ca esti pasionat de 
prelucrarea lemnului si de sudura! Si eu! 
La ce lucrezi acum? Ai ajuns la noul 
magazin deschis in oras?? 


Ma 13:12 
Khalid: Sper ca ai o zi buna! Tocmai am 
fost la pizzeria de care mi-ai povestit. Ai 
dreptate! Pizza hawaiiana e grozava! Cum 
ai găsit locul ăsta? Mulţumesc că mi-ai 
zis de el! 


Ma 14:23 

Alex: Salut! Și eu m-am bucurat să te 
cunosc. Ei bine, lucrez la un proiect 
pentru casa mea. Voi începe să muncesc 
de acasă, deci îmi extind zona de lucru. 
La asta am trebăluit toată ziua. Ce bine că 
ţi-a plăcut pizzeria! Cu siguranță cea mai 
bună hawaiiană din lume! 


Ma 14:45 

Khalid: Oh!! Extinderea spațiului de lucru! 
Cool! Ce faci? Noi rafturi? Un birou mai 
mare? Ar trebui să-ţi iei un sistem cu 
două monitoare. Te pot ajuta! Și lumini! 
Sigur vei avea nevoie de o bună iluminare 
pentru callurile video. Ai multe? Știu pe 
cineva care te-ar putea ajuta cu asta, 
dacă ai nevoie. 


Ma 19:39 
Khalid: Sper că ai avut o zi buna! 


Sub lupa 


Khalid era un introvertit care încerca să se 
adapteze în lumea extrovertitilor apelând la 
conversații mărunte. Din nefericire, el nu se 
prea pricepea la asta. Ceea ce am înţeles din 
conversaţia lui cu Alex (și ceea ce am presupus 
că se întâmpla și la întâlniri) a fost că se 
credea insuficient de sociabil și prea tăcut, 
astfel încât se straduia prea mult să 
compenseze. 

Khalid nu era prea vorbaret de felul lui și 
toată viața primise mesaje conform cărora 
discuţiile cu alţii te ajută să te integrezi la job și 
în situaţii sociale. Așadar, și la întâlniri, încerca 
să stea la taclale cu partenerii. Pentru că nu fi 
venea firesc să facă asta, anxietatea lui socială 
se exacerba, ceea ce doar inrautatea lucrurile. 
Așa cum spunea chiar el, partenerii fie 
dispăreau, fie îi cereau să păstreze distanţa 
pentru a îndepărta disconfortul creat de 
bombardamentul conversational al lui Khalid și 
pentru a se ţine deoparte de o prea mare 
apropiere prea devreme în relaţie. 


PUNE ÎN PRACTICĂ 


„Se pare că vrei cu adevărat să te apropii de 
ceilalţi“, i-am zis după ce am citit conversaţia 
de pe chat. 


„Da! Vreau!“ a confirmat el. 


„Ca să fiu sinceră, cred că încep sa înţeleg 
motivele pentru care încercările tale de a avea 
o relaţie romantică dau greș. E posibil ca 
straduinta ta de a te conecta si de a te adapta 
să le apară celorlalţi ca fiind intruzivă și 
copleșitoare. Probabil ar fi bine să încetinim un 
pic lucrurile si sa înveţi să-ţi echilibrezi 
abilitatea de a avea conversații profunde cu o 
doză rezonabilă de banalitati." 


Am parcurs cu el conversaţia avută cu Alex 
pentru a descoperi modalităţi diferite de a-l 
aborda. Khalid a subliniat ceea ce eu bănuiam, 
adică faptul că era deja anxios deoarece 
credea că nici relaţia asta n-o să meargă. 
Anxietatea apare când ţi-e lumea mai dragă, iar 
ceilalți o vor observa cu siguranţă. În mod 
firesc și inconștient, oamenii evită situaţiile și 
comportamentele inconfortabile, iar anxietatea 
lui Khalid devenea un motiv de renunțare. 
Așadar, primul meu sfat a fost să-și gestioneze 
anxietatea. L-am învățat câteva tehnici de 
management al anxietatii și l-am încurajat să le 
practice zilnic, mai ales înainte de o întâlnire. 
lată câteva trucuri pe care le-am discutat cu 
Khalid. 


Mai putin este mai mult când vine vorba de 
punerea de întrebări. O întrebare bună este ca o 
doză de dopamina care recompensează 
creierul dându-i ceva nou la care să se 
gândească și vă poate determina și pe tine, și 
pe partener, să vreţi sa vorbiti mai multe. 
Totuși, prea mult deodată duce la 
suprastimulare și la dificultatea de a urmări 
lucrurile, fapt care se soldează cu posibilul 
blocaj al interlocutorului. 


Tăcerea e brățară de aur. Desi in lumea 
contemporana totul este despre gratificarea 
instantanee si stimularea necontenita, nu uita 
ca unii oameni nu stau lipiti de telefon 24 din 7. 
Asa cum spusese chiar el, Alex fusese ocupat 
toată ziua si s-a trezit cu o grămadă de mesaje 
de la Khalid. Așa cum prea multe întrebări sunt 
suprastimulatoare, prea multe mesaje pot fi 
copleșitoare. Gândește-te cum te-ai simţi tu 
dacă ai fi bombardat de atâţia stimuli. 


Spune-o cu voce tare sau apelează la un joc de rol. 
Folosesc mereu această tehnică cu clienții. 
Dacă vrei să știi cum va fi perceput un mesaj, 
pune pe altcineva să îl zică mai întâi. În cazul 
lui Khalid, i-am repetat pur și simplu ce scrisese 
și a înțeles cum s-a simţit cel mai probabil Alex. 
Dacă nu ai un amic cu care să faci jocul de rol, 
poţi să rostești cu voce tare ce ai de gând să 
spui. 


Rămâi la întrebări deschise. Sunt întrebări la 
care nu se poate răspunde doar cu „da“, „nu“ 
sau doar în câteva cuvinte. Ele permit 
conversatiei să curgă natural, în timp ce 
întrebările închise pot foarte ușor să pună 
capăt unui dialog. Întrebarea lui Khalid: „Cum ai 
găsit locul ăsta?“ era o întrebare deschisă 
foarte nimerita. fi permitea lui Alex să 
povestească câte ceva despre interesele lui, 
fapt care ar fi condus spre o conversaţie mai 
profundă. 


Teme de gandire 


Probabil cam toata viata ai auzit mesaje 
similare cu cele primite de Khalid si Tyler 
despre ce presupune implicarea in 
conversațiile cu alţii. În baza unora dintre 
ele ţi-ai creat credinţe limitative despre 
sine, așa cum am discutat în capitolul 3. 
Te-ai ales deci cu și mai multă anxietate. 


Gandeste-te la abilitatea ta înnăscută de 
a avea conversații profunde. Folosind 
afirmaţii pozitive, cum ţi-ai descrie această 
abilitate? De exemplu: „Sunt concis și 
direct“ sau „Le spun verde-n fata ce 
gândesc“. Ce-ti mai trece prin minte? 

Când te gândești la stilul tău de 
comunicare folosind aceste afirmații 
pozitive, cum te simţi în comparaţie cu 
momentele în care ceilalți iti zic că stilul 
tău de comunicare este un punct slab sau 
o problemă? lată câteva cuvinte care te 
pot ajuta: 


Stăpân pe sine 
Direct 
Încrezător 
Talentat 

Cult 

Capabil 

Clar 


În fine, gândește-te cum ai începe o 
conversaţie apelând la astfel de cuvinte 
sau afirmaţii pozitive. Cum s-ar schimba 
modul tău de iniţiere a unui dialog? 


Capitolul 8 
Profunzime si sens 


Ca orice introvertit, probabil preferi sa legi mai 
putine conexiuni cu altii, iar ele sa fie profunde si 
pline de sens. Construirea acestor relatii necesita 
timp si energie. Uneori, pare a fi o sabie cu doua 
tăișuri, căci, în vreme ce ai grijă să iti mentii 
energia, trebuie să te implici în formarea unei 
legături care să fie potrivită pentru tine. E posibil 
să constati că devii epuizat jonglând cu diferite 
arii ale vieţii tale, inclusiv cu întâlnirile amoroase. 
Cât de des ai încercat să-ţi schimbi obiceiurile de 
cuplare și tot n-ai găsit partenerul căutat? Asta nu 
face decât să-ţi provoace si mai multă frustrare în 
privinţa întâlnirilor și, probabil, te poate determina 
să renunti la ele. Hai să vedem cum unii 
introvertiti și-au folosit dorința de a avea relaţii 
profunde pentru a influența pozitiv procesul de 
descoperire a unui partener. 


Scena 1: Dezamăgire la club 


În capitolul 4, l-am prezentat pe Paul, care a 
avut mai mult succes la întâlniri după ce și-a 
clarificat valorile și nevoile. El a început să se 
străduiască din răsputeri să iasă din propria 
zonă de confort pentru a interactiona cu 
oamenii în diverse situaţii sociale. Totuși, la 
câteva luni după ședința noastră iniţială, era 


neliniștit si mi-a povestit despre o noapte de 
weekend, când mersese cu prietenii lui la un 
bar unde se reuneau cei care-și căutau 
pereche. 

„La început, am fost entuziasmat“, mi-a 
mărturisit. „Noaptea a debutat într-o atmosferă 
de distracție. Am cunoscut câţiva oameni și am 
avut conversații decente. Apoi au apărut din ce 
în ce mai multe persoane, iar locul a devenit 
aglomerat, gălăgios.“ 

„Cum te-ai simţit în acele momente?“ l-am 
întrebat. 

„Mai puţin implicat“, mi-a replicat, „și m-am 
refugiat într-un colt mai liniștit pentru a discuta 
cu tipii de-abia cunoscuţi. Dar tot continuau să 
sosească alţii și pe-acolo. După o vreme, mi-a 
fost greu să mă concenirez și nu m-am mai 
simţit bine.“ Era total dezamăgit. 

„Pare că a fost un loc extrem de agitat“, i- 
am zis, gândindu-mă în sinea mea că și eu aș fi 
fost copleșită. 

„Da, chiar așa a fost, mai ales cu cât veneau 
mai multi oameni. Totuși, la început, n-a fost 
chiar rău. Îmi doream cu adevărat să fac 
cunoștință cu alţii și asta își doreau cu toţii în 
acea noapte.“ 

Înainte să apuc să spun ceva, Paul a 
continuat: „Nu era ceva în neregulă. Pur si 
simplu, parcă lipsea ceva. Am întâlnit câţiva 
oameni interesanti, dar, după aceea, nu m-am 
putut bucura de asta.“ Părea din ce în ce mai 
dezamăgit în timp ce se afunda mai adânc în 
canapea. 

„Cred că încerci să combini viata socială cu 
cea romantică și nu reusesti să le echilibrezi“, i- 


am raspuns. ,Cum ar fi daca ai separa 
activităţile cu amicii de cele de căutare a 
partenerilor? După ce formezi o conexiune sau 
o relaţie cu cineva, de-abia apoi poţi încerca să 
le îmbini puţin mai mult.“ 


Sub lupă 


Deși devenise mult mai conștient de propriile 
nevoi, inclusiv aceea de a avea conexiuni 
profunde, am observat că Paul încă aplica 
aceleași  patternuri de comportament, 
încercând să întâlnească parteneri în medii 
aglomerate sau suprastimulatoare, în cadrul 
cărora sunt mai comune legăturile și 
conversațiile superficiale, nu cele intelectuale. 

Cluburile constituiau locuri obișnuite de 
întâlnire pentru cei de aceeași vârstă cu Paul și 
i intelegeam dorinţa de a merge acolo 
mpreuna cu prietenii lui. Totusi, stiam ca nu 
erau deloc cele mai indicate pentru a crea 
legaturi profunde cu altcineva care i-ar fi putut 
deveni ulterior partener. Daca ar fi avut deja o 
relatie consolidata, atunci eram convinsa ca 
Paul ar fi putut să se bucure mai mult cand s-ar 
fi dus în aceste cluburi, fără să trăiască 
anxietatea și presiunea de a interactiona cu 
cineva într-un loc zgomotos și aglomerat. 

După ce am discutat cu Paul despre acest 
pattern, mi-a dezvăluit că se luptă cu 
echilibrarea timpului acordat prietenilor cu cel 
petrecut cu potenţialii parteneri. Încerca să le 
împace, deși, pentru el, aceasta nu era deloc 
cea mai bună modalitate de a cunoaște un 
partener cu care să aibă o conexiune profundă. 


A 
A 


La fel ca alte lucruri în viata, să îţi găsești un 
partener durează mult! Planul lui Paul de a 
petrece timp cu amicii și de a-și găsi, simultan, 
o posibilă pereche îl aplică multi dintre clienţii 
mei. Însă nu este mereu cea mai bună cale de 
urmat atunci când încerci să echilibrezi două 
parti diferite ale vieţii. Un context social animat 
poate fi potrivit pentru timpul petrecut cu 
prietenii, nu și pentru cel acordat întâlnirilor 
romantice. Gândește-te! Daca planuiesti o 
întâlnire cu cineva, nu le-ai zice amicilor tăi să 
vină acolo la aceeași oră pentru ca să fii nevoit 
să-ţi imparti atenţia între ei, nu-i așa? 


PUNE ÎN PRACTICĂ 


Introvertitii se confruntă adesea cu burnout 
relational dacă au multe interacțiuni 
superficiale și nu reușesc să aibă legături mai 
profunde, care să-i ajute să se simtă impliniti. Îi 
încurajez pe clienţi să-și programeze timp 
pentru întâlniri amoroase în fiecare zi sau 
săptămână, dar să stabilească niște limite 
clare. În general, întâlnirile amoroase sunt 
destul de intruzive, cu un flux intens de mesaje 
și cu cerinţe de a da răspunsuri, la care se 
adaugă timpul ce trebuie acordat în fiecare 
săptămână acestor relaţii - toate acestea te 
pot copleși. Printre consecinţe se numără lipsa 
de satisfacţie relationala, folosirea fără rațiune 
a aplicaţiilor de întâlniri sau renunţarea la a 
căuta un partener. 


lată câteva idei care să te ajute să previi 
burnoutul relational. 


e Stabilirea unei perioade precise dedicate 
întâlnirilor amoroase în fiecare săptămână. 
Acest fapt presupune să stabilești când și 
cât de des utilizezi aplicaţiile și trimiţi 
mesaje, dar și cât de des vrei să mergi la 
întâlniri și cât dorești să dureze. 

e Decide cu cât de multi oameni vrei să vorbesti 
sau cu care dorești sâ te întâlnești în același 
timp. Este un sfat important mai ales pentru 
cineva care pierde energie cand 
interacționează cu alții. Cu cât comunici mai 
mult sau întâlnești mai mulţi oameni, cu atât 
vei pierde mai multă energie și vei avea 
nevoie de o vreme mai îndelungată de 
recuperare. 

e Cautâ oameni de care ești cu adevărat interesat. 
Desi un extrovertit n-are nicio problemă să 
stea la taclale sau să flirteze la o întâlnire cu 
cineva cu care nu prea are multe în comun, 
acest fapt nu este valabil și pentru un 
introvertit. Însă pe ultimul îl va energiza 
schimbul real, onest de gânduri în cadrul 
unor interacțiuni cu sens, în loc să-i consume 
bateriile. Secretul este să caute persoane pe 
care le găsește interesante și, desigur, care 
să-l considere la rândul lor la fel, în loc să 
parieze pe cineva cu care nu se potrivește. 

e Nu folosi simultan mai mult de una sau două 
aplicaţii de cuplare. Dacă ai mai multe 
aplicaţii, vei avea nevoie de mai mult timp 
pentru a expedia mesaje și pentru a 
răspunde la ele. 


e Pastreaza chaturile in aplicaţii pana stabilesti 
prima întălnire. Am preluat acest truc de la 
coach-ul de cuplu Erika Ettin, care deţine 
serviciul de întâlniri A Little Nudge. Te ajută 
să ştii clar cu cine vorbeşti și previne 
pătrunderea intruziva a planurilor de căutare 
a partenerilor în alte arii ale vieţii, precum 
activităţile sociale sau jobul. Un văr de-al 
meu mi-a spus la un moment dat că are un 
telefon separat pentru comunicarea cu 
potenţialii parteneri. Dacă preferi să ai 
chaturile în afara aplicaţiilor, atunci ia în 
considerare ca-ti poţi lua un număr de 
telefon sau o aplicaţie de chat doar pentru 
discuţiile cu aceștia. 

e Alcătuiește o listă cu aproximativ trei-cinci locuri 
unde te poți duce și te vei simţi bine. Cu cât te 
simţi mai confortabil într-un loc, cu atât te vei 
simţi mai bine întâlnindu-te acolo cu o 
persoană nouă. Când vine vorba de 
programarea unei întâlniri directe, spune clar 
unde preferi să vă vedeţi și nu renunţa la 
propunerile tale. 

e Gandeste-te la cel putin unul sau două locuri sau 
grupuri unde i-ai putea întâlni pe potenţialii 
parteneri romantici. Deși aplicaţiile sunt ușor 
de folosit, interacţiunile directe asigură o 
experienţă diferită când vrei să cunosti pe 
cineva. În unele cazuri, întâlnirea unui 
potential partener romantic oferă o 
experienţă mai satisfăcătoare. Mai mult, în 
acest fel, chiar cresc șansele să mergi la 
întâlniri faţă in față. Vom discuta în detaliu 
despre întâlnirile în situaţii reale în 
capitolul 11. 


Scena 2: O experienta profunda 


Nina si Hans se întâlneau de un an când au 
decis să se mute împreună. Înainte de acest 
pas, Nina a spus ca legatura lor era placuta, 
relaxanta si fara presiuni. Ea si Hans stabileau 
în fiecare săptămână momente specifice 
pentru întâlniri și rămâneau adesea, o noapte 
sau două pe săptămână, împreună. 

Ea avea suficient timp pentru sine și 
hobbyurile ei, iar aceste activităţi nu interferau 
cu relaţia cu Hans. Una dintre întâlnirile 
preferate ale Ninei cu Hans a fost aceea când 
au participat la o seară de poezie la o cafenea 
locală. l-a plăcut în mod special faptul că au 
discutat despre ce s-a citit la brunch-ul lor de a 
doua zi în timp ce-și beau cafeaua la localul lor 
favorit. 

După câteva luni de locuit împreună, Nina a 
observat schimbări în relaţia lor, de exemplu 
conversațiile zilnice mai superficiale, precum 
„Ce mai faci?“ sau „Cum a fost la job?", și o 
scădere a timpului acordat de ea și Hans 
discuţiilor profunde și conexiunilor intime. A 
remarcat și că ieșeau mai rar la cafenea sau la 
brunch. Pe de altă parte, Nina a constatat că 
rutina lor cotidiană nu s-a modificat prea mult, 
acordând cam acelaşi timp  hobbyurilor 
separate sau vizionării unor programe TV 
favorite. 

Nina a vorbit cu câţiva dintre amicii ei, care 
aveau relaţii serioase cu partenerii lor, locuind 
cu aceștia. A fost ușurată să descopere că și 
alţii se confruntau cu schimbări similare în 
relaţiile lor. A remarcat și faptul că aceste 


preocupari erau specifice mai ales prietenilor 
care locuiau impreuna si mai putin celor care 
trăiau separat. 


Sub lupa 


Nina si prietenii ei s-au confruntat cu schimbari 
ale relatiilor, specifice partenerilor care incep sa 
locuiască împreună. Întâlnirile te forțează, în 
mod pozitiv, să consideri relaţia și timpul 
acordat acesteia ca fiind priorităţi. Conexiunile 
profunde nu se formează peste noapte și nu 
pot fi grabite. De obicei, introvertitii preferă 
relaţiile mai profunde și sunt destul de pricepuţi 
când vine vorba să pună umărul la construirea 
lor. Însă, odată ce s-a consolidat o legătură, 
ambii parteneri trebuie să se străduiască să o 
menţină. 

În mod firesc, o relaţie începe cu 
entuziasmul întâlnirilor, când prioritizezi timpul 
și planurile cu partenerul. Pe măsură ce ea 
evoluează, intervenind mutatul împreună sau 
proiecte de viitor, e normal să incepeti să va 
integrați vieţile în așa fel încât să vă imbinati 
rutina zilnică, să stabiliţi ce rol are fiecare în 
relaţie și cum să menţineţi un timp personal 
pentru hobbyuri sau prietenii proprii. 

Când locuiti împreună este mult mai ușor sa 
petreceti timp în doi si să consolidati legătura 
deja construită anterior. Proximitatea va 
permite si să aveţi o rutină cotidiană 
relationala, absolut necesară evoluţiei legăturii 
voastre. În această perioadă de adaptare, 
prioritizarea conexiunii voastre poate cădea 
neintentionat în plan secundar. Se întâmplă 
adesea. 


PUNE ÎN PRACTICA 


Când stai în preajma cuiva multă vreme, e 
normal ca dinamica relaţiei să se schimbe. 
Puteţi să va bucurati în continuare de o 
conexiune profundă, asemenea celei din timpul 
întâlnirilor romantice și, în același timp, să aveţi 
și experienţe mai superficiale, care ţin însă 
relaţia strânsă. 

Pastrati-va legâtura vie. Pe măsură ce vă 
formaţi o nouă rutină împreună, nu uitaţi să 
prioritizati timpul petrecut în doi. Programati 
seara, în mod regulat, o întâlnire, așa cum 
faceati la începutul relaţiei. 


Continuati sâ faceți lucruri noi. incercati să 
găsiţi mereu lucruri noi de realizat împreună în 
timpul întâlnirilor de seară. Ce activităţi și 
experienţe pot ţine vii pasiunea și entuziasmul? 
Eu le dau clienţilor mei sugestia de a avea un 
borcan pentru întâlniri. Scrieţi activităţi de făcut 
sau locuri de mers. Când vă vine o idee, puneti- 
o pe hârtie și introduceti-o în borcan. La fiecare 
câteva săptămâni extrageti o hârtie din el si, 
iată, o idee nouă pentru o întâlnire! 

Mentineti pasiunea în relaţie. Fără pasiune — 
care poate fi atât emoțională, cât și fizică -, o 
relaţie devine mai degrabă una platonică. 
Pasiunea se menţine prin noutate plus atracţie. 
Apelez acum la o metaforă cu mâncare. Când 
un restaurant propune un preparat nou în meniu 


pentru o perioada limitata, toti ne entuziasmam 
și vrem să-l încercăm. Chiar simţim o nouă 
atracţie faţă de un restaurant la care am fost de 
sute de ori. Când preparatul nou dispare din 
meniu, atracţia se diminuează și nu ne mai 
ducem acolo — până când apare un alt preparat 
nou în meniu! Relaţiile au nevoie să fie 
întreţinute de lucruri noi, care să le ţină vii și 
interesante. Asta poate însemna o activitate 
inedită, vizitarea unui loc necunoscut, 
schimbarea înfățișării cu haine noi sau cu alta 
tunsoare. 


Acceptati familiaritatea. Pentru ca relaţiile sa 
dureze, au nevoie si de simtaminte precum 
securitatea și stabilitatea. Viaţa alături de un 
partener le permite să se consolideze. Găsiţi 
modalități de a accepta părțile banale ale 
relaţiei, precum rutina treburilor casnice sau 
micile conversații după job. Tu și partenerul tău 
puteţi stabili câteva lucruri pe care să le faceţi 
unul pentru celălalt dimineaţa și seara, după 
serviciu, cum ar fi să vă lăsaţi mesaje 
simpatice în geantă pentru a le găsi la birou 
sau să aveţi discuţii profunde în timp ce spalati 
vasele împreună. 


Teme de gandire 


Folosindu-te de abilitățile naturale ale 
introvertitului, poţi crea conexiuni mai 
profunde în timpul întălnirilor amoroase și 
pe măsură ce relația cu partenerul tău 
evoluează. Pănă aici am vorbit atât despre 
stabilirea limitelor pentru a preveni 
frustrarea și suprastimularea pe parcursul 
întâlnirilor, cât și despre cum înveţi să 
păstrezi conexiunea profundă în cadrul 
unei relaţii care progresează. 


După ce ai citit aceste lucruri, întreabă- 
te: 


+ Cum obţin conexiuni profunde în relaţia 
cu ceilalți? 


e Mă accept asa cum sunt și le arăt 
celorlalţi adevăratul meu sine sau încerc 
să mă prefac că sunt altcineva? 

+ Am nevoie să setez limite specifice în 
întâlnirile amoroase? Cum m-ar putea 
ajuta acest fapt să am relaţii autentice? 


Capitolul 9 
Tacere și solitudine 


Știi zicala „Tăcerea e de aur“? Ei bine, eu susţin ca 
tăcerea poate fi la fel de bine în multe alte feluri, 
inclusiv palpitantă și atrăgătoare — ceea ce face 
ca întâlnirile să fie distractive si pentru introvertiti 
și ca relaţiile lor să se consolideze. Extrovertitii 
umplu adesea orice spaţiu liniștit cu cuvinte și 
sunete. Introvertitii nu doar acceptă tăcerea, ci se 
și bucură de ea și o pot folosi în avantajul lor, mai 
ales la debutul relaţiilor. În acest capitol, vom 
analiza modul în care poţi apela intenţionat la 
tăcere, în loc să încerci să ţii pasul cu partenerii 
vorbareti. Vom discuta și despre rolul solitudinii în 
momentul în care începe să se consolideze o 
legătură și cum poţi menţine un echilibru între ea 
și alte interacțiuni sociale. 


Scena 1: Fii prezent 


Deși urma să fie a patra ei întâlnire cu Toni, 
Michelle era extrem de agitată în acea seară. 
Patul ei arăta ca și când dulapul ar fi explodat 
în timp ce ea proba haină după haină și, într-un 
final, a decis să poarte o rochie simplă și un 
cardigan. Michelle ajunsese să creadă că 
trebuie să umple fiecare clipă de tăcere din 
timpul conversatiilor cu Toni, căci altfel el ar fi 
putut crede că ea era distantă sau 
dezinteresată, însă nu-și dorea doar să 
trancaneasca în nestire. 

Cât timp se pregătea, se gândea: „Despre ce 
vom vorbi? Săptămâna mea a fost plictisitoare. 
Toni nu mă va găsi interesantă sau atrăgătoare. 
Ar trebui să fac o listă de întrebări. Da! Asta ne 
va ajuta să avem despre ce discuta“ Si a 


inceput sa caute pe Google subiecte de 
abordat la întâlnire. 

Michelle a ajuns mai devreme la cafenea 
pentru a se pregăti pentru întâlnire. Când și-a 
dat seama că mai erau 30 de minute până la 
sosirea lui Toni, a început să se simtă straniu 
stând acolo singură și fiind neliniștită în privinţa 
întâlnirii. S-a trezit că se joacă cu eșarfa 
agatata de cureaua de la geantă si a 
constientizat că gestul o relaxează. A început 
să observe decorul localului, pe care-l ignorase 
initial, si a tras adânc în piept mirosurile 
fabuloase din cafenea, inclusiv ale produselor 
de patiserie. 

Pierdută în propriile gânduri, Michelle și-a 
adus aminte de o discuţie cu terapeutul ei 
despre rolul tăcerii în conversațiile cu ceilalți. Ei 
vorbiseră despre tendinţa lui Michelle de a-și 
acorda câteva momente înainte de a răspunde, 
deoarece îi plăcea să reflecteze și să arate că 
este cu adevărat interesată de dialog și de 
conexiunea cu interlocutorul. Și-a reamintit că 
au discutat despre faptul că trăncănitul sau 
întreruperile pot fi mai ciudate decât să-ţi iei 
timp sa dai o replică. Terapeutul îi 
recomandase să respire adânc înainte de a zice 
ceva, pentru a nu se grăbi. 

„Bună, Michelle!“ a salutat-o Toni, care 
ajunsese acolo și i-a întrerupt fluxul amintirilor. 

„Bună!“ i-a răspuns Michelle cu un zâmbet 
larg, simțindu-se mult mai calmă. 

„Sper că nu m-ai aşteptat prea mult“, s-a 
interesat Toni. 

„O, nu! Am venit doar cu câteva minute mai 


xa 


devreme ca să prind o masă“, i-a zis Michelle, 


razand de sine in mintea ei. ,Spune-mi, cum a 
decurs proiectul tau în ultima săptămână?“ 

„Mă bucur că întrebi! Am dus proviziile la...’ 
Toni povestea, iar Michelle stătea tăcută 
arătându-se interesată și ascultându-l fără să 
simtă nevoia să-l întrerupă. 


t 


Sub lupă 


Tăcerea poate fi o sabie cu două tăișuri pentru 
un introvertit. Desigur, faptul că te holbezi în gol 
mai multe minute nu te va ajuta în timpul unei 
întâlniri. Dar dacă Michelle s-ar folosi mai 
degrabă de pauzele dintre replici, în loc să se 
străduiască să le umple cu orice îi trece prin 
cap? 

Părţile intermediare ale unei discuţii sunt 
cele în care introvertitii procesează informațiile 
și formulează răspunsuri. Dacă te întâlnești cu 
cineva care vorbește mai repede decât tine, 
poţi deveni rapid îngrijorat că te va considera 
distant, neimplicat sau plictisit. Dar, de fapt, 
folosirea pauzelor dintre cuvinte poate 
transmite o atitudine calmă - care poate fi 
chiar interpretată ca fiind misterioasă si 
interesantă. 

În timpul întâlnirilor, Michelle a greșit 
făcându-și griji pentru ce s-ar fi putut întâmpla, 
în loc să se concentreze pe prezent. Dacă unele 
momente normale de tăcere de la întâlniri 
reprezintă o problemă pentru partenerul tău — 
iar el nu este dispus să participe la ele -, 
atunci, cel mai probabil, nu vă potriviti. Acestea 
fiind spuse, dacă esti mai tăcut din fire, este 
important să-ţi schimbi modul în care gândești. 
Cand reușești să-ţi accepti, în loc să-ţi respingi, 


tendinţa naturală de a tacea, rămâi implicat in 
procesul cunoasterii celui din fata ta si te 
conectezi mai bine cu el. 


PUNE IN PRACTICA 


Acceptarea tacerii nu este usoara, dar daca 
înţelegi că este o calitate, nu un defect, se va 
transforma felul în care interactionezi cu 
ceilalţi, inclusiv cu potenţialii parteneri. 


Nu uita! Comunicarea nonverbală este o 
comunicare „reală“. Se zice adesea că o imagine 
spune cât o mie de cuvinte. În același fel, 
interacţiunile noastre cu alţii reprezintă mult 
mai mult decât vorbele rostite. Contactul vizual, 
zambetele, postura și gesturile ne influenţează 
semnificativ abilitatea de a ne conecta cu cei 
din jur. O bună ilustrare a acestei idei se 
regăsește în documentarul The Artist Is 
Present. Artista Marina Abramović stă așezată 
ore întregi în faţa oricărui vizitator al Muzeului 
de Artă Modernă din New York dispus să stea 
și el așezat în faţa ei fără să vorbească. La un 
moment dat, fostul ei iubit, Ulay, pe care nu-l 
văzuse de mai bine de două decenii, s-a așezat 
în fata ei. A stat aproximativ un minut, apoi s-a 
ridicat și a plecat. Fără să rostească vreun 
cuvânt, observatorul îi poate vedea cum trăiesc 
o gamă largă de emoţii, făcând diverse gesturi 
și având variate expresii faciale, inclusiv 
zâmbete și lăcrimare. Această interacţiune 
tăcută arată conexiunea emoţională și 


sentimentele mult mai bine decat ar putea-o 
face vreodata vorbele. 


Încearcă să-ţi priveşti interlocutorul. Asta 
presupune să stai în fata lui si să te conectezi 
cu el fără să vorbeşti. Este o metodă des 
folosită de terapeuti pentru a-i ajuta pe clienți 
să depășească disconfortul simţit când se uită 
în ochii altcuiva și pentru a sprijini cuplurile să 
creeze noi conexiuni care nu sunt fizice sau 
verbale. Uneori, cuvintele iti distrag atenţia. 
Mulţi oameni apelează la cuvinte precum „îhiî“ 
sau „și“ pentru a umple un moment de tăcere 
ori pentru a evita o stare de disconfort. Totuși, 
când izbândești să te simţi confortabil tacand, 
ajungi să apreciezi faptul că conectarea 
reprezintă mult mai mult decât ceea ce spui. 
Deși este important să realizezi asta cu un 
partener stabil, clar nu e ceva de făcut la 
primele întâlniri. iti sugerez să încerci metoda 
cu un prieten apropiat sau cu o rudă cu care te 
simţi în siguranţă. 

incarca-ti bateriile stând singur un timp înainte 
de o întâlnire. Așa cum bine știi, introvertitii își 
trag energia din propria lume interioară formată 
din emoţii, idei și impresii si sunt secatuiti de 
interacţiunile sociale. Acumularea de energie 
nu este mereu ușoară, mai ales în mijlocul 
agitatiei zgomotoase a traiului modern. 
Introvertitii au nevoie de timp pentru a-și 
încărca bateriile și, spre deosebire de cele ale 
extrovertitilor, ale lor se descarcă mai repede. 


În seara de dinaintea unei întâlniri sau chiar 
în acea zi, acorda-ti timp pentru solitudine ca 
să-ţi imbogatesti rezervele de energie. Te poţi 
plimba singur, poţi citi o carte, poţi medita sau 


poti face orice altceva care te ajuta sa te 
linistesti, astfel incat sa ai mai multa energie sa 
participi la conversatia care va urma. Încearcă 
să nu-ţi programezi întâlnirile imediat dupa 
situaţii în care ai fost nevoit să vorbești mult, 
cum ar fi o reuniune cu prietenii sau o serie de 
mai multe ședințe la serviciu. 


Rămâi în prezent. În loc să te îngrijorezi în 
legătură cu modul în care este percepută 
tăcerea ta, concentrează-te asupra clipei 
actuale. O modalitate eficientă de a face asta 
este să-ţi oferi câteva secunde să percepi 
lumea din jur prin intermediul simţurilor. 
Observă ce auzi, miroși și vezi chiar acum. 
Dacă mintea ta are tendinţa de a hoinări, adu-o 
înapoi în senzațiile curente. Poti rămâne 
prezent și prin atingeri. Dacă la întâlniri ești 
anxios, ţine lângă tine un obiect mic, discret, 
precum un breloc sau o piatră netedă. la-l în 
mână sau atinge-l atunci când ești anxios 
pentru a te readuce înapoi în prezent și pentru a 
te ajuta să te calmezi. Te liniștesc anumite 
mirosuri? Pulverizează obiectul respectiv cu un 
ulei esenţial. 


Scena 2: Zona prieteniei 


Leigh și Adrian au venit la mine deoarece se 
certau constant și susțineau că le este dificil să 
comunice. Pe măsură ce-i cunoșteam mai bine, 
am descoperit că se cunoscuseră cu câţiva ani 
în urmă în timp ce erau voluntari la un adăpost 
local de animale. Au început să se întâlnească 
de-abia la un an după ce se cunoscuseră. „Nu 


prea vorbeam unul cu celălalt cat munceam, ne 
limitam să ne salutăm'“, mi-a povestit Leigh. 

Au avut ocazia să se cunoască mai bine 
într-o zi când amândoi au scos niște căţei la 
plimbare. Apoi, s-au apropiat din nou la un 
eveniment de strângere de fonduri și și-au dat 
seama că împărtășeau același interes în 
privinţa cauzei promovate. „După aceea, după 
câteva zile, am continuat să vorbim una-alta și 
să ne vedem la cafea sau la seri de joc“, mi-a 
relatat Leigh. „E ca și când relaţia noastră s-a 
format fără ca noi să ne propunem asta.” 

„Deci, care este problema acum?“ am 
întrebat. 

S-au uitat unul la celălalt înainte ca Adrian 
să zică: „Ei bine, chiar ne plăcem unul pe altul, 
dar simţim că suntem doar amici și că facem 
doar chestii «ca-ntre prieteni», nu specifice unui 
«cuplu», dacă pricepi ce spun.“ 

„Adică nu aveţi relaţii intime, e corect? 
Simtiti amândoi că sunteţi in zona prieteniei?“ 
am întrebat, ca să fiu sigură că-i înţeleg. Au 
aprobat amândoi dând din cap. 

l-am întrebat mai multe lucruri pentru a afla 
detalii despre relaţia lor și despre stilul lor de 
viata. Am aflat că locuiau separat, la o distanță 
de 20 de minute de condus. Ambii preferau să 
se bucure de momente de singurătate și, 
adesea, se implicau în hobbyurile personale în 
liniștea casei personale. De asemenea, mi-au 
spus că amândoi lucrează de acasă în 
domeniul IT. 

Ultima mea întrebare pentru ei a fost: „Când 
și cât de des vă vedeţi si vorbiti?“ 


S-au uitat unul la celălalt și apoi spre mine. 
Ridicând din umeri, Leigh a răspuns: „Nu ţinem 
socoteala, dar probabil de câteva ori pe 
săptămână, de obicei când ne vedem și cu alti 
câţiva prieteni comuni.“ 


Sub lupă 


Asa cum bine stim, introvertitilor le place 
solitudinea si se multumesc adesea sa stea 
singuri. Cel mai probabil ei nu vor trai anxietate, 
resimţită adesea de extrovertiti, dacă nu au 
contact frecvent cu partenerii lor sau daca nu 
se vad cu acestia cateva zile. Totusi, prea multa 
distanţă si prea mult timp petrecut în 
singurătate pot determina probleme în relaţii, 
chiar și între introvertiti. Dintre acestea, aș 
putea enumera: 


e lipsa intimităţii fie fizice, fie emoţionale; 
adesea, partenerii spun că se simt mai 
degrabă amici sau colegi de cameră decât 
iubiţi; 

e neprioritizarea relaţiei; alte arii ale vieţii sunt 
mai importante decât nevoile relationale; 

e gelozia - dacă un partener petrece mai 
multă vreme cu prietenii sau ocupat cu 
hobbyurile sale; 

e nesiguranța de sine sau stima de sine 
scăzută - când partenerul este ţinut la 
distanţă; 

e în general, evoluţia separată a partenerilor. 


Leigh și Adrian nu credeau că nevoia lor de a 
fi singuri constituie o problema și nu simțeau 


ca ea le influenteaza negativ viata, dar credeau 
că le influențează negativ satisfacția 
relationala, inclusiv nevoia de intimitate fizică si 
timpul petrecut împreună. Am aflat un lucru 
esenţial - acela că nu-și făceau timp unul 
pentru celălalt și nu plănuiau activităţi care să 
le ţină pasiunea vie. Acestea diferenţiază o 
relaţie romantică de una platonică. 

Nevoia introvertitilor de a fi singuri pentru a 
se odihni și pentru a-și încărca bateriile nu este 
obligatoriu un obstacol într-o relaţie. Dar putem 
spune că unii aleg prea multă singurătate. Ea ar 
trebui echilibrată cu suficient timp petrecut cu 
partenerii, în așa fel încât relaţia lor să nu 
înceapă să semene mai degrabă cu una de 
prietenie. 


PUNE ÎN PRACTICĂ 


Problema lui Leigh și a lui Adrian este una des 
întâlnită în cadrul cuplurilor și se poate rezolva 
ușor. Partenerii pot recăpăta satisfacția 
relationala fără să-și sacrifice nevoia de a fi 
singuri. 

Observ adesea faptul că, după ce 
construiesc o relaţie solidă, partenerii nu-și mai 
dau întâlniri. Prin urmare, nu se mai duc la 
restaurante, filme, baruri, în vacanțe si, în 
general, nu-și mai fac timp să se bucure unul de 
celălali. A merge la întâlniri pe parcursul unei 
relaţii - care durează de șase luni, un an sau de 
mai bine de zece ani — o tine vie și pasională. 


Acordarea de atentie aspectului ludic al unei 
relaţii întreţine dorinţa de a fi intim cu 
partenerul. Trebuie să nu uiţi câteva lucruri 
când te întâlnești cu partenerul tău. 


De dorit 


e Faceti-va timp sa vă întâlniți cel putin o data 
sau de două ori pe săptămână. 

e Bucuraţi-vă de hobbyurile și interesele 
comune. 

e Bucurati-va de interacţiunea dintre voi, când 
nu permiteti să fiţi distrasi de alte persoane 
sau obiecte (cum ar fi computerele sau 
telefoanele mobile). 

e Împărtășiţi-vă, cel putin o dată pe zi, un lucru 
interesant despre sine sau despre întâmplări 
ale zilei. 

e Asiguraţi-vă că vă programati o perioadă de 
singurătate si anuntati-va reciproc despre 
asta. 

e Cumparati un set de carduri pentru 
conversatii în cuplu de la un distribuitor 
online și descoperiţi ce puteţi învăţa unul 
despre celălalt. (Vezi sugestiile mele de la 
secțiunea de Resurse, de la pagina 180.) 

e Acordati-va timp și spaţiu pentru intimitate, 
chiar dacă asta înseamnă că planificati o 
dată anume pentru acest lucru. 


De evitat 


e Nu vorbiti despre „rufele murdare“, cum ar fi 
neînțelegerile, banii sau treburile casnice. 


e Nu discutati despre alte persoane, de 
exemplu prieteni sau rude. 

e Nu va propuneţi să faceţi mai multe lucruri in 
același timp ca să nu vă distrageti atenţia 
unul de la celălalt sau de la relaţie. 

e Nu anulati serile planificate împreună sau 
timpul programat să-l petreceti în doi. 
Reprogramati doar daca intervine ceva 
important. 

e Nu te gândi că numai din cauza partenerului 
tău vă distantati: e nevoie de doi oameni 
pentru a menţine o relaţie. 


Teme de gandire 


Sper că acest capitol te-a ajutat să 
apreciezi valoarea momentelor de tăcere 
din timpul întâlnirilor. Așa cum ai aflat, 
pauzele dintre cuvinte transmit calm, 
mister si chiar atracție. 


Când este vorba de relaţii, poţi, și chiar 
ar trebui, să te bucuri de singurătate 
pentru a-ți încărca bateriile, atâta vreme 
cât asta nu interferează cu calitatea 
timpului petrecut cu partenerul. Ca 
introvertit, trebuie să acorzi atenţie acestui 
fapt pentru a te ajuta să mentii distracţia 
și scânteia în relaţie. Reflectează la 
întrebările următoare pentru a-ţi da seama 
cum să atingi acest scop. 


Dacă mă gândesc la tăcere și la distanţa 
emoțională din relaţiile mele sau din 
timpul întâlnirilor, ce se întâmplă cu mine 
în astfel de momente? Simt disconfort, 
sunt deconectat sau sunt împăcat sau 
calm? Ar spune același lucru persoanele 
cu care mă întâlnesc sau partenerii mei? 


Cum mi-a afectat distanța emoţională 
întâlnirile sau relaţiile? A fost vorba de 
prea multă sau prea puţină distanţă? Îmi 
creează acest lucru greutăţi la întâlniri 
sau în relații? 

Analizând ce e de dorit sau de evitat în 
cadrul legăturii cu un partener, cum se vor 
schimba experienţele mele la întâlniri sau 
în cadrul relaţiilor dacă tin cont de 
recomandările din acest capitol? 


Partea a treia 


Ajutor pentru introvertitii 
singuri 


Dupa ce ai inteles mai bine punctele forte ale 
introversiunii si ce obstacole au de depasit 
introvertitii, în această parte finală a cărţii voi 
aborda căteva probleme cu care se confruntă des 
aceștia. Voi examina unele scenarii privind 
întâlnirea, atracţia și interacțiunile cu partenerii, 
precum si dificultăţile care pot apărea atunci 
când se produce tranziţia de la întălniri la relaţie. 


Capitolul 10 


„Întâlnirile online nu sunt 
pentru mine“ 


Ai fi interesat de întâlnirile online, dar nu reusesti 
să treci la acţiune? Sau poate ai încercat deja și ai 
descoperit ca-ti fură prea multă energie. În acest 
capitol, voi analiza modul in care iti poţi pune în 
valoare calitățile de introvertit în întâlnirile online 
fără să te simţi nelalocul tău sau copleșit. 


O poveste 


Juan era singur după încheierea unei relaţii de 
lungă durată și, după un timp, a fost gata să 
iasă la întâlniri. Cu un deceniu în urmă, când 
încetase să mai meargă la întâlniri amoroase, 
relaţiile online nu erau încă o alternativă 
serioasă. De fapt, a întâlni pe cineva online nu 
era un fapt văzut prea bine. Acum, conform 
unui studiu din 2019, sunt șanse mai mari să 
cunosti online un potential partener romantic 
decât prin intermediul contactelor sau 
conexiunilor personale. Stigmatul a dispărut, iar 
tehnologia a avansat, fiind mult mai uşor de 
folosit. 

Odată întors în lumea căutărilor unui 
partener, Juan s-a simţit mult mai copleșit 
decât se aștepta. Când i-am sugerat să 
folosească o aplicaţie matrimonială mi-a zis 
răspicat ,Nu!“. L-am întrebat de ce are 
reticente. 

„Pare intruziv si fals“, mi-a explicat. „Chiar 
citește cineva profilurile sau doar abordează 
mai multi oameni până i se răspunde la vreun 
mesaj?" 

„Ai încercat vreodată o aplicaţie?” l-am 
întrebat. 

Cu o oarecare ezitare, ca și când tocmai l-aș 
fi prins furând o prăjitură, mi-a răspuns: „Ei 
bine... nu. Adică, mi-am instalat câteva pe 
telefon. Le-am deschis, dar nu m-am simţit în 
largul meu să împărtășesc cu alţii atâtea 
informaţii si să public și poze. Îmi vor si 
amprentele?“ a întrebat sarcastic. 


„Așa e, aplicaţiile pot fi copleșitoare, crearea 
unui profil ia timp și necesită să dezvălui o 
mulţime de lucruri despre tine. Înţeleg că nu 
ești încă dispus să-ţi împărtășești amprentele 
cu niște străini“, am spus zâmbind amabil. „Dar 
ce-ar fi dacă doar ai încerca o singură aplicaţie? 
Și dacă ai ști din start ce date vrei să faci 
publice pe profilul tău?“ 


Sub lupă 


Experiențele iniţiale ale lui Juan cu aplicaţiile 
sunt similare cu ale cuiva aflat pentru prima 
dată într-un cazinou din Las Vegas - cu 
luminile puternice, cu zgomotele ameţitoare și 
cu oamenii din jur cerându-i fiecare câte ceva. 
Pentru introvertiti, varietatea aplicaţiilor și a 
site-urilor matrimoniale, inclusiv Tinder, 
Bumble, Match, OkCupid, Hinge si altele, este 
împovărătoare. 

În plus, pentru un introvertit, căruia îi place 
să petreacă timp în lumea interioară, 
dezvăluirea de informaţii personale pe profil 
este o intruziune. Probabil vei începe să scrii 
câte ceva despre tine, dar vei abandona rapid 
când ţi se va părea că trebuie să elaborezi un 
text mai lung decât Declarația de 
Independenţă. 

Așa cum i-am sugerat lui Juan, este util să 
te gândești la trei-cinci lucruri pe care esti 
dispus să le împărtășești cu alţii, în loc să te 
simţi forțat să creionezi o imagine completă 
despre sine. Acest fapt iti dă mai mult control 
asupra tipului și cantităţii de informaţii pe care 
le faci publice, fără să te simţi constrâns să 
dezvălui ce nu-ţi dorești. lar asta înseamnă ca 


potentialii parteneri vor discuta cu tine despre 
teme importante, in loc sa se angreneze intr-o 
conversatie epuizanta si plictisitoare. 

Instalarea unui singure aplicatii este mai 
eficientă. Chiar daca același profil poate fi 
folosit in mai multe aplicatii, incercarea de a 
crea mai mult de un cont deodata sau 
dezvaluirea de date personale de mai multe ori 
te poate epuiza emotional. O singura aplicatie 
iti permite sa testezi apele si sa incepi sa 
comunici (sau sa intalnesti pe cineva) fara sa 
faci eforturi suplimentare. 


PUNE ÎN PRACTICA 


Daca vrei sa completezi un profil sau ti-e dificil 
să intri in legătură cu oamenii pe chaturi, iată 
câteva trucuri utile în așa fel încât să te simţi 
confortabil în relațiile online, în loc să ai 
impresia că muncesti din greu pentru ele. 


Trucuri pentru a-ți seta profilul 


Dacă încă eziti sau îţi faci griji în privința 
folosirii aplicațiilor matrimoniale sau a 
informațiilor pe care trebuie să le publici acolo, 
iată câteva lucruri de care să tii cont cand iti 
setezi profilul. 


Fii autentic. Nu te prezenta ca si când ai fi 
altcineva. Arata-ti sinele autentic în profil, nu 
persoana care crezi că ar trebui să fii (probabil 
un extrovertit). Până la urmă, oamenii vor 


descoperi falsitatea si lipsa de sinceritate. 
Poate ești un gamer pasionat, poate ai 36 de 
tipuri de plante în casă sau poate ești campion 
la step. Marturiseste ce te pasionează și, astfel, 
cresc șansele să atragi pe cineva care te 
apreciază pentru cine ești. Acest sfat este 
valabil și pentru pozele pe care le postezi pe 
profil. Nu este nevoie să postezi cele mai 
reușite instantanee.  Autenticitatea este 
atractivă, iar o imagine cu un zâmbet onest sau 
cu un moment neplanificat iti va pune în 
valoare personalitatea mai bine decât orice 
fotografie „perfectă“. 


Descrie-te în așa fel încât ceilalți sâ te vadă dintr- 
o perspectivă pozitivă și atractivâ. Vrei ca cei din 
jur să te perceapă ca fiind timid sau retras sau 
ca atent și politicos? Te autodescrii ca 
„obsedat de...“ sau ca un învățăcel curios să 
afle lucruri noi? Gândește-te la motivele pentru 
care ai dori ca o persoană să fie interesată 
suficient de mult încât să vorbească cu tine și 
scrie despre acele chestiuni. 

Roaga un prieten să-ţi citească profilul și sa-ti 
dea feedback. Prietenii vor avea o perspeciivă 
obiectivă si îţi vor spune cum iti va percepe 
altcineva profilul. Ei îţi pot indica dacă ceva 
anume sună prea flatant sau îţi este 
necaracteristic. Poate îţi vor sugera trăsături 
sau însușiri pe care tu nu le-ai luat în 
considerare. 


Trucuri pentru a avea conexiuni potrivite 


Dacă treci peste dificultăţile iniţiale legate de 
crearea unui profil, vei constata că întâlnirile 


online pot fi interesante si pentru introvertiti. in 
loc sa stai la taclale la petreceri aglomerate 
sau sa tipi peste muzica in baruri, poti cauta 
potenţiali parteneri din confortul propriei 
canapele și poţi să-ţi acorzi cât timp ai nevoie 
pentru a elabora mesaje către oameni care te 
interesează cu adevărat. 


Totuși, unii descoperă că, în loc să fie un 
instrument util pentru a limita interacţiunile 
epuizante cu prea mulţi oameni, aplicaţiile sunt 
locul unde se pierd într-o grămadă de discuţii 
superficiale, care nu se soldează cu nimic. lată 
câteva trucuri folositoare pentru a te asigura că 
ai conexiuni potrivite. 


Unele lucruri meritâ repetate: fii autentic! Este 
valabil și pentru momentele în care intri în 
contact cu alţii și începi să comunici cu ei. Nu 
te lăsa pradă tendinței de a te plia după 
interesele și opiniile altora pentru a-i determina 
să fie interesaţi de tine. Vei sfârși doar 
pierzandu-ti timpul și energia. 

Pune-ti la lucru abilităţile de ascultare. Fie la 
întâlniri directe, fie pe chaturi, utilizează 
abilităţile de ascultare în avantajul tău. Poate 
partenerul tău a avut o zi dificilă și se simte 
bine să-ţi povestească ce s-a întâmplat. (Este 
un pas înainte către conectare!) Acorda-ti timp 
să asculti sau să citeşti ce-ţi spun sau îţi scriu 
interlocutorii și răspunde-le cu empatie și 
înţelegere. 


Cine se scoala de dimineaţă departe ajunge (la 
întâlnire). Mulţi dintre noi, mai ales femeile, au 
învăţat să stea deoparte și să-i lase pe ceilalți 
să facă primul pas. Însă relaţiile moderne nu au 


prea multe reguli legate de cum sa faci primii 
pași. În plus, doar pentru ca-ti place de cineva 
nu inseamna ca primeste un mesaj instant de 
instiintare, spre deosebite de situatia in care 
chiar îi trimiti un mesaj. Dacă te atrage cu 
adevărat o persoană, trimite-i un mesaj care 
începe cu ceva personal, precum ce ţi-a plăcut 
la profilul ei sau propunerea de a discuta 
despre o temă de interes comun. 


Teme de gandire 


După ce ai citit acest capitol despre cum 
ai putea să folosesti în beneficiul tau 
aplicaţiile online, tine cont de câţiva pași 
de urmat pentru a avea conexiuni online 
căt mai satisfăcătoare. 


+ Gândește-te la trei-cinci lucruri pe care i 
le-ai împârtăși unui străin. Dacă ai un 
profil într-o aplicație, verifică dacă acestea 
sunt precizate acolo. 

e Scrie un draft al profilului tău sau 
revizuiește-l pe cel deja existent. Cănd îl 
recitești, sună autentic? Dacă nu, ce poţi 
adăuga sau scoate din el pentru a-l face 
mai autentic? 

e Roagâ un prieten să-ţi citească profilul 
pentru a te asigura că ţi-ai atins scopul de 
a atrage potenţiali parteneri. 


Dacă te trezesti ca-ti pierzi motivaţia in 
marea de posibilitati și de conversații 
superficiale online, ia o pauză de o 
săptămână sau două de la accesarea 
aplicaţiilor pentru a-ţi reîncărca bateriile. 
Folosește acest timp pentru a stabili cum 
poţi prioritiza comunicarea cu oamenii de 
care ești interesat cu adevârat, nu cu cei 
care doar par atrâgători la prima vedere — 
pentru că sunt chipeși sau pentru câ vreun 
detaliu te tentează în legătură cu ei, deși, 
de fapt, niciunul dintre aceste lucruri nu se 
află pe lista ta de valori fundamentale. 


Capitolul 11 


„Mi-e greu sa ma- 
ntalnesc fata-n fata cu 
oamenii“ 


Deși aplicaţiile online oferă niște avantaje 
introvertitilor, asta nu înseamnă că trebuie să 
excluzi întâlnirile fata în faţă. Având abilități de 
socializare mai putin dezvoltate, multi introvertiti 
simt că sunt în dezavantaj când vine vorba de 
întâlnirea directă a altor oameni în situații 
spontane. Totuși, așa cum voi prezenta în acest 
capitol, este mai mult decât posibil să fii autentic 
în timp ce te întâlnești cu potenţiali parteneri 
romantici și chiar să te bucuri de proces. 


O poveste 


Wes tocmai absolvise facultatea și se mutase 
într-un oraș mai mare unde găsise un job. Era 
într-un loc nou, fără prieteni. Serviciul îl ţinea 
destul de ocupat, căci trebuia să înveţe ce are 
de făcut, să-și cunoască colegii și să participe 
zilnic la ședințe. După primele săptămâni era 
epuizai emoţional și fizic din cauza serviciului 
nou și tot ce-și dorea era să-și petreacă timpul 
liber acasă citind, urmărind maratoane de 
seriale anime sau jucându-se online cu 
prietenii. 


Cativa dintre colegii lui erau si ei singuri 
(totusi nefiind niciunul genul lui de partener si 
viceversa). Într-o zi, la birou, vorbeau despre un 
eveniment nou de speed dating, care urma sa 
aibă loc în joia următoare într-un bar de lângă 
sediul lor. Intrarea era liberă, cu acces la bar. 

„Sună grozav!“ a exclamat Mindy, una dintre 
colege, și, de îndată, s-a înscris să participe. 
Alţi doi colegi s-au înscris și ei. „Hai și tu, Wes! 
Va fi distractiv!“ i-a zis Mindy. Intenţia ei era să-l 
încurajeze, iar el oricum se simţea presat să se 
ducă pentru că nu socializa prea mult cu noii lui 
colegi. 

„Bine, bine. O să încerc. Cel mai rău lucru 
care s-ar putea întâmpla ar fi să plec acasă tot 
fără partener, nu?“ Totuși, nu prea era încântat 
că se băgase în asta. Speed dating-ul nu era 
tocmai ce simţea că i s-ar fi potrivit. 

În joia următoare, toţi s-au dus la bar și s-au 
înscris la speed dating. S-au dus apoi la bar să- 
și ia băuturi. Erau prezenţi multi oameni, iar 
Wes era înghesuit între colegi și o grămadă de 
străini. În timp ce aștepta, a încercat să intre în 
vorbă cu o brunetă scundă, care stătea lângă 
el. „Salut“, i-a zis, încercând să-i atragă atenţia. 
Părând că nu-l aude în zgomotul puternic făcut 
de oamenii care vorbeau în jur, el a încercat să 
se apropie, și-a pierdut echilibrul și aproape a 
căzut peste ea. Fata l-a strafulgerat cu privirea 
supărată, în timp ce el își cerea scuze. „Deloc 
cea mai bună strategie de a-i convinge pe 
străini să se întâlnească cu mine“, s-a gândit 
Wes. 

S-a așezat la masa organizată pentru 
eveniment și a ascultat instrucţiunile. Avea 


cinci minute să vorbească cu persoana din fata 
lui, iar un cronometru îl anunța când s-a 
terminat timpul. Totul dura 30 de minute, vreme 
în care putea vorbi cu șase oameni. „Nu sună 
prea rău“, și-a spus. Cel putin nu va trebui să se 
străduiască sa fie observat și auzit peste 
gălăgia inerentă atmosferei dintr-un bar. 

Dar când conversațiile au demarat, Wes nu 
s-a descurcat să inițieze o discuţie. Dacă nu 
avea iniţiativa persoana din faţa lui, cei doi 
rămâneau stânjeniţi si tacuti. Era destul de 
sigur că trecuseră patru minute până începuse 
una dintre conversații. Când a încercat sa 
înceapă el dialogul, s-a trezit că pune întrebări 
precum „Vii des la astfel de evenimente?“ — una 
dintre cele mai banale abordări posibile. 

După patru întrevederi și 20 de minute, Wes 
își dorea doar ca totul să se termine, să se 
ducă acasă și să stea singur. În timp ce se 
străduia să fie atent la persoana din faţa lui, se 
uita după colegii lui și a zărit-o pe Mindy râzând 
împreună cu cineva. Când ultimul cronometru a 
sunat, Wes s-a strecurat afară din bar și s-a dus 
acasă, convins că va rămâne singur pentru 
totdeauna. 


Sub lupă 


Există o capcană in care cad multi introvertiti 
când se întâlnesc fata în fata cu alţii — 
majoritatea evenimentelor și situaţiilor sunt 
organizate pentru extrovertiti, care sunt 
energizati de contexte stimulatoare, cu un ritm 
rapid. Acestea îţi cer să pui repede întrebări si 
iti oferă foarte putin timp să-ţi procesezi 
gândurile. Asa cum am discutat deja, 


introvertitii se descurca mult mai bine in locuri 
liniștite, când au timp să analizeze informaţiile. 
Când au doar câteva momente să discute și să 
se conecteze cu cineva, ei nu prea reușesc să 
facă faţă. 

Așa cum a descoperit și Wes, când încerci 
să găsești un potenţial partener romantic, s-ar 
putea să ajungi într-o situaţie în care ești prins 
în capcană si te simţi inconfortabil între oameni 
care poartă diverse conversații sau în care 
trebuie să discuti ba cu o persoană, ba cu alta, 
mutându-te dintr-un loc în altul. Introvertitii se 
simt mai bine când au un loc stabil unde să 
stea, să se angajeze într-un dialog și să se 
conecteze. Dacă, în alte arii ale vieţii tale, ţi-ai 
acceptat deja preferința pentru un 
comportament lent și atent, de ce să n-o faci si 
în cazul întâlnirilor amoroase? Introvertitii nu 
sunt obligaţi să interacţioneze cu ceilalţi în 
aceeași manieră în care o fac extrovertitii. 


PUNE ÎN PRACTICĂ 


În loc să te pui în situaţii în care știi că te vei 
simţi inconfortabil și nu te poţi descurca, 
gandeste-te cum i-ai putea întâlni pe potenţialii 
parteneri în locuri unde să fii în elementul tău. 
Există mai multe moduri prin care introvertitii 
pot să rămână autentici, să-și conserve energia 
și să se distreze în timp ce se întâlnesc cu 
potenţiali parteneri romantici. 


Idei pentru intalnirile cu potentiali parteneri 
romantici 


Avantajul de a te întâlni cu cineva cu care ai 
interese comune este acela că vă preocupă 
aceleași lucruri. Astfel, scapi de sentimentul de 
jenă specific unei întâlniri pe nevăzute sau 
încercării de a face ceva împreună cu un străin. 
Ca introvertit, a face ceva ce-ţi place, în loc sa 
te duci la evenimente al căror singur scop este 
găsirea unui partener, te ajută mai mult ca să te 
simţi împlinit și energizat, nu epuizat. lată 
câteva idei utile pentru întâlnirile cu potenţialii 
parteneri romantici. (În următorul capitol, vom 
analiza cum iti poţi îmbunătăţi conversaţia 
când te întâlnești fata în fata cu cineva.) 


e Înscrie-te la niște cursuri. Dorești să-ți 
imbunatatesti limba franceză pe care ai 
invatat-o în liceu? Sau poate ai fost mereu 
interesat de bucătăria mexicană. Indiferent 
ce te pasionează, a te înscrie la un curs este 
o modalitate eficientă de a-ţi perfecționa 
niște abilităţi în timp ce te întâlnești cu alti 
oameni într-un cadru relaxat. 

e Fii voluntar într-o cauză în care crezi. Fie la 
adăpostul local de animale, fie în cadrul unei 
instituţii locale (școală, spital etc.), 
voluntariatul este o modalitate foarte bună 
de a întâlni persoane cu aceleași interese și 
valori. 

e Găzduiește o cină sau un grătar si roagă-i pe 
prietenii tăi să invite pe cineva singur. Este o 
altă modalitate neintimidantă de a întâlni alti 
oameni. Cu amicii în preajmă, nu ești obligat 
să vorbești doar cu străini; în plus, a avea o 


cunoștință comună înseamnă că aveţi deja 
ceva în comun. 

e Du-te și plimbă-te. Drumetii, un club de 
jogging, meditaţie sau yoga în parc - toate 
sunt modalităţi grozave de a întâlni persoane 
ca tine fără să fii nevoit să ai conversații într- 
o atmosferă cu muzica dată tare în baruri 
sau cluburi pline de chercheliţi. 


Cum să-ţi conservi energia cand te intalnesti cu 
un potential partener romantic 


Programează intalniri în locuri liniștite și alocă-le un 
timp scurt. Te-am încurajat deja în paginile 
anterioare să faci o listă cu locuri pentru 
primele întâlniri. Ti-am sugerat să alegi locuri 
liniștite - unde nu prea merge multă lume și, 
astfel, sunt șanse mai mici să fie aglomerate. 
În plus, nu programa întâlniri lungi și alege 
locuri care să nu permită o prelungire a 
acestora. O întrevedere la o cafea sau la un suc 
după serviciu — poate fi o întâlnire mai scurtă 
sau mai lungă, după caz. Tu decizi cât de 
repede termini băutura, în funcţie de cum 
decurg lucrurile. 


Nu programa întâlniri în zilele în care știi că vei 
socializa în alte medii. Dacă te vezi cu un 
potenţial partener romantic într-o zi pe care ai 
petrecut-o socializând cu prietenii, rudele sau 
colegii, ești deja epuizat și probabil nu prea vei 
mai avea chef de conexiunea cu el. Te va 
domina oboseala și nu vei fi în forma cea mai 
bună. 


Nu te întâlni cu mai multi oameni în aceeași 
perioadă, dar nici nu te simţi obligat sa te vezi doar 


cu o singură persoană. Poti ajunge la burnout 
relational dacă te întâlneşti cu mai multi 
potențiali parteneri romantici. Însă, dacă te vezi 
cu prea puţine persoane, nu ai ocazia unor 
experienţe variate, asta mai ales dacă ele se 
văd si cu alții și își împart timpul și energia, pe 
când tu nu. Poţi ajunge să fii rănit și să te simţi 
pierdut dacă relaţia se termină înainte să aibă 
șansa să se dezvolte. Nu-ţi pot spune un număr 
exact, căci fiecare este diferit. iti sugerez să 
încerci să te întâlneşti cu două sau trei 
persoane și să constati cum decurg lucrurile. 


Teme de gandire 


Daca întâlnirile directe cu ceilalţi sunt o 
corvoadă pentru tine sau te umplu de 
anxietate, acum este momentul să-ţi 
schimbi prejudecățile care-ţi spun ca 
întâlnirile nu sunt pentru introvertiti. 


Gândește-te cum te-ai simţi daca n-ai mai 
fi tensionat în timpul întâlnirilor fata în 
fata. Doar pentru că nu ești un petrecaret 
nu înseamnă că nu te poţi bucura în 
contexte sociale relaxate împreună cu 
alte persoane deschise la minte. 


Nu uita! Este în regulă să programezi 
întâlniri scurte și plăcute. Acest fapt iti 
permite să-ţi conservi energia, să te 
concentrezi la câteva teme de discuție și 
să-l cunosti pe celălalt fără sa te simţi 
constrâns dacă nu există nicio scânteie 
între voi. 


Chiar în următoarele zile, încearcă să te 
înscrii la un curs sau o activitate de grup 
în cadrul căreia să întâlnești alte 
persoane. Pentru inspiraţie, poţi revedea 
ideile din acest capitol sau poţi să-ţi 
folosești creativitatea pentru a găsi altele 
care să te ajute să cunoști oameni noi, 
care-ţi împărtășesc interesele. 

Când vine vorba să întâlnești alte 
persoane, ce sfaturi din acest capitol poţi 
pune în practică pentru a te asigura ca-ti 
conservi energia și că te bucuri de 
experienţele trăite? 


Capitolul 12 


„Am nevoie sa comunic, 
dar nu vreau să mă 
prefac“ 


Știm că introvertitii tind să prefere legături 
interumane profunde, inclusiv în cazul 
comunicării. În loc să stai și să discuti despre 
vreme sau ambuteiaje, probabil tu te simţi mai 
bine când taci în compania altora. Dar întâlnirile 
romantice necesită să stai la taclale, căci acesta 
este primul pas către o conversaţie și o 
conexiune mai profundă. 


O poveste 


Kiera se îndrepta către a doua întâlnire a 
săptămânii. Era deja agitată, căci ultima fusese 
un dezastru. Când sosise la cea anterioară, i s-a 
părut că au trecut mai bine de cinci minute 
până când ea a fost cea care a spart tăcerea și 
l-a întrebat pe Jin cum a fost ziua lui. Jin a 
răspuns: „Așa și-așa“, fapt ce nu a condus la 
vreun alt schimb de replici. Nefiind cu adevărat 
interesată de planurile lui și simțind că intră cu 
bocancii în viaţa lui, și-a autoimpus totuși să-l 
întrebe ce se gândea să facă în weekend. 
Răspunsurile lui au fost scurte și deloc 
stimulatoare pentru dialog. După alte zece 


minute stanjenitoare, timp in care si-a terminat 
cafeaua cu gheata, Kiera a incheiat politicos 
întâlnirea spunându-i că trebuie să ajungă la 
serviciu. 

Acum, trecuseră câteva zile. Respirând 
adânc, Kiera se îndrepta către cafeneaua de la 
colţul străzii și se simţea usurata să vadă că nu 
era aglomerată. Era o zi fierbinte, deci nu-și 
dorea să stea afară, dar nu voia nici să fie 
copleșită de gălăgia conversatiilor de la mesele 
din jur. Kiera a recunoscut-o pe Hayley, căci 
arăta exact ca-n poza de pe profilul ei, și s-a 
dus spre ea zâmbind. După întrevederea 
dezastruoasă cu Jin, Kiera citise câte ceva 
despre cum initiezi comunicarea si a pus în 
aplicare câteva trucuri învăţate. „Bună, Hayley, 
sunt Kiera. Mă bucur să te cunosc în sfârșit. Ai 
fi de acord să stăm în interior? E foarte cald 
azi.“ 

„Salut! Și eu mă bucur să te cunosc. Da, 
desigur, e bine la interior. Nu-mi vine să cred că 
e atât de cald în martie.” 

S-au așezat la o masă înăuntru și au 
comandat. Kiera și-a adus aminte că pe profilul 
lui Hayley scria că se mutase recent în zonă. 
„Eşti nouă pe aici, nu? De unde vii?“ 

„Aşa e. M-am mutat acum trei luni din 
Cincinnati. Mi s-a oferit o promovare pe care n- 
am putut să o refuz.“ 

„Cred că esti entuziasmata." Kiera era sigură 
că vocea și limbajul ei corporal arătau 
încântare pentru reușita lui Hayley. Se întreba 
dacă ar trebui să se arate curioasă în privinţa 
jobului nou al lui Hayley sau a vieţii ei din 
Cincinnati. A simţit cum temperatura trupului ei 


crește din cauza nervozitatii si a început să se 
nelinisteasca. 

În tăcerea stranie, Hayley a întrebat-o brusc: 
„Deci, tu ai crescut pe aici?“ 

„Da“, a zis Kiera, acuzându-se singură că 
întreţine un moment stânjenitor și că nu dă un 
răspuns mai elaborat. 

Cele două au luat prânzul, vorbind vrute și 
nevrute, cu clipe incomode de tăcere între 
întrebări. S-au despărţit, iar Kiera era supărată 
pentru că totul începuse atât de bine, însă nu 
era deloc sigură că Hayley și-ar mai dori să se 
întâlnească. 


Sub lupă 


Așa cum am constatat în discuţia dintre Kiera 
și Jin, uneori îţi va fi greu să te conectezi cu 
celălalt în conversații dacă nu esti cu adevărat 
interesat de unele subiecte banale. Te poţi 
simţi nesincer și prefăcut. Este important să 
înţelegi că a sta la taclale nu înseamnă că esti 
fals. O astfel de comunicare ti se poate părea 
neautentica din pricina propriului disconfort si 
a faptului că dialogul nu este profund. 

În plus, nu uita că suntem subiectivi când 
considerăm un lucru a fi banal sau nu. Da, 
există teme comune simple, precum cele 
despre starea vremii sau despre programe TV 
celebre (desi, dacă o persoană este 
meteorolog, atunci discuţia despre vreme are 
semnificație pentru ea). Pur și simplu, unele nu 
sunt interesante pentru tine. De aceea, ai 
nevoie să găsești un echilibru pentru a avea o 
conversaţie care să fie interesantă atât pentru 
tine, cât și pentru interlocutor. 


Inclusiv pentru introvertiti, interacţiunile 
umane sunt vitale pentru starea lor de bine 
fizică și mintală. Comunicarea susţine 
formarea acestor conexiuni şi, treptat, 
conversațiile si relațiile devin mai profunde, asa 
cum s-a întâmplat între Kiera si Hayley. De fapt, 
am putea considera discuţiile banale ca fiind 
porţi către conexiuni mai semnificative. Desi 
întâlnirea Kierei cu Hayley a avut si momente 
mai ciudate, în retrospectivă, întâlnirea și 
dialogul în sine le-au permis amândurora să-și 
exerseze abilităţile de comunicare și să aibă 
parte de o legătură interumană. 


PUNE ÎN PRACTICĂ 


În capitolul 7 am discutat despre faptul că a 
vorbi vrute și nevrute nu este un comportament 
natural pentru introvertiti. Vom explora acum 
modul în care poţi folosi comunicarea în 
avantajul tău fără să te simţi neautentic. Dacă 
astfel de conversații te determină să ai o stare 
neplăcută, iti sugerez să le exersezi cu oameni 
de încredere din viaţa ta, precum un prieten sau 
o rudă apropiată. 

Curiozitatea n-a omorât pisica! Majoritatea 
introvertitilor sunt, in mod firesc, curioși și pot 
folosi asta în avantajul lor când iniţiază 
conversații sau în dialoguri mai profunde. De 
pildă, pot discuta despre călătorii: „Îţi place să 
călătorești?“ Pentru a merge mai departe, pot 
încerca: „Am văzut că te-ai dus anul trecut în 


Peru. Îmi place să aflu lucruri noi despre alte 
culturi. Cum a fost experienţa pentru tine?“ 


Începe tu conversaţia. Dacă ieși cu un 
extrovertit, n-ai nevoie să initiezi dialogul. Însă, 
cu un alt introvertit, veţi avea amândoi 
dificultăţi cu începutul discuţiei sau chiar cu 
continuarea ei. Kiera s-a confruntat cu situația 
asta atât cu Jin, cât și cu Hayley. Exersează 
iniţierea conversatiilor, ca să devină ceva la- 
ndemână pentru tine. Fă o listă de subiecte 
care te preocupă pe tine și verifică profilul 
persoanelor cu care te vezi, pentru a ști despre 
ce să le pui întrebări. 


Nu „te scufunda“ prea repede. Nu divulga prea 
curând prea multe despre tine și nu pune chiar 
de la început întrebări personale. Vorbeam pe 
chat de trei săptămâni cu un tip, când s-a 
apucat să-mi povestească despre ce făcea la 
terapie, ce pastile lua, cum încerca să se 
schimbe și cu ce obstacole se confrunta. Chiar 
și pentru mine, obișnuită cu conversații de o 
asemenea profunzime, toate astea au fost prea 
personale, prea repede. În schimb, limitează-te 
la activităţi zilnice, precum antrenamentul 
pentru un maraton sau cumpărarea unei case. 
De aici se poate ajunge la conversații mai 
complexe în cadrul cărora vei afla mai multe 
despre o persoană. 


Fii expresiv. Limbajul corpului este o formă de 
comunicare. El transmite mesaje de interes, 
entuziasm sau curiozitate. Sau exact opusul. 
La un moment dat, am vizionat un video cu 
mine insami — vorbeam despre un subiect care 
mă pasiona și eram încântată de conversaţie. 
Totuși, chipul meu era împietrii. Nu era deloc 


mesajul pe care voiam să-l transmit! Încearcă 
să discuti cu un prieten și cere-i feedback 
despre limbajul corpului tău sau uită-te la 
filmări cu tine pentru a observa ce le comunici, 
de fapt, celorlalţi. 

Lasă-te în voia fluxului. Introvertitii au tendința 
de a exagera. Așa cum am văzut în cazul Kierei, 
ea s-a descurcat bine până când propria 
anxietate i-a pus frână. Orice întrebare ar fi pus, 
ar fi funcţionat. 


Teme de gandire 


Impersonalitatea tehnologiei ne determina 
uneori să punem întrebări pe care probabil 
nu i le-am adresa direct unui străin, unui 
potenţial partener romantic. Îmi încurajez 
clienţii să reflecteze dacă ar spune sau ar 
întreba ceva un necunoscut la 
supermarket. Dacă nu ai zice un lucru unei 
persoane în timp ce-și alege roşiile, 
gândește-te bine dacă să i-l transmiti 
printr-un text. Conversatiile banale sunt 
tocmai potrivite pentru a începe o 
conexiune, dar nu este cazul să devenim 
prea intimi înainte să stim dacă cineva 
preferă roşiile Roma sau cele cherry. 


Pe de altă parte, ce se întâmplâ dacâ te 
conectezi cu cineva pe chat sau îi obţii 
numârul de telefon la o petrecere cu 
amicii, iar mintea ta este total blocată 
când te străduiești să initiezi o discuţie? 
Aminteste-ti ce scrie pe profilul persoanei 
sau ce te-a atras în conversaţia cu ea. O 
fotografie, o afirmaţie sau un interes 
comun? Trimite-i o întrebare sau un 
comentariu despre acestea, de genul: 
„Cum te-ai apucat de ciclism pe munte?“ 
sau „Și mie îmi place mâncarea thai! Ce 
restaurant îmi recomanzi? Ai încercat 
mâncarea vietnamezâ?“ Nu uita câ este în 
regula dacă nu ai mereu ceva de spus, 
însâ conexiunea este cheia formării unei 
relaţii. 


Capitolul 13 


„Nu ma simt bine în 
pielea mea când flirtez“ 


Desi flirtul nu este neapărat cea mai importantă 
parte a unei întâlniri, poate avea un rol in apariția 
unei scântei între tine și partener. Deși unii 
introvertiti cred că flirtul este inutil, fals sau mai 
potrivit pentru extrovertiţii indrazneti care au 
iniţiativă, în acest capitol, vei descoperi că o 
abordare mai atentă și mai sinceră de a 
manifesta și de a împărtăși interesul romantic îţi 
oferă un avantaj. 


O poveste 


Junho se pregătea să se ducă la o petrecere 
acasă la Niko, care, așa cum îi promisese 
prietenul lui, era organizată în cerc restrâns și, 
deci, urma să fie una liniștită. În plus, aveau să 
fie prezente câteva femei interesante. Niko știa 
că Junho era retras în preajma necunoscutilor 
și l-a încurajat să flirteze mai mult cu tipele pe 
care le plăcea, pentru a le arăta că este atras de 
ele. 

„Flirtul este fals si nesincer“, i-a spus cât se 
poate de serios Junho lui Niko. 

„E nesincer dacă tu ești așa“, i-a replicat 
Niko. Și era probabil adevărat. Căci Junho 
văzuse multi bărbaţi la bar flirtand jucăuș cu 
femei si, adesea, ajungând să plece acasă cu 


numărul lor de telefon. Dar el prefera 
conversațiile directe, nu aluziile banale sau 
discuţiile lejere. Toţi prietenii îi spuseseră că 
este un bun ascultător și abil în conversații, dar 
asta se întâmpla de-abia după ce cunoștea o 
persoană. Îi era extrem de greu să-și 
semnaleze interesul iniţial într-o manieră care 
să fie percepută de ceilalţi ca firească si 
onestă. 

„leşi din zona ta de confort“, i-a propus 
Niko. lar Junho decisese să o facă în acea 
seară. Și-a pus o pereche de blugi stramti și un 
sacou elegant peste o cămașă albă imaculată. 
Seara asta va fi altfel! 

Petrecerea era așa cum spusese Niko - 
suficient de restrânsă pentru ca Junho să aibă 
un dialog fără să tipe. S-a așezat pe o canapea 
și a urmării o femeie citind în cărţi de tarot. 
Unul dintre bărbaţii de lângă ea o tachina 
jucăuș, foarte iscusit. Așa voia să se comporie 
și el în acea seară. Când o femeie care purta 
niște cercei mari și colorați ce reprezentau 
niște pisici s-a așezat lângă el, i-a zis imediat: 
„Ei bine, se pare că ești iubitoare de pisici.“ 

„Așa e“, a răspuns ea. „Am două pisici și mă 
ocup și de salvarea lor.“ 

„Asta înseamnă că ești o persoană bună. Și 
eu am o pisică“, i-a mărturisit Junho. „Și stii ce 
se spune despre pisici: sensibile, dragute si 
sexy“, a spus râzând, iar ea a reacţionat la fel. 

„Chiar iti stau bine cerceii ăştia“, a 
complimentat-o el. Și s-a aplecai ușor spre ea, 
arătându-se interesat de cercei, dar având 
intenţia de a o atinge blând pe obraz, moment 


în care a reușit să-i verse vinul din pahar în 
poală. 

„Îmi pare tare rău“, a apucat el să zică, dar 
femeia era deja în drum spre chiuveta din 
bucătărie, aruncându-i peste umăr „E-n regulă“. 

Junho a plecat de la petrecere cat de 
repede a putut. Mintea lui o luase razna: „Nu 
mai flirtez în viata mea. Nu mă mai duc 
niciodată la petreceri. Nu mai vorbesc vreodată 
cu un strain...” 


Sub lupă 


Când ne gândim la flirt, poate ne imaginăm 
extrovertiti care se poartă îndrăzneț sau 
apelează la replici captivante pentru a atrage 
un potenţial partener romantic. Deși toate 
astea se întâmplă prin filme, în viata reală, un 
astfel de stil de flirt este deconcertant. Înainte 
de a vedea cum poţi să ai un stil de flirt mai 
delicat și mai sincer, să analizăm un pic munca 
lui Jeffrey A. Hall, expert în comunicare la 
University of Kansas, specializat în știința 
flirtului. Hall a studiat obiceiurile de flirt ale 
peste 10 000 de oameni, identificând cinci 
tipuri de stiluri de flirt. 


e Fizic. Acest stil se bazează pe folosirea 
limbajului corporal pentru a indica interesul 
sexual. De exemplu: joaca cu părul cuiva, 
menţinerea contactului vizual, aplecarea 
seducătoare spre partener sau o atingere 
ușoară, consimtita, pe brat. 

e Jucaus. E vorba de flirtul pentru distractie, 
fara vreo asteptare care sa conduca la vreo 


conexiune sexuală sau la o relaţie. Apeleaza 
la umor și la glume nevinovate. 

e Politicos. Este o abordare mai manierată, 
precaută și nonsexuală. Persoanele cu un 
astfel de stil tind să evite orice 
comportament care ar putea fi considerat 
nepotrivit sau agresiv. 

e Sincer. Acest gen de flirt promovează 
conexiunea emoţională cu un partener 
romantic și pune accentul pe procesul de 
intercunoastere. Se bazează pe complimente 
sincere, pe arătarea interesului prin ascultare 
și pe punerea de întrebări lămuritoare. 

e Traditional. Mai mult decât politicos, acest 
tip de flirt presupune ritualuri de curtare 
tradiţionale, precum oferirea de buchete de 
flori la primele întâlniri sau plata cinei. Unii 
vor găsi aceste comportamente învechite, pe 
când alţii le vor aprecia. 


Care este cel mai bun stil pentru introvertiti? 
Dacă te simţi bine legând relaţii strânse, atunci 
vei tinde să ai un stil politicos sau sincer — 
ambele sunt precaute si le dau timp 
partenerilor să se cunoască reciproc. Mulţi 
introvertiti preferă aceste stiluri deoarece nu le 
solicită abilitățile de socializare. Ca o 
încurajare, cercetările lui Hall au arătat că stilul 
sincer de flirt este cel mai eficient în cazul 
întâlnirilor amoroase. 


PUNE ÎN PRACTICA 


Stilul de flirt depinde de scopul tau si de 
lucrurile pe care le consideri placute. Desi 
poate o abordare mai prudenta si mai sincera 
se potriveste personalitatii tale, nu exista vreo 
regula care sa spuna ca introvertitii nu pot fi 
jucausi sau atenti din punct de vedere fizic la o 
întâlnire pentru a potenta atracţia. 


Puterea autenticității. Pentru introvertiti, 
sinceritatea este o modalitate eficace de a-și 
comunica interesul și de a forma conexiuni 
emoţionale. Doar asigură-te că partenerul 
primește mesajul! Ai grijă să oferi multe 
complimente oneste si pune întrebări 
lămuritoare. („Ai dus o viaţă fascinantă! Cum a 
fost viata ta în străinătate?”) Acest fapt este în 
acord cu tendinţa naturală a introvertitilor de a 
avea conversații profunde, nu superficiale. 


Este în regulă să fii subtil. Un stil de flirt mai 
rafinat și manierat este foarte potrivit când te 
întâlnești cu o persoană nouă. De fapt, un 
potenţial partener va aprecia cel mai probabil o 
abordare mai lentă și plină de respect și de 
atenţie. Asta iti permite sa eviti consumul de 
energie sociala, specific momentelor in care 
incerci sa fii mai sociabil decat esti in mod 
normal. 


Bucura-te. N-ai niciun motiv sa te temi de 
flirtul jucăuș care-ţi permite să te exprimi și să 


te distrezi in timp ce interactionezi cu ceilalti. 
Secretul este să-ţi „citeşti“ interlocutorii. 
Foloseste-ti abilitatile de ascultare si cele de 
observare pentru a te asigura ca flirtul tau este 
bine primit si trezeste o reactie reciproca. 


Apeleaza la semnale fizice firesti pentru tine. 
Dacă nu te încântă flirtul fizic, nu te îngrijora. 
Poti utiliza indicii nonverbale mai subtile, 
precum un contact vizual susţinut (totuși, nu 
foarte prelungit) sau aplecarea discretă spre 
partener. 


Teme de gandire 


Probabil ai citit articole ai caror autori te 
sfătuiesc să pui întrebări care încep cu „de 
ce“ cu scopul de a-ţi arăta interesul pentru 
ceea ce spune cineva. Însă fii atent cu 
astfel de întrebări, deoarece ele pot părea 
dificile și-l pot determina pe interlocutor să 
intre în defensivă. Pe de altă parte, 
întrebările care încep cu „ce“ tind să 
transmită o atitudine de curiozitate. De 
pildă: „E într-adevăr fascinant! Ce s-a 
întâmplat..?“ Un sfat pe care-l dau 
clienţilor este acela de a găsi modalităţi de 
a transforma „de ce“-urile în „ce“-uri. 


Indiferent ce recomandări vei folosi din 
acest capitol, nu uita că nu ai nevoie să te 
prefaci când flirtezi. În mod firesc, te vei 
simţi mai încrezător și vei forma conexiuni 
mai puternice când te vei concentra să fii 
tu însuţi, sincer și respectuos, în cadrul 
întâlnirilor, în loc să te îngrijorezi în privinţa 
replicilor „corecte“ sau a reacțiilor pe care 
presupui câ ar trebui să le ai. 


Capitolul 14 


„Am un partener 
extrovertit și nu mi-e 
ușor“ 


In cazul introvertitilor, nu doar aspectele sociale 
ale intalnirilor romantice reprezinta o dificultate. 
Înțelegerea omului din fata ta si a personalităţii 
sale, introvertite sau extrovertite, nu este un lucru 
usor de realizat. Asa cum am mentionat in partea 
întâi a cărții, foarte puţini oameni sunt exclusiv 
introvertiti sau extrovertiti. Majoritatea se 
situeaza undeva la mijlocul spectrului si nu vei sti 
ce tendinta are un potential partener romantic in 
această privință până nu petreci ceva timp cu el. 


O poveste 


Tamika și Jamal, doi parteneri care se 
mutaseră de curând împreună, au venit la prima 
lor ședință de terapie. Nu se uitau deloc unul la 
celălalt și tensiunea dintre ei era aproape 
palpabilă. Le-am atras atenţia asupra acestui 
aspect, iar Jamal a zis: „Tocmai s-a răstit la 
mine fără niciun motiv și apoi mi-a spus că nu 
fac ce are ea nevoie.“ 

„Ei bine, nu faci“, a reacţionat furioasă 
Tamika. 

„Aș face dacă mi-ai spune cum pot acţiona 
înainte să te superi“, a răspuns Jamal, la fel de 
mânios. 

„Dar ţi-am zis de un milion de ori deja! la-o 
mai ușor!“ a exclamat ea exasperată. 

Am intervenit încercând să reformulez 
datele problemei ca să fiu sigură că înţeleg 
ambele parti. „Ceea ce înţeleg eu este ca Jamal 
s-a trezit că Tamika se răstește la el fără niciun 
motiv, iar Tamika susţine că i-a spus deja lui 
Jamal ce are nevoie.“ 


„DA!“ au strigat amândoi în același timp, 
uitându-se recunoscători la mine. 

După câteva exerciţii de relaxare, am reușit 
să-i determin pe Jamal și pe Tamika să-mi 
povestească mai liniștiți mai multe despre 
relaţia lor. 

„Îmi place tare mult să-mi petrec timpul cu 
prietenii noștri, la petreceri sau seri de joc. Mă 
supără faptul că Tamika nu vrea să ni se 
alăture“, a zis Jamal. Am mai descoperit două 
lucruri după ce am discutat cu Jamal. În primul 
rând, „prietenii“ erau, de fapt, doar ai lui, de 
dinainte să o cunoască pe Tamika. În al doilea 
rând, Tamika nu prea se întâlnea cu nimeni, nici 
cu amicii ei. Pentru Tamika, timpul petrecut cu 
Jamal (și chiar cu propriii prieteni) presupunea 
întâlniri scurte la prânz sau o seară petrecută 
vizionând filme pe Netflix. 


Sub lupă 


Este un scenariu des întâlnit atunci când un 
introvertit este partenerul unui extrovertit. În 
ciuda startului tensionat al ședinței, Tamika si 
Jamal aveau o relație grozavă. Din păcate, 
trăsăturile lor de introvertit si de extrovertit 
declansau conflicte. Jamal era un extrovertit 
tipic - acţiona rapid, lua decizii si era, în 
general, pe fugă. Tamika era copleșită si îi 
spusese asta partenerului ei. Dar exista un 
blocaj in comunicarea dintre ei, deoarece aveau 
stiluri foarte diferite de relationare, iar Tamika a 
explodat până la urmă din cauza frustrărilor. 

De obicei, partenerul tau extrovertit ia rapid 
decizii, se grabeste in activităţi, vorbește 
repede, reacţionează fără să se gândească 


prea mult si pur si simplu nu știe cum să o ia 
mai ușor. În cele din urmă, începi să te simţi 
copleșit și epuizat, pentru că trebuie sa 
procesezi rapid comportamentul lui. Te trezesti 
că vă certati serios, simțind că nevoile tale nu 
sunt respectate, iar partenerul tău habar n-are 
ce se întâmplă. 

Așa se petrec lucrurile atunci când nevoile 
introvertitilor nu sunt satisfăcute dintr-un motiv 
sau altul. Poate nu și le-au exprimat sau ei cred 
că au făcut-o, dar partenerii lor extrovertiti nu 
au primit mesajul. Într-un final, ca un vulcan sub 
presiune, o acumulare de emoţii determină o 
rabufnire. 

in plus, Tamika si Jamal aveau nevoi sociale 
si de izolare diferite, iar Tamika simtea ca pe o 
intruziune în spaţiul lor comun prezența 
prietenilor lui Jamal. Așa cum stim, 
extrovertitilor le place să petreacă timp cu alti 
oameni și au întâlniri multe, iar introvertitii 
preferă să stea singuri sau să socializeze cu 
câţiva amici apropiaţi într-un mediu liniștit. În 
general, cercul social al extrovertitilor devine și 
cel al introvertitilor. Asta nu schimbă însă faptul 
că introvertitii au nevoie de timp ca să-și 
încarce bateriile. 

Jamal invita oameni în spaţiul în care 
Tamika se izola de lumea exterioară si era un 
sanctuar pentru ea. Din punctul de vedere al lui 
Jamal, Tamika nu era interesată să socializeze 
cu el și prietenii lui; în realitate, Tamika avea 
altă manieră de a se raporta la relaţiile sociale 
și avea nevoie de mai mult timp și spaţiu 
pentru a-și ridica nivelul de energie. 


Chiar din primele etape ale unei relatii, pot 
aparea probleme intre introvertiti si extrovertiti. 
Un introvertit se poate simti atras de cineva 
care merge la petreceri si participa la activitati 
ce implica multa energie sociala. Introvertitul 
face fata pentru o perioadă si, in unele cazuri, 
faptul că îl lasă pe extrovertit să ia deciziile 
poate fi un avantaj, deoarece el va planifica 
treburile sociale, iar introvertitul nu va trebui sa 
consume energie în această privinţă. Totuși, în 
cele din urmă, oboseala socială a introvertitului 
va ieși la iveală. Și, în acele momente, 
extrovertitul se va întreba dacă partenerul lui 
introvertit este cu adevărat dedicat relaţiei lor. 
Cu alte cuvinte, extrovertitul o va lua personal, 
când nu e deloc cazul să facă asta. 


PUNE ÎN PRACTICĂ 


Cea mai bună modalitate de a susţine dinamica 
relationala dintre un introvertit si un extrovertit 
este aceea ca fiecare partener sa depuna un 
efort sustinut ca sa inteleaga nevoile celuilalt. 
Este necesar sa existe un echilibru care sa 
satisfacă nevoile amândurora. Acest tip de 
înţelegere va dura pe măsură ce relaţia voastră 
se dezvoltă și ajungeţi să vă cunoasteti din ce 
în ce mai bine unul pe altul. În cazul relaţiilor 
de-abia legate sau al celor aflate la început, se 
pot încerca câteva strategii. 


Analizati-va lista de valori (vezi capitolul 3). 
Când relaţia cu partenerul evoluează si incepeti 


să aveţi o conexiune mai profundă, acordati-va 
timp pentru a vă examina propriile valori. 
Discutati modalităţile prin care să vă sustineti 
unul pe celălalt si să vă exprimati clar atunci 
când aveţi nevoie de spaţiu sau ca unele lucruri 
să se petreacă mai lent. 


Creați un plan de socializare. Acesta poate 
include: 


e Să discutati înainte de a invita la voi un grup 
numeros. 

e Să stabiliți zilele din săptămână când 
niciunul nu invită pe nimeni acasă. 

e Să  decideţi când este în regulă ca 
extrovertitul să iasă cu prietenii, iar 
introvertitul să rămână singur. 

e Să planificati activităţile sociale din timp, nu 
în ultimul moment. 

e Să organizaţi un spaţiu în casă doar pentru 
introvertit, unde oaspeţii nu pot intra. Astfel, 
introveriitul se poate retrage acolo și poate 
avea o perioadă neîntreruptă de a-și reface 
energia când aveţi musafiri. 


Programează întâlniri de care știi că partenerul se 
va bucura. Această strategie ajută un cuplu 
format dintr-un introvertit și un extrovertit să 
prevină luarea de decizii în mod unilateral. 
Puteţi adapta borcanul pentru întâlniri descris 
în capitolul 8. Puteţi folosi hârtie în două culori. 
Pe una introvertitul își scrie ideile, iar pe 
cealaltă, extrovertitul. În fiecare săptămână, pe 
rând, fiecare ia iniţiativa pentru o întâlnire. Dar 
există o condiţie: introvertitul va alege o 
activitate propusă de extrovertit si viceversa. 


Astfel, fiecare va planifica lucrurile tinand cont 
de nevoile celuilalt. 


Acorda-ti timp pentru a fi singur. Dacă te 
întâlneşti cu un extrovertit, oferă-ţi timp să fii 
singur in fiecare zi — fie 15 minute, fie câteva 
ore. Acest lucru te va ajuta să-ţi refaci puterile 
ca să nu ajungi epuizat. Secretul este să fii 
sincer și să-i spui partenerului că ai nevoie de 
perioada asta, pentru ca el să nu înţeleagă 
greșit și să interpreteze comportamentul tău ca 
fiind lipsă de interes pentru relaţia voastră. 


Teme de gândire 


Deși dinamica  relaţională dintre un 
introvertit și un extrovertit poate fi foarte 
bună si chiar să-i ofere introvertitului 
anumite avantaje, precum accesul la 
diferite situaţii sociale sau un partener 
care ia ușor decizii, astfel de cupluri se 
confruntă cu mai multe dificultăți. 
Gandeste-te la o relație pe care o ai sau ai 
avut-o cu un extrovertit. Dacă aveţi 
probleme, crezi că sugestiile din acest 
capitol sunt utile pentru a vă ajuta să le 
rezolvati? Te vezi făcând aceste lucruri 
împreună cu un partener viitor? Fă un plan 
legat de modul in care ai putea să faci fata 
greutăților relationale cu un potential 
partener extrovertit, pentru a fi deja 
pregatit pentru momentele in care lucrurile 
se vor complica. 


Capitolul 15 


»Am un partener 
introvertit si nu mi-e 
ușor“ 


Deși un partener introvertit poate fi mai ușor de 
abordat decât unul extrovertit, relaţiile dintre 
introvertiti au dificultăți specifice. În cazul 
cuplurilor formate din introvertiti, partenerii care 
vin la mine povestesc că lipsește entuziasmul din 
relaţia lor și caută metode de a aprinde scânteia 
între ei. În plus, spun că, uneori, se simţi sufocati 
de către partener. Să analizăm mai atent aceste 
probleme. 


O poveste 


Selena a obţinut un punctaj foarte mare la 
testul de introversiune. Ba chiar spunea că visul 
ei este să locuiască într-o casă imensă pe care 
n-ar trebui să o părăsească vreodată, ca să nu 
se întâlnească cu nimeni. Ar avea acasă o sală 
de gimnastică, o cameră de jocuri, o grădină și 
o piscină, iar toate produsele alimentare i-ar fi 
livrate de curier. 

Deși tăcută, era o persoană directă. A venit 
la mine deoarece bărbatul cu care se întâlnea 
de câteva luni, Dominic, dorea să-și petreacă 
tot timpul liber cu ea. „Am început să bănuiesc 
că Dominic nu are alti prieteni sau alte activităţi 


xu 


dincolo de relația noastră“, mi-a mărturisit. „El 
planifică mereu tot ce facem weekend după 
weekend. Nici măcar nu mă întreabă dacă sunt 
disponibilă.“ 

Deşi Selena s-a bucurat inițial că a întâlnit 
pe cineva de care se simţea atrasă, Dominic a 
ajuns să o sufoce. „Ne cunoscuserăm de o lună 
și deja începusem să mă simt uneori ca și când 
aș fi fost terapeutul lui, pentru că-mi 
împărtășea toate emoţiile și-mi cerea sfaturi și 
sprijin. Dacă îi spun că am în plan să lucrez la 
vreun proiect de la birou sau să mă văd cu un 
prieten, e rănit și pare convins că nu-l plac.“ 

Nu era prima oară când Selena avea 
dificultăţi cu un partener introvertit. În relaţia 
anterioară, fusese cu cineva mai independent 
decât Dominic. Asta a condus la o distantare 
între ei până când ajunseseră să se vadă doar o 
dată pe lună, deși ar fi avut amândoi timp să 
stea mai mult împreună. Se părea că Selena a 
trecut de la un tăiș al sabiei la celălalt. 


Sub lupă 


Introvertita Selena a întâlnit un alt introvertit si 
s-au potrivit de la început. Dar Dominic s-a 
bazat pe ea pentru sprijin emoţional foarte 
devreme în relaţie. Deși amândoi aveau 
propriile reţele sociale înainte să se cunoască, 
după ce au început să petreacă mai mult timp 
împreună, el și-a văzut din ce în ce mai rar 
amicii și și-a concentrat toată atenţia asupra 
Selenei, deoarece era mult mai puţin obositor 
pentru el să-și consume energia socială în 
relaţia cu o singură persoană. 


PUNE ÎN PRACTICA 


Dacă ai o relaţie cu un introvertit, nu uita să-ţi 
cultivi propria individualitate, fapt care 
presupune să-ţi programezi atent timpul 
acordat partenerului si cel petrecut in 
singurătate. Ambii parteneri ar trebui să încerce 
să: 


e păstreze legătura cu propriul grup social; 

e petreacă timp cu prietenii personali și să 
programeze întâlniri regulate cu ei; 

e se bucure de hobbyurile lor când petrec timp 
singuri, pen-tru a avea apoi subiecte noi și 
interesante de discuţie des-pre vieţile lor; 

e verifice stadiul relaţiei lor pentru a constata 
dacă lucrurile stagnează. 


În definitiv, nu trebuie să depinzi de 
partenerul tău pentru toate nevoile tale 
emoţionale. De aceea, este important să-ţi 
păstrezi reţeaua socială și grupul de prieteni, 
chiar dacă te duci la întâlniri amoroase sau ești 
deja într-o relaţie. Toate acestea iti permit nu 
doar să faci și alte lucruri, ci le oferă celorlalţi 
posibilitatea să te sprijine. Este esenţial să 
înveţi cum să-ţi satisfaci propriile nevoi 
emoţionale, să fii capabil să te autoincurajezi si 
să ai încredere în tine pentru a lua decizii. 


Teme de gandire 


Daca ai empatizat cu una (sau ambele) 
dintre relatiile Selenei si ai avut experiente 
similare, fă o schimbare acum! Daca ai o 
relaţie care stagnează, trebuie să verifici 
împreună cu partenerul ce se întâmplă și 
să căutaţi modalităţi de a depăși această 
fază — puteți programa întâlniri cu prietenii 
sau fiecare se poate dedica unui hobby. Vă 
bazati prea mult unul pe celălalt pentru 
sprijin emoţional? Faceţi o listă cu oamenii 
cu care ati putea discuta despre 
problemele voastre sau puneţi pe hârtie 
idei despre câteva metode de a comunica 
între voi despre preocupările în privința 
sprijinului emoţional de care fiecare are 
nevoie. 


Capitolul 16 


„Ratez mereu semnalele 
de alarmă“ 


Introvertitii pot fi ca niște bureti, absorbind tot ce 
se întâmplă în jurul lor. Fiind un ascultător foarte 
bun și înțelegând ușor sentimentele celorlalti, 
este posibil să fii prea atent la nevoile altora și să 
ti le neglijezi pe ale tale. În același timp, tendinţa 


de a te retrage in lumea ta interioara, atat de 
bogata, te poate determina sa idealizezi un nou 
partener romantic și să-ţi scape semnalele de 
alarmă. in acest capitol, vom analiza 
avertismentele des întâlnite pe care ar trebui să le 
depistezi pentru a evita să rămâi într-o relaţie 
nesănătoasă. 


O poveste 


Yuriko, o femeie de 40 de ani foarte ambițioasă, 
a programat o ședință cu mine pentru a discuta 
despre problemele ei în relaţiile amoroase. Mi-a 
povestit despre câţiva oameni. Am întrebat-o: 
„Cât de des vin la tine si-ti vorbesc despre grijile 
lor?“ Mi-a răspuns că „des“ și a fost curioasă să 
știe ce m-a determinat să o întreb asta. 

Am continuat: „Ai vreodată ocazia să 
vorbești și despre ce te preocupă pe tine?“ 

Yuriko a dat din cap: „Nu prea.“ 

„Mă întreb dacă asta se întâmplă și în 
cadrul întâlnirilor. Deși ai multe avantaje dacă 
ești o bună ascultătoare, uneori oamenii pot 
interpreta asta ca un semn că le este permis 
să-ți povestească toate dramele lor 
emoţionale.“ 

Yuriko arăta șocată în timp ce-mi spunea 
că: „E de parcă ai fi avut camere de filmat la 
toate întâlnirile mele!“ 

Pe măsură ce discutam, Yuriko mi-a 
mărturisit că nu se simţea niciodată apreciată 
de cei cu care se întâlnea. „Am ajuns să fiu 
victimă a ghosting-ului din partea ultimului 
partener“, mi-a zis ea. „Și nu era o persoană 
oarecare. Ne vedeam de ceva timp și eram 


convinsă că e drăguţ. Într-o zi am observat că 
este mai distant și de fiecare dată când îi 
scriam să-l întreb dacă e totul în regulă, îmi 
răspundea că are treabă.“ 

„Bănuiesc că ai fost luată prin surprindere 
de ghosting", i-am spus. 

„Desigur“, a fost ea de acord. „M-a rănii. 
Săptămâni întregi m-am gândit iar și iar la ce se 
petrecuse. Nu am putut să-mi dau seama cu ce 
am greșit.“ 

Înțelegeam foarte bine. „Nimeni nu știe de 
ce cineva apelează la ghosting. Ne afectează 
negativ respectul și stima de sine și ne 
determină să ne îndoim de noi înșine, când, de 
fapt, este posibil să nu aibă de-a face cu noi 
deloc.“ 


Sub lupă 


Oamenii sunt atrași în mod firesc de introvertiti, 
pentru că sunt ascultători foarte buni. Așa cum 
i s-a întâmplat și lui Yuriko, potenţialii parteneri 
romantici pot profita de acest lucru fara să 
intentioneze s-o facă. Introvertitii sunt atât de 
buni ascultători, încât ceilalți se simt în 
siguranţă să le împărtășească ce-i preocupă. 
Totuși, când tu, ca introvertit, încerci să-ţi 
comunici grijile sau să găseşti sprijin 
emotional, ceilalţi, mai ales extrovertitii, nu vor 
fi la fel de buni ascultatori si nu-ti vor intelege 
nevoile, mai ales daca nu le spui clar de ce ai 
nevoie din partea lor. in timp, acest dezechilibru 
îl forțează pe unul dintre parteneri să preia 
bagajul emoţional al celuilalt, el neavând însă 
condiţiile necesare de a se descărca din punct 
de vedere afectiv. Totul se soldează cu o relaţie 


disfunctionala, în cadrul căreia introvertitul nu- 
și exteriorizează gândurile, sentimentele si 
nevoile, uneori el nefiind conștient de acest 
fapt. lar asta, în combinaţie cu tendinţa sa de a 
procesa informaţiile și de a analiza 
evenimentele într-o manieră lentă și atentă, 
ajunge să se concretizeze într-o spirală a 
îndoielii de sine și a autoînvinovățirii. În 
încercarea de a-ţi linişti temerile si de a obţine 
validare, vei căuta încurajare la partener, care 
însă deja este obișnuit să primească încurajare 
din partea ta, nu invers. Dacă nu-ți schimbi 
tiparul comportamental, va deveni un cerc 
vicios. lar dacă o faci, riști ca partenerul să-și 
piardă interesul fata de tine si să te perceapă 
ca nesigur sau dependent. 

Prins în vârtejul acestor emoţii, unii 
introvertiti ratează semnalele de alarmă care 
indică faptul că nu sunt compatibili cu 
partenerii lor sau că aceștia din urmă nu se 
poartă cu ei cu bunătate și compasiune. lar 
toate astea pregătesc scena pentru relaţii 
nesănătoase, chiar toxice. 


PUNE ÎN PRACTICĂ 


Abilitatea ta de a gândi atent și de a evalua 
situaţii din diverse puncte de vedere te poate 
ajuta să iei decizii mai bune când vine vorba de 
viața amoroasă. Pentru a evita relațiile 
nesănătoase, trebuie să fii conștient de ceea ce 
este normal sau nu în cadrul lor. Să trecem în 


revistă câteva aspecte importante ale unei 
relaţii: 


e Autonomie versus control sau dependenţă. 
Partenerul tău te lasă să iei propriile decizii și 
să-ți exprimi părerea? Partenerul tau 
încearcă să-ţi controleze acţiunile si se 
supără când vrei să ţii frâiele hotărârilor 
personale? În plus, partenerul tău are nevoie 
mereu să stea cu tine, dorește să ia el toate 
deciziile sau te pune să faci pentru el lucruri 
pe care le-ar putea realiza și singur? 

e Individualitate versus conformitate. Partenerul 
îți permite să-ţi manifesti sinele autentic 
chiar dacă acesta nu este în acord cu sinele 
lui autentic? Se aşteaptă să actionezi si să 
gândești ca el? 

e Grijă de sine versus autoneglijare. Partenerul 
tău are grijă de sine din punct de vedere fizic, 
emoţional și spiritual sau se sacrifică pentru 
nevoile altora? Dar tu? 

e Onestitate și transparenţă versus minciună sau 
omitere de informații. Partenerul îţi zice 
adevărul despre ceea ce face și cu cine și 
este dispus să-ţi împărtășească întotdeauna 
astfel de informaţii? Sau te minte, sau îţi 
ascunde lucruri, determinându-te să te simţi 
nevalorizat și subminand astfel relația 
voastră? 

e Rezolvarea conflictului versus evitarea sau 
ignorarea conflictului. Partenerul tău se 
implică într-o abordare sănătoasă a 
conflictului? Sau, pur și simplu, îl ignoră și 
evită să se implice în depășirea lui? 


Daca descoperi ca unele dintre aceste lucruri 
sunt valabile in cazul cuplului din care faci 
parte si ca exista semnale de alarma pe care le- 
ai trecut cu vederea pana acum, este momentul 
să aplici câteva strategii pentru a-ţi îndrepta 
relaţia pe drumul cel bun. 

Asumă-ţi valorile. O metodă eficientă de a te 
păzi de relații nesănătoase este aceea de a fi în 
permanenţă în contact cu propriile dorințe sau 
nevoi, înainte de a le satisface pe cele ale unui 
partener. În privinţa asta, găsești idei în 
capitolul 3. 


Ascultă, dar asigură-te că ești și tu ascultat. Deși 
abilitatea de a asculta este o superputere a 
introvertitilor, este important să nu uiţi ca 
atenţia și înţelegerea reciprocă reprezintă 
temelia unei relaţii sănătoase. 


Nu evita conflictul. Poate ti se va părea imensă 
cantitatea de energie necesară pentru a te 
implica într-un conflict, dar cel mai bine este, 
dacă te simţi nerespectat, să-ţi exprimi deschis 
opinia și să încerci să rezolvi problema, în loc s- 
o lași să mocnească. În următorul capitol, vom 
analiza câteva modalităţi de a participa la un 
conflict într-o manieră sănătoasă și productivă. 


Nu te teme să închei o relație mai devreme, mai 
degrabă decât mai târziu. Dacă simţi că un 
partener devine dependent emoţional de tine 
sau că nu te tratează cu bunătate și 
compasiune, este mai bine să te retragi înainte 
ca sentimentele și angajamentele să devină din 
ce în ce mai profunde. 


Teme de gandire 


in acest capitol, am examinat câteva 
semnale de alarmâ des întâlnite, de care 
să tii cont atunci cand mergi la întâlniri 
sau începi o legâtură serioasă. Acorda-ti 
timp să te gândești la propriile experienţe 
și la ce semnale de alarmâ poate ai 
ignorat în relaţiile anterioare sau în cea 
prezentă. 


Ai fost vreodată în situaţia de a-ţi reprima 
nevoile personale în favoarea celor ale 
partenerului tâu? Dacă da, cum poţi pune 
în aplicare valorile stabilite la capitolul 3 
și sâ te ghidezi dupâ ele în timpul 
întâlnirilor cu potenţialii parteneri 
romantici? 


Gandeste-te la momente in care ai evitat 
sa discuti despre ce te supâra doar pentru 
a menţine liniștea în cuplu. Reflecteaza 
cum ai fi putut să abordezi lucrurile în așa 
fel încât să rezolvi problema, în loc să o 
lași să mocneascâ. 

Uneori pare mai ușor să-i asculti pe alţii in 
loc să fii tu în centrul atenţiei și ascultat. 
Aminteste-ti o situaţie în care ai simţit 
asta pe parcursul unei întâlniri. Ce 
beneficii ai fi avut dacă ţi-ai fi facut 
cunoscute gândurile și sentimentele? 


Capitolul 17 


»Nu doresc sa declansez 
un conflict“ 


În viata fiecărui om au loc frecvent conflicte, 
inclusiv în cadrul relaţiilor. Dacă ceva nu 
funcționează, asta nu înseamnă că partenerii se 
vor certa. Când cuplurile vin la mine pentru că se 
confruntă cu anumite conflicte, cea mai obișnuită 
sursă a problemelor este aceea că fiecare se 
raportează la conflict (sau se implică în el) în mod 
diferit, fapt care conduce la amplificarea lui. În 
capitolul de fata, voi cerceta cum abordează 
conflictul majoritatea introvertitilor si voi descrie 
câteva strategii ușor de aplicat în cuplu. 


O poveste 


Harry, un psiholog cam pe la 40 de ani, a venit 
la terapie cu Mateo, un farmacist în jur de 30 de 
ani. Amândoi aveau mai multe trăsături 
specifice  introveriiţilor. Erau parteneri de 
aproape un an și acum se pregăteau să se 
mute împreună. Au venit la terapie pentru a 
aborda modul în care făceau fata conflictelor în 
relaţia lor. „Ne iubim foarte mult și ne înţelegem 
grozav“, a început Harry, părând ușor anxios, ca 
și când ar fi simţit nevoia să mă convingă. 
„Doar că avem o problemă cu certurile“, a 
continuat Mateo, fără să-mi dea alte detalii. 


“ 


»Povestiti-mi puțin despre ele“, i-am 
încurajat eu să facă mărturisiri. 

„Ei bine, când punem în discuţie o 
problema...", a început Mateo, iar Harry s-a 
grăbit să intervină: ,..asta după o săptămână 
sau mai mult după ce am avut o neînțelegere. 

„Mereu este ceva groaznic. Începem să 
vorbim despre ea, dar nu reușim să găsim 
niciodată o rezolvare“, a adăugat Mateo. 

„Apoi ne apucăm să ne certăm despre alte 
lucruri care s-au întâmplat cu ceva timp în urmă 
și pe care nu ne propuseseram să le abordăm', 
a zis Harry, părând exasperat și afundându-se 
mai adânc în canapea. „De pildă, poate îi 
pomenesc lui Mateo un lucru pe care l-a spus el 
acum o săptămână și m-a supărat. Începem să 
vorbim despre asta și, după aceea, fără să ne 
dăm seama cum, discutăm despre ceva ce l-a 
deranjat pe el cu o lună în urmă. Apoi 
mentionez eu o chestie făcută de el tot prin 
acea perioadă și m-a necajit. E ironic, pentru ca 
noi discutaseram deja despre problemele 
astea! Pur și simplu intrăm în acest labirint și 
nu mai ajungem să vorbim despre dificultatea 
actuală. lar aceste certuri sunt atât de 
epuizante! Și pot dura ore întregi. Uneori ne 
certăm în casă și continuăm să o facem în 
mașină, în timp ce ne ducem undeva." 

„La final, simt că Harry forțează o soluţie ca 
să scăpăm și sa depășim momentul“, a 
adăugat precaut Mateo, uitându-se la Harry ca 
să vadă cum reacţionează. 

„Ei bine, pare o problemă serioasă și mă 
bucur că vreţi amândoi să o rezolvati“, am 


intervenit eu înainte să înceapă să se certe în 
cabinet. „Haideţi să analizăm ce se întâmplă!“ 


Sub lupă 


Conflictul constituie mereu o sursă de stres, iar 
acest fapt este cu atât mai adevărat în privința 
introvertiţilor. Ei se simt rapid epuizați din 
cauza consumului de energie emoţională 
necesitat de implicarea într-un conflict, fapt 
care-i determină adeseori să-l evite. Însă un 
conflict nerezolvat se poate amplifica în timp. 
Un singur incident nu este neapărat o mare 
scofală, dar dacă mai multe probleme rămân 
nesolutionate, atunci se vor ivi resentimente 
între parteneri și ele pot conduce chiar la 
încheierea relaţiei. 

Dacă se adună, vor izbucni toate deodată, 
așa cum s-a întâmplat în cazul lui Harry și al lui 
Mateo. Când partenerii aduc în discuţie mai 
multe probleme, dar nu se ocupă de dificultatea 
reală, putem spune că avem de-a face cu o 
„chiuvetă înfundată“, pe principiul adunării la un 
loc a „tuturor lucrurilor de sub Soare“. Harry și 
Mateo se comportau astfel când se apucau să 
vorbească despre dezacordul din prezent și 
sfârșeau prinşi in  iureșul problemelor 
anterioare. Este neproductiv să actionezi așa si 
este deja copleșitor să fii implicat într-un singur 
conflict, darămite în mai multe deodată. Atenţia 
împărțită în atâtea direcţii nu mai poate fi 
concentrată asupra dificultății actuale, lăsându- 
i pe parteneri cu încă o problemă de rezolvat. 

Uneori un partener are nevoie ca lucrurile să 
se clarifice mai repede decât celălalt, așa cum 
a spus Mateo despre Harry. Acesta este alt 


tipar comportamental pe care l-am tot întâlnit 
în conflictele neproductive. Graba de a găsi o 
rezolvare poate fi reacţia partenerului la trăirea 
unor sentimente neplăcute, precum anxietatea, 
el încercând să se liniștească prin ajungerea la 
o soluţie. Poţi fi chiar tu, sau partenerul tău, 
doar dorind sa eviti conflictul și consumul 
excesiv de energie. Oricum ar fi, grăbirea cuiva 
cu scopul de a soluţiona un conflict este 
contraproductiva si nu se ajunge astfel la 
rezolvarea sănătoasă a unui conflict. Unul 
dintre parteneri va trebui probabil să 
încetinească pentru a-i permite celuilalt să-l 
prindă din urmă, fapt deloc ușor de realizat. 


PUNE ÎN PRACTICĂ 


Dacă știi că eviti conflictul pentru a menţine 
pacea în relaţie sau ţi-e dificil să rezolvi un 
conflict, strategiile următoare îţi vor fi de folos. 


Nu uita: conflictul poate fi sănătos și productiv. 
Nu-l considera mereu ceva negativ. De fapt, 
conflictul îi determină pe parteneri să se 
oprească și să se asculte activ unul pe celălalt. 
Nu veţi fi întotdeauna de acord asupra tuturor 
lucrurilor; folosiţi aceste momente pentru a 
învăţa mai multe unul despre altul și despre 
viziunea fiecăruia despre anumite situații. 


Ascultă cu empatie. Așa cum știi, ascultarea 
este un punct forte al multor introvertiti. Este o 
calitate deosebită și când vine vorba de 
discuţiile din timpul conflictelor și rezolvarea 


lor. Permite-i partenerului tău să-și spună 
părerea și încearcă să reproduci ce a zis pentru 
a-i demonstra că l-ai ascultat si că ai înțeles ce 
simte. Aminteste-ti că este posibil să validezi 
sentimentele cuiva fără să fii neapărat de acord 
cu el. 


Încearcă tehnica „pauzei“. Este unul dintre 
exerciţiile mele favorite, pe care-l folosesc cu 
clienţii cărora le este greu să se implice în 
conflicte sănătoase și productive. Dacă 
participi la o dispută aprinsă, această tehnică îi 
permite fiecărui partener să se liniștească, să- 
și proceseze gândurile și să găsească o 
soluţie. 


1. Cere o pauză. Asta se poate face prin 
intermediul unui indiciu nonverbal stabilit 
anterior. De exemplu, iti pui mâna pe crestet. 

2. Separati-va și stati 30 de minute în alt loc, 
cum ar fi două camere diferite din casă. În 
acest timp, ai grijă de tine (de pildă, scrie într- 
un jurnal, așterne pe hârtie o scrisoare sau 
ascultă muzică) sau fă un exerciţiu de 
autoliniștire (meditează sau fă mișcări 
ușoare, cum ar fi niște întinderi simple ori 
mișcări de yoga). Evita să-ţi distragi atenţia 
cu diverse aparate electronice. 

3. În timpul pauzei, gândește-te la ce vrei să-i 
spui partenerului tău sau la ceea ce ai 
încercat să-i comunici. Poţi reflecta și la ce ai 
înțeles din ce ţi-a transmis el și ţi-a activat 
anxietatea. Este eficient să zici totul cu voce 
tare sau să scrii. 

4. După 30 de minute, reuniti-va și discutati 
despre conflict, apeland la ascultarea activa 


si empatica. De asemenea, folositi afirmatii 
de tip „Eu... De exemplu: „Eu am înţeles din 
ce ai zis ca...", sau „Eu am încercat să spun.., 
sau „Eu, când am aflat despre.., m-am 
simţit... 

. Dacă nu găsiţi o soluţie, încercaţi încă o 
pauză de 30 de minute sau amaéanati 
conversatia pentru a doua Zi. 


Teme de gandire 


Există modalități de a avea conflicte 
sănătoase și productive. Ca introvertit, 
abilitatea ta de a asculta este cu siguranță 
un punct forte, iar o pauză te poate ajuta 
să-ţi procesezi găndurile. Reflectează cum 
ti-ar putea fi de folos următoarele idei ca 
să rezolvi, în loc să eviti, conflictele atunci 
cănd ele apar. 


Care este stilul tău automat de a 
reacţiona la un conflict? În ce fel este 
diferit de stilul partenerului tau actual sau 
anterior? Nu uita! Este important să tii 
cont ca personalitatea partenerului tau 
este diferita de a ta. 


Cum ar arata un plan de rezolvare a 
conflictului care sa functioneze atat 
pentru tine, cat si pentru partenerul tau? 
Cum il poti utiliza in momentele in care 
apare un conflict? 


Daca tu si partenerul tau aveti des 
dezacorduri, ar fi bine să programati 
discutii de verificare in mod regulat, de 
exemplu lunar, pentru a analiza împreună 
diverse probleme. Acest fapt va impiedica 
disputele nesolutionate sa ia amploare in 
timp si să se ajungă la ,infundarea 
chiuvetei“. 


Capitolul 18 


„Prefer singurătatea, dar 
nu vreau să fiu singur“ 


A te bucura de solitudine și a fi într-o relaţie nu se 
exclud reciproc. În acest capitol, vom cerceta 
cum unii introvertiti au reușit să echilibreze cu 
succes viata solitară cu întâlnirile amoroase. 


O poveste 


Aliyah, o femeie excentrică și veselă, care mai 
avea puţin și împlinea 40 de ani, se întâlnea de 
aproape un an cu Caleb, de aceeași vârstă cu 
ea. Spre deosebire de Aliyah, Caleb era retras, 
dar era genul de om cu care se putea comunica 
foarte ușor. 

Aliyah avea trăsături atât de introvertita, cat 
si de extrovertita. Putea fi inima petrecerii si sa 
se implice in conversatii cu straini fara vreo 
anxietate, dar, în același timp, îi plăcea să stea 
singură. Adesea, ea povestea cât de mult se 
bucura de momentele petrecute acasă tot 
weekendul si de lucrul la proiectele ei 
meșteșugărești. isi era  autosuficientă, 
realizând toate activităţile fără prea mult ajutor 
din partea altora și nu se ferea să facă singură 
treburile casnice. 

Mi-a spus că se întâlnea des cu prietenii, se 
ducea în excursii cu fetele la munte și la spa. 
Caleb a declarat că-i plăcea să petreacă timp 


cu Aliyah, desi avea si el cateva proiecte la care 
lucra des cand era liber. 

In cadrul unei sedinte, Aliyah a vorbit despre 
teama ei legata de ceea ce s-ar intampla daca 
n-ar gasi un partener de viata. 

„Mi-e tare teamă să fiu singură“, a zis. 

Caleb a ascultat-o atent și s-a arătat 
preocupat în mod sincer de anxietatea ei. l-am 
cerut să spună mai multe. 

„Îmi place foarte mult să-mi petrec timpul 
cu Caleb, deși el are mereu proiecte la care 
lucrează. Stau singură, deși știu că prietenii mei 
ar veni la mine dacă le-as cere-o." 

„Pare frustrant“, i-am răspuns cu empatie. 
„Când îţi imaginezi asta, cum arată momentele 
viitoare de singurătate?“ 

Aliyah a stat tăcută, reflectând la întrebarea 
mea pentru o perioadă care a părut că nu se 
mai termină. „Ei bine, sunt doar eu singură“, a 
răspuns ea în cele din urmă, fiind pe punctul de 
a izbucni în lacrimi. „Mă simt atât de singură!“ 

Caleb a spus: „Ţin la tine cu adevărat si îmi 
place să petrecem timp împreună. Știu că 
situația asta te tulbură pe tine mai mult decât 
pe mine.” Părea confuz. Caleb a început să-și 
împărtășească propria frică legată de faptul că 
nevoia lui de a fi singur le afecta relația atât de 
devreme. „Ce se întâmplă dacă nevoia mea de 
a fi singur o va determina pe Aliyah să se 
despartă de mine?“ a întrebat el, cuprins de 
teamă. 

Pentru a-i liniști și pentru a-i ajuta să vadă 
lumina de la capătul tunelului, le-am zis: 
„Multora le place să petreacă timp singuri. Doar 


trebuie sa ne dam seama ce inseamna asta 
pentru voi doi." 


Sub lupa 


Adesea, cei care-și exprimă frica de a fi singuri 
se tem de fapt de altceva care este mult mai 
înspăimântător pentru ei, precum pierderea 
sprijinului partenerului sau necesitatea de a 
renunţa la ceva important. 

Oamenii sunt fiinţe sociale si, de multe ori, 
depind unii de ceilalţi pentru supravieţuire. În 
realitate, ei nu pot prospera în izolare și fără 


conexiuni interumane. Unele studii, inclusiv 


Bucharest Projects, arată că copiii au nevoie de 
mult mai mult decât hrană și adăpost pentru a 
se dezvolta armonios din punct de vedere 
emotional, intelectual și fizic. 

Astfel de cercetări demonstrează că 
bebelușii și copiii mici cresc mai sănătoși 
atunci când îngrijitorii lor le vorbesc și îi ating 
constant. Simplu spus, noi, oamenii, suntem 
construiți pentru conexiune, iar această nevoie 
este continuă de-a lungul vieții. 

Un studiu din 2020, publicat în Journal of the 
American Academy of Psychiatry and the Law, a 
pus în discuţie efectele izolării asupra 
deţinuţilor din închisori. Aproximativ o treime 
dintre ei suferă de tulburări mintale provocate 
de izolarea socială. Deși este un exemplu 
extrem, el ilustrează cât de importante sunt 
interacțiunile sociale pentru oameni. 

Cu alte cuvinte, in timp ce introvertitii au 
nevoie să fie singuri pentru starea lor de bine 
generală, totuși au nevoie și de conexiuni cu 
alţii. Esenţial este să ai grijă să-ţi satisfaci 


ambele nevoi. De aceea, mersul la întâlniri, 
chiar dacă nu ești sigur că persoana respectivă 
va deveni partenerul tău, reprezintă un 
beneficiu (în măsura în care graniţele personale 
de siguranţă și confort sunt respectate); astfel 
iti vei asigura satisfacerea nevoii de contact 
uman până-l găsești pe cel „ales“. Cunoașterea 
de sine și a propriilor nevoi este vitală pentru a 
ti le putea exprima fata de persoanele cu care 
te intalnesti sau fata de partenerul actual. 


PUNE ÎN PRACTICĂ 


Este important să-ţi satisfaci toate nevoile, 
inclusiv să echilibrezi petrecerea timpului de 
unul singur și împreună cu un partener. Aliyah 
și Caleb sunt două fațete ale aceleiași monede; 
desigur, modul în care ei echilibrau aceste două 
nevoi era foarte diferit. Sunt câteva lucruri pe 
care le poţi face pentru a te asigura că te bucuri 
de singurătate si de contacte sociale în măsura 
și sub forma în care ai nevoie. 


În primul rând, când te întâlnești cu cineva pe 
care-l placi, iar relaţia progresează, fii sigur că-i 
transmiti cât timp ai nevoie să fii singur, ce 
înseamnă asta pentru tine și ce ai nevoie (sau 
nu) din partea sa în acea perioadă. 


În al doilea rând, pentru a fi sigur că stai 
singur cât ai nevoie și cu partenerul cât are el 
nevoie, și pentru a preveni distantarea în relaţie, 
programează în fiecare săptămână aceste 


perioade. lată câteva modalităţi de a realiza 
acest lucru. 


e Petrece timp singur în mod frecvent si 
consecvent. Poate ai un hobby, poate doar 
vrei să stai singur acasă. Consecventa este 
cheia pentru ca să-ţi formezi o rutină. 

e Un calendar comun. Creați împreună un astfel 
de calendar, in așa fel încât să știți când e 
liber fiecare și să nu vă ia prin surprindere 
perioadele de solitudine. 

e O verificare săptămănală a relației. Folosiţi 
această verificare pentru a discuta când veţi 
petrece timpul singuri și pentru a programa 
întâlnirile de pe parcursul unei săptămâni. 


În cazul celor care au aceleași temeri ca 
Aliyah, iată câteva metode de a-și alunga 
gândurile provocate de frică. 


e Constientizeaza-ti gândurile; ele iti influențează 
emoțiile. Daca esti temător sau speriat, fii 
constient de gandurile care-ti trec prin cap in 
acele momente si descoperă cum te 
afectează. 

e Stabileşte dacă un gand este bazat pe realitate 
sau conţine o distorsionare a ei. Întreabă-te: 
„Cât de probabil (sau improbabil) este ca 
asta chiar să se întâmple?“ 

e Dacă gândul are șanse foarte mici să se 
concretizeze si este bazat pe o 
distorsiune a realităţii, apelează la o 
reîncadrare pozitivă (vezi capitolul 5) 
pentru a obţine ceva ce este mai 
probabil să se petreacă. 


e Când reîncadrezi un gând distorsionat, 
elaborează un plan pentru a te îndrepta 
spre un rezultat pozitiv. De exemplu, 
dacă scopul tău este să ai un partener la 
bătrâneţe, fă un plan de întâlniri chiar 
acum, pentru a atinge acest ţel în cele 
din urmă. 


Teme de gandire 


Chiar dacă cercul tau social este mic, 
nevoia de conexiune interumană este la fel 
de importantă ca aceea de a fi singur. 
Dacă ele intră în conflict, ai putea crede că 
trebuie să alegi una în detrimentul 
celeilalte. lar acest fapt te poate 
determina să-ţi fie teamă să stai singur 
sau să nu cumva să pierzi legătura cu tine 
însuți. 


Povestea despre Aliyah și Caleb te va 
ajuta să  diferenţiezi între perioadele 
petrecute singur și teama de a fi singur. 
Găndește-te la experienţele tale: 


Te-ai temut vreodată să fii singur și ţi-ai 
sacrificat nevoia asta? 

Cum te simţi cănd petreci timp singur? 
Sentimentul e diferit fata de teama de a 
rămâne singur? 

Nu uita că secretul de a-ţi gestiona 
introversiunea în timp ce mergi la întâlniri 
romantice sau ești implicat într-o relație 
este acela de a stabili un echilibru 
confortabil. Nu este vorba de o situaţie de 
tipul „totul sau nimic“; iti poţi programa 
momentele de singurătate în fiecare 
săptămână fără să sacrifici calitatea 
timpului acordat relaţiei cu partenerul. 
Cum crezi că poţi echilibra timpul 
petrecut împreună cu oamenii și cel 
acordat doar tie? Dacă ar fi să te gândești 
la săptămâna viitoare, cum le poţi 
programa pe ambele? 


Capitolul 19 


„Mi-e teamă de 
autodezvăluire“ 


Lumea interioară a unui introvertit poate fi un loc 
vulnerabil, pe care simte că-l expune în timpul 
întâlnirilor amoroase. Unii introvertiti pot simţi 
același lucru și în legătură cu lumea exterioară. 
Desigur, este în regulă să fii deschis când mergi la 
întâlniri. Poate ajungi la o răscruce în relație — 
cum ar fi momentul în care spui „Te iubesc!“ 
pentru prima oară - mai târziu decăt un 
extrovertit, și asta este OK! Totuși, dacă ai 
dificultăţi mari să fii deschis, atunci acest capitol 
te va ajuta să te dezvălui și să fii vulnerabil într-o 
manieră confortabilă pentru tine. 


O poveste 


Imani s-a întâlnit de câteva ori cu Sara, pe care 
o cunoscuse prin intermediul unei aplicaţii 
matrimoniale. La prima întrevedere au luat 
prânzul, iar la a doua au mers la film și apoi au 
luat cina. Sara avea o grămadă de însușiri care- 
i plăceau lui Imani. Era atractivă, isteata și 
părea amabilă și grijulie. 

La a treia întâlnire, Imani - care știa despre 
sine că este introvertită — a observat că Sara i 
se confesa mai mult, arătându-și nu doar 
partea veselă și fericită, ci și cea mai 


vulnerabilă. Desi Imani era impresionată de 
faptul că Sara a avut încredere în ea să-i 
împărtășească atâtea, în loc să i le ascundă, și- 
a dat seama că, de fapt, ea era tot mai 
tensionată si reticenta să răspundă în același 
fel. 

Pe măsură ce timpul trecea, Sara i-a 
povestit lui Imani de ce ultimul ei job fusese un 
eșec îngrozitor, care o condusese să-și acorde 
o perioadă de căutare de sine sufletească. 
„Fosta mea șefă reușea să-mi intre sub piele“, a 
mărturisit Imani după ce s-a gândit un pic. 
„Întotdeauna îi controla pe toţi membrii echipei. 
Atât de mult, încât obișnuiam să o numim 
Controlorul-șef!“ 

Deși i-a smuls un hohot de râs Sarei, Imani 
s-a închis și mai mult în sine. Într-adevăr, fosta 
ei șefă o făcuse să se simtă ca o impostoare la 
muncă, fapt care o determinase și pe ea să 
aibă o perioadă de căutare de sine sufletească. 
Fusese o sursă de rușine pentru ea și, nu știa 
exact de ce, nu-i putea spune nimic Sarei 
despre asta. Într-un final, doar pentru a pune 
capăt tăcerii, a zis: „Am avut și eu parte de 
câţiva manageri incompetenti.” 

„Cum te-ai simţit din cauza asta?" a 
întrebat-o Sara, încercând să afle mai multe. 

„Ei bine, cred că fiecare din echipă și-a dorit 
la un moment dat să-și dea demisia“, a răspuns 
Imani, deturnând discuţia de la ea însăși. „Dar 
ne-am descurcat și, din fericite, noul manager 
este unul ideal.“ 

Ospătarul le-a adus cina, iar conversaţia s-a 
mutat pe un teren mai liniștit. Imani s-a relaxat, 


desi era confuza, nestiind de ce nu reusise sa 
fie mai deschisa cu Sara. 


Sub lupa 


Majoritatea oamenilor sunt ca o ceapa, cu 
multe foi de descojit. Cele din exterior sunt mai 
putin vulnerabile decat cele de la interior. Alta 
analogie este aceea cu corpul tau. Ai multe 
straturi in organism care ajuta la protejarea 
organelor interne vitale. Daca ai o mica 
zgârietură pe piele, ea nu-ţi va afecta niveluri 
adânci din corp, pe când o rană provocată prin 
înjunghiere sau o intepatura profundă va avea 
consecinţe mai mari. 

Toţi suntem croiti din aceleași materiale, 
dar introvertitii, fiind extrem de precauti, tind sa 
se protejeze mai mult. Ei se simt mai în control 
și mai în siguranţă când își împărtășesc treptat 
părţile vulnerabile, mai ales dacă până la urmă 
relaţia nu este ceea ce și-au dorii. Totuși, dacă 
totul se petrece într-un ritm prea lent, acest fapt 
va împiedica evoluția sau construirea solidă a 
legăturii dintre parteneri. Dacă nu-ţi accepti 
partenerul și nu ai încredere în el, lucrurile nu 
funcţionează bine. 

Oamenii sunt construiți in așa fel încât sa 
aibă nevoie de conexiuni între ei. 
Vulnerabilitatea, sau abilitatea de a te 
autodezvalui, iti permite sa ai legături mai 
profunde cu altii, ceea ce introvertitii si cauta 
de obicei. Riscul vulnerabilitatii este acela de a 
constata ca parti din tine pe care le dezvalui 
sunt respinse. 

Rușinea si teama sunt factori motivatori 
principali pentru a ne ascunde și proteja cele 


mai vulnerabile părţi ale sinelui. Într-un discurs 
TEDxHouston din 2010, cercetătoarea Brene 
Brown a spus că rușinea presupune 
ascunderea sinelui și a explicat modul în care 
rușinea destramă relaţii. Ar putea să-ţi treacă 
prin cap: „Dacă mă  autodezvălui si-ti 
împărtășesc cele mai intime gânduri și tu mă 
respingi, atunci din cauza mea ajung să fiu 
singur.“ Dacă te-a surprins un pic ce tocmai ai 
citit, acorda-ti o clipă să ti se întipărească în 
minte înainte să continui. 


PUNE ÎN APLICARE 


Frica și anxietatea pot împiedica oamenii să 
evolueze, căci ei încearcă să se autoprotejeze 
de răni sau de pierderea legăturilor cu cei din 
jur. Însă te pot împiedica să creezi conexiuni 
mai profunde cu un partener, așa cum s-a 
întâmplat în cazul lui Imani. Să analizăm câteva 
metode de a fi mai deschis și vulnerabil într-o 
manieră care să fie abordabilă pentru tine când 
întâlnești oameni noi. 

Acceptă-ţi imperfectiunile. Nimeni nu este 
perfect. De fapt, multe dintre imperfectiunile 
tale te fac unic și interesant. O modalitate de a 
te autodezvălui este să accepti că tu si viata ta 
(si viitorul tau partener!) nu veti fi niciodata 
perfecti. 

Fii conștient că nu ești singur. Cand te lași 
copleșit de problemele tale, uiţi că și alti 
oameni au și ei dificultăţi. Dacă te uiţi pe 


reţelele de socializare la fotografiile cu cupluri 
perfecte, poate simţi că „Viaţa lor este perfectă 
și vai și-amar de-a mea". Dar ceea ce vezi din 
afară nu reflectă mereu realitatea. A-ti 
împărtăși temerile și nesigurantele cu rudele si 
cu prietenii este o modalitate eficientă de a te 
despovăra de ele și, mai mult ca sigur, vei 
descoperi că și alţii au trecut prin situații 
similare. 


Exersează empatia. Empatia este abilitatea de 
a recunoaște ce simte sau ce trăiește altcineva, 
deoarece ai trecut printr-o experienţă identică 
sau similară, sau ai avut la un moment dat 
aceleași sentimente. De exemplu, când îi spui 
cuiva: „Hei, niciun bai! Înţeleg!“ pui în practică 
empatia. Problema este că, deși mulţi oameni 
reușesc să fie empatici cu alţii, nu sunt așa cu 
ei înșiși. În timp ce ești empatic cu ceilalţi, nu 
uita să fii la fel si cu tine însuți. 

Încurajează-te. Dacă te autoincurajezi, iti oferi 
iubire necondiționată și sprijin. De pildă, 
înaintea unei întâlniri, poţi să-ţi tii un discurs de 
încurajare, cu vorbe care să-ţi dea curaj și să-ţi 
reamintească sfaturi referitoare la cum să-ţi 
gestionezi anxietatea sau la cum să iniţiezi 
niște conversații lejere. 


Elaborează un plan de autoîngrijire. Când 
lucrurile nu decurg așa cum ai sperat, fii sigur 
că ai un plan de autoingrijire pentru a-ţi linisti 
inima rănită. Asta poate presupune să suni un 
prieten, să te plimbi prin parcul tău preferat, să 
faci o baie cu spumă, să meditezi sau orice 
altceva te ajută. 


Teme de gandire 


Pentru unii cititori, este posibil ca acest 
capitol să fi fost greu de citit. Ca să fiu 
sinceră, nu mi-a fost deloc ușor să-l scriu. 
Deoarece nu sunt perfectă, mi-am 
reamintit că si eu mai am de învăţat. În 
timp ce-l scriam, mi-am urmat propriul sfat 
și am exersat autoîngrijirea, respirând 
adânc când totul mi se părea dificil și 
încurajându-mă că pot face fata stresului. 

Acorda-ti timp să te autoanalizezi și să 
descoperi cum iti poţi oferi iubire și 
empatie. De exemplu: 


Stai într-o cameră liniștită și respiră adânc 
și lent. Observă unde simți tensiune în 
organism. 

Plimbă-te zece minute și ia-ti câteva 
momente pentru a remarca cu atenţie 
cinci lucruri pe care le vezi, trei pe care le 
auzi și două pe care le miroși. 


Asterne pe hârtie o scrisoare de iubire 
pentru tine însuţi, exprimandu-ti 
recunostinta fata de tine sau listând trei- 
cinci lucruri care te determina să fii 
mandru de tine. 


Vezi ce ai plănuit pentru weekendul 
următor si programează cel putin o 
activitate care este exclusiv pentru tine, 
nu pentru alţii. Ar fi bine să aplici aceasta 
tehnică de autoingrijire pe parcursul 
călătoriei tale în întâlnirile romantice. 
Când ești bun și grijuliu cu tine, stabilești 
o temelie solidă, indiferent de câte suișuri 
și coborâșuri vei trai și vei sti că meriţi 
iubire și acceptare, nu pentru cine ar 


Multumiri 


Le multumesc prietenilor si colegilor care m-au 
sustinut de-a lungul acestei calatorii. Cand ma 
indoiam de mine însămi, au fost prezenţi cu 
încurajări, îndrumări si feedback. Le sunt 
recunoscătoare lui Jenn și lui Gordon pentru că 
mi-au fost buni sfătuitori în momentele în care 
eram în pană de idei. Îi mulțumesc și 
redactorului meu, Adrian, care a ajutat o 
scriitoare începătoare. 

Acest proiect nu ar fi fost posibil fără clienţii 
care au avui încredere în mine și mi-au 
împărtășit nevoile lor legate de relaţii și cuplu. 
Consider un privilegiu faptul că mi-au destăinuit 
poveștile lor. Le mulţumesc că mi-au permis să 
le fiu alături și să le călăuzesc pașii în timpul 
călătoriei lor unice. 


Resurse 


Resurse despre introversiune 
Carti 


The Introvert Advantage: How Quiet People Can 
Thrive in an Extrovert World, de Marti Olsen Laney, 
Workman Publishing, 2002 

The Mindful Self-Compassion Workbook: A Proven 
Way to Accept Yourself, Build Inner Strength, and 
Thrive, de Kristin Neff si Christopher Germer, The 
Guilford Press, 2018 

The Secret Lives of Introverts: Inside Our Hidden 
World, de Jenn Granneman, Skyhorse Publishing, 
2017 

The Seven Habits of Highly Effective People: 
Powerful Lessons in Personal Change, de Stephen R. 
Covey, Free Press, 2004 


Resurse online 


Franklin Covey Mission Statement and Values 
Builder este un instrument care te va ajuta sa 
descoperi care-ti sunt valorile. Poti afla mai multe 
pe MSB.FranklinCovey.com. 

Introvert, Dear este o comunitate dedicata 
introvertitilor, cu articole tematice de la subiecte 
precum știința introversiunii, la iubire, întâlniri 
romantice si parenting. Le poţi citi pe 
IntrovertDear.com. 


Evaluari ale personalitatii introvertite 
Inventarul de personalitate Eysenck 


GoGovernment.org/test/eysencks-personality- 
inventory-epi-extroversionintroversion 

Inventarul de personalitate Eysenck măsoară 
două dimensiuni independente, dar constante, ale 
personalităţii:  extroversiunea-introversiunea şi 
stabilitatea-instabilitatea emoţională. Este un test 
pe care ţi-l poţi administra singur. 


Testul STAR pentru introversiune 


Blogs.ScientificAmerican.com/beautiful- 
minds/what-kind-of-introvert-are-you 

Este tot un test ce poate fi autoadministrat pentru 
a afla unde te situezi pe scala introversiunii — Social, 
Gânditor, Anxios sau Retinut. 


Testul de Personalitate Myers-Briggs 


MBTIOnline.com 
Este testul oficial, oferit online, contra cost, de 
Myers-Briggs Company. 


Carti de joc pentru conversatii 
Conversation Cards 


Acest pachet de la CC Playing Cards este foarte 
bun pentru parteneri, prieteni si rude. Contine 200 
de subiecte de conversatii. Îl poţi achiziţiona online. 


Heart2Heart de la Tiffin Talk 


TiffinTalk.com/cards-and-services/h2h 
Acest pachet de carti de joc este doar pentru 
cupluri. Este distractiv si captivant. 


Our Moments (editia pentru cupluri) 


Our-Moments.co/products/couples-edition 
Un pachet de cărți special gândit pentru partenerii 
care doresc să se cunoască mai bine. 


Where Should We Begin: A Game of Stories 


EstherPerel.com/where-should-we-begin-the-game 


Acest pachet de carti a fost elaborat de 
psihoterapeuta Esther Perel pentru a aduce joaca si 
poveștile in cadrul unei întâlniri în doi sau la o 
petrecere. 


Resurse pentru parteneri de cuplu, relații și 
sănătatea mintală 


American Association of Marriage and Family 
Therapists 


AAMET.org 

O asociaţie profesională în domeniul terapiei de 
cuplu și familie. Deţine și o bază de date cu 
terapeuti. 


American Association of Sexuality Educators, 
Counselors, and Therapists 


AASECT.org 

O organizație naţională care furnizează informaţii 
la zi si bazate pe dovezi stiintifice despre relații si 
sexualitate. Deţine și o bază de date cu terapeuti. 


A Little Nudge 


ALittleNudge.com 

Un serviciu virtual de coaching și informare 
despre relații romantice, care te ajută să intelegi si 
să te descurci la întâlnirile online. 


Psychology Today 


PsychologyToday.com 
O sursă de informaţii online despre sănătatea 
mintală. Deţine și o bază de date cu terapeuti. 

Note 


1. În engleză, în original: Social, Thinking, Anxious, 
Restrained (STAR). (N. trad.) 

2. În engleză, în original, geeks. (N. trad.) 

3. Comunitate formată din oameni cu practici sexuale 
neconvenționale. Nu sunt adepţii unei anume orientări 
sexuale sau identități de gen, ci sunt susținătorii ideii că 
nu trebuie să-ţi fie rușine cu plăcerile tale sexuale si ai 
dialogului sincer între parteneri în privința acestora. (N. 
trad.) 

4. Cele 7 deprinderi ale persoanelor eficace, trad. de Gina 
Argintescu-Amza, All, București, 2016. (N. trad.) 

5. Detalii despre acest proiect se găsesc pe site-ul 
bucharestearlyinterventionproject.org. (N. trad.) 


